ത്രിതല തെരെഞ്ഞെടുപ്പ് നീണ്ടു പോയാല് നേട്ടം ഇടതിനോ വലതിനോ? - Malayalam Today\nഉപതെരെഞ്ഞെടുപ്പുകള് നീളുന്നു. കൂട്ടത്തില് ത്രിതല പഞ്ചായത്ത് വിധിയെഴുത്തും നീണ്ടേക്കും.\nആറുമാസം മുമ്പേ തന്നെ ബൂത്തു തല കമ്മറ്റികള് വിളിച്ചു ചേര്‍ത്ത് പ്രവര്‍ത്തനം ആരംഭിച്ച ഇടതു കേന്ദ്രങ്ങള് ഒരുങ്ങിയിരിക്കുകയായിരുന്നു. പുതിയ വോട്ടര്‍മാരെ ചേര്‍ത്തും, തള്ളേണ്ടതു തള്ളിയും അവര് അങ്കം ജയിക്കാന് പുറപ്പെട്ടു തുടങ്ങിയിരുന്നു.\nഈ ഘട്ടത്തിലാണ് തെരെഞ്ഞെടുപ്പ് മാറ്റിവെച്ചാല് തരക്കേടില്ലെന്ന പ്രതിപക്ഷ നിലപാട് ശക്തി പ്രാപിക്കുന്നത്. ഇപ്പോള്, ഉടനൊരു തെരെഞ്ഞെടുപ്പ് ഗുണം ചെയ്തേക്കില്ലെന്ന് അവിടെ വിലയിരുത്തലുണ്ടാകുന്നു. തങ്ങളുടെ ഉറച്ച കേന്ദ്രങ്ങളില് പോലും മണ്ണു പാകമായിക്കഴിഞ്ഞിട്ടില്ല. കാവിരാഷ്ട്രീയത്തിന്റെ വെല്ലുവിളിയുമുണ്ട്. ഇടതില് അല്‍പ്പം കൂടി ചിലത് ചീഢ്ഢു നാറേണ്ടതുണ്ട്. അതുവരെ കാത്തു നില്‍ക്കലാണ് ബുദ്ധി. അവസരം അനുചിതമല്ലെന്ന് തിരിച്ചറിഞ്ഞ യു.ഡി.എഫ് തെരെഞ്ഞെടുപ്പ് മാറ്റിയാല് തലക്കേടില്ലെന്ന നിലപാടിലെത്താന് കാരണമതാണ്.\nകോണ്‍ഗ്രിസിലും ബഹുജന സംഘടനകളിലും പ്രശ്നങ്ങളുണ്ട്.എല്ലാം ഒരേ രാശിയില് വന്നു ചേരാന് സമയമെടുക്കും. കച്ഛ മുറുക്കി അരങ്ങിലെത്താന് ധൃതി കാണിക്കുന്നത് ലീഗ് മാത്രം. അവര് പാണക്കാട് വെച്ച് പ്രഖ്യാപിച്ച പുതിയ നയങ്ങളുമായി ഏറെ മുന്നിലെത്തിക്കഴിഞ്ഞു. കോണ്‍ഗ്രസ് കൂടെയെത്താത്തതില് അവര്‍ക്ക് കുണ്ഠിതമുണ്ട്.\nഇന്ത്യന് ഭരണഘടന പ്രകാരം 2020 നവംമ്പര് 11നുള്ളില് പുതിയ ത്രിതല പഞ്ചായത്തുകള് നടന്നിരിക്കണം. അല്ലാത്ത പക്ഷം ഭരണചക്രം ഉദ്യോഗസ്ഥരുടെ കൈകളിലേക്കെത്തും. ത്രിതല പഞ്ചായത്ത് സെക്രട്ടറിമാര് സര്‍വ്വാധിപതികളാകും. കേരളത്തിലെ ഒട്ടുമിക്ക പഞ്ചായത്തുകളും ഇടതിന്റെ പക്കലായതിനാല് ഉദ്യോഗസ്ഥര് ഭരിക്കുന്നതിലായിരിക്കും യു.ഡി.എഫിന് താല്‍പ്പര്യം. അതായിരിക്കും വലതിനു ഗുണം ചെയ്യുക. തെരഞ്ഞെടുപ്പ് വൈകിയാല് തരക്കേടില്ലെന്ന് അവര് കണക്കാക്കാന് കാരണമതാണ്.\nഇത് കോവിഡ് കാലമാണ്. 60 വയസു കഴിയുന്നവര്‍ക്കെല്ലാം പോസ്റ്റല് വോട്ടോ, പ്രോക്സി വോട്ടോ ഏര്‍പ്പെടുത്തേണ്ടി വരുമെന്ന് കമ്മീഷന്. (വോട്ടറുടെ സമ്മതത്തോടെ മറ്റൊരാള്‍ക്ക് വോട്ടു ചെയ്യാനുള്ള അവസരമാണ് പ്രോക്സി വോട്ട്). മരിച്ചവര് വരെ വന്നു വോട്ടു ചെയ്ത് തിരിച്ചു പോകുന്ന പാര്‍ട്ടി ഗ്രാമങ്ങള് എല്ലാ മുന്നണിയിലുമുണ്ട്. എങ്കിലും ഏറിയ കൂറും അത് എല്.ഡി.എഫിലാണെന്ന് യു.ഡി.എഫ് ആരോപിക്കുന്നു. മരിച്ചവര് വരെ വന്ന് വോട്ടു ചെയ്ത് തിരിച്ചു പോകുന്ന നാട്ടില് പ്രോക്സി വോട്ടു വന്നാല് ഇടതു പെട്ടിയായിരിക്കും ഏറെ വീര്‍ക്കുകയെന്ന ഭയം യു.ഡി.എഫിനുണ്ട്.\nതെരെഞ്ഞെടുപ്പ് മാറ്റുന്ന അസുഖം കേരളത്തില് നിന്നും മാറിപ്പോയതാണ്. നഗരപാലിക ബില്ല് നടപ്പായതിനു ശേഷം ഇതാദ്യം. തെരെഞ്ഞുടുപ്പുകള് കൃത്യമായും വെടിപ്പായും നടന്നു പോകുന്നതിനിടയിലാണ് കോവിഡ് ഇടങ്കോലിട്ടത്. യുദ്ധം പ്രഖ്യാപിച്ച് യാഗാശ്വത്തെ അഴിച്ചു വിട്ട ഇടതു മേഖലയാകെ മ്ലാനതയിലാണ്. ഇപ്പോള് കാറ്റ് അനുകൂലമാണെന്നും തൂറ്റാന് പ്രവര്‍ത്തകര് തയ്യാറാണെന്നും പാര്‍ട്ടി സമ്മതിച്ചിട്ടുമുണ്ട്. അതിനിടയിലാണ് യു.ഡി.എഫിന്റെ മനംമാറ്റം.\nഇടതുപക്ഷ സര്‍ക്കാര് ജനകീസൂത്രണത്തിലുടെ പ്രാദേശിക സര്‍ക്കാരുകളെ പരിപോക്ഷിച്ചു വരികയായിരുന്നു. അവര്‍ക്ക് ഉദ്യോഗസ്ഥ ഭരണത്തിന്റെ മെല്ലെപ്പോക്കു നയം ദഹിക്കില്ല. സര്‍ക്കാര് അവകാശപ്പെടുന്ന പ്രാദേശിക വികസനം ഉദ്യോഗസ്ഥ ഭരണം തല്ലെക്കെടുത്തുമെന്ന ആധി അവര്‍ക്കുണ്ട്. ബജറ്റ് തുകയിലെ 40 ശതമാനത്തോളവും ത്രിതല പഞ്ചായത്തുകള്‍ക്ക് ചിലവാക്കാന് ഏല്‍പ്പിച്ച പിണറായി സര്‍ക്കാര് ഇപ്പോള് മാറി ചിന്തിച്ചു തുടങ്ങിയിട്ടുണ്ട്.\nപഞ്ചായത്ത് തല വികസന പ്രവര്‍ത്തനം താറുമാറായാല് അത് വരുന്ന നിയമസഭാ തെരെഞ്ഞെടുപ്പിനെ വരെ ബാധിക്കും. ഇന്നുള്ള അനുകൂല തരംഗം കെട്ടു പോയെന്നും വരാം. എപ്പോഴൊക്കെ അധികാരം ഉദ്യോഗസ്ഥരിലെത്തിയിരുന്നുവോ, അന്നൊക്കെ അഴിമതിയുടെ കൂത്തരങ്ങുകള് ഉണ്ടായിട്ടുണ്ട്. പഴയ കാല ചരിത്രം ചികഞ്ഞു നോക്കിയാല് ഇതു കാണാം. ഭൂരിപക്ഷം വാര്‍ഡുകളിലും ജയിച്ചു കയറി വരാനിരിക്കുന്ന നിയമസഭാ തെരെഞ്ഞെടുപ്പിലേക്ക് അങ്ങനെ ഞെളിഞ്ഞു കയറുന്നത് കാണാന് യു.ഡി.എഫിനു താല്‍പ്പര്യം കാണില്ലല്ലോ. തെരെഞ്ഞെടുപ്പ് വൈകിപ്പിക്കുന്നതിന്റെ ആനാരോഗ്യ രാഷ്ട്രീയ കാരണങ്ങള് ഇങ്ങനെ പോകുന്നു.


ഇത്രയും ഹോട് ആയ സീരിയൽ താരത്തെ നിങ്ങൾ കണ്ടിട്ടുണ്ടോ..??? ഉർഫിയുടെ ചിത്രങ്ങൾ കണ്ടാൽ നിങ്ങളും അവരുടെ ആരാധകൻ ആകും..!!! – Kuttichatthan Media\nഉർഫി ഇന്നത്തെ സീരിയൽ അഭിനേതാക്കളിൽ വെച് നോക്കുമ്പോൾ വലിയൊരു ആരാധക ലക്ഷം കൈവശമുള്ള നടിയാണ്. തന്റെ സോഷ്യൽ മീഡിയയിൽ തന്നെ 10 ലക്ഷത്തോളം ആരാധകർ ഉള്ള ഉർഫി ഹിന്ദി ടെലിവിഷൻ സീരിയലുകളിലെ മുൻനിര നായികമാരിൽ ഒരാളുകൂടിയാണ്. വളരെ അധികം ഹോട് ആയിട്ടാണ് പലപ്പോഴും സോഷ്യൽ മീഡിയയിൽ ഉർഫി വരാറുള്ളത്. ഹോട് ഫോട്ടോഷൂട്ടുകളിലൂടെയും ചില ചെറിയ റീൽസ്കൽ ആരാധകർക്ക് വേണ്ടി പങ്കുവെക്കുകയും ചെയ്യുന്ന ഉർഫി സോഷ്യൽ മീഡിയയിലും താരം തന്നെയാണ്.\nസോണി ടീവി സപ്രേഷണം ചെയ്ത ബടെ ഭയ്യാ കി ദുല്ഹനിയ എന്ന സീരിയൽ ആയിരുന്നു ഉർഫിയുടെ അഭിനയ ജീവിതത്തിനു തുടക്കം കുറിച്ചത്. 2016 ഇൽ തുടങ്ങിയ അഭിനയം ഇന്നും വിജയകരമായി കൊണ്ട് പോകുന്ന ഉർഫി പിന്നീട് നിരവധി സീരിയലുകളിലും കഥാപത്രങ്ങൾക്ക് ജീവൻ നൽകി. പത്തോളം സീരിയലുകളിൽ ആണ് ഉർഫി ഇതുവരെ അഭിനയിച്ചിട്ടുള്ളത്.\nഉർഫിയുടെ ഹോടട്ട്ന്സ് പലപ്പോഴും ചർച്ച ആയ ഒന്നുതന്നെയാണ്. ബോൾഡ് ആയുള്ള കഥാപത്രങ്ങൾ ചെയ്യുവാനും ഫോട്ടോഷോട്ടുകൾ ചെയ്യുവാനും മടിക്കാത്ത ഉർഫിക്ക് ഇത്രയും ആരാധകർ ഉണ്ടായത്തിൽ സംശയമില്ല. അഭിനയ മികവിലും പലതവണ പ്രശംസിക്കപ്പെട്ട താരമാണ് ഉർഫി. ബെപനഹ് എന്ന സീരിയലിലെ ബെല്ല കപൂർ എന്ന കഥാപത്രം ആണ് ഉർഫിയുടെ കരിയറിലെ മികച്ച കഥാപത്രങ്ങളിൽ ഒന്ന്.


പാങ്ങോട് പോലീസ് സ്റ്റേഷനില് പച്ചത്തുരുത്ത്\n**പാങ്ങോട് പോലീസ് സ്റ്റേഷനിലെ പച്ചത്തുരുത്ത് ഡി. കെ മുരളി എം. എല്. എ ഉദ്ഘാടനം ചെയ്തു\nതിരുവനന്തപുരം: സംസ്ഥാനത്ത് ആദ്യമായാണ് പോലീസ് സ്റ്റേഷനോട് ചേര്‍ന്ന് പച്ചത്തുരുത്ത് ഒരുക്കിയത്. 'രണാങ്കണം' എന്നാണ് ഈ പച്ചത്തുരുത്തിന് നാമകരണം ചെയ്തിരിക്കുന്നത്. പോലീസ് സ്റ്റേഷനോടും പഴയ പാങ്ങോട് പോലീസ് ഔട്ട് പോസ്റ്റിനോടും ചേര്‍ന്നുള്ള 30 സെന്റ് സ്ഥലമാണ് ഇതിനായി പാകപ്പെടുത്തിയെടുത്തത്.ശിംശിബാ മരം തുടങ്ങി നിരവധി ഫലവൃക്ഷത്തൈകളാണ് നട്ടുവളര്‍ത്തിയിരിക്കുന്നത്. മുളകള് കൊണ്ട് മനോഹരമായ അതിര്‍ത്തിയും ഒരുക്കി. ചരിഞ്ഞ പ്രതലത്തില് ചെടികള് നടാനായി കയര് ഭൂവസ്ത്രം ഉപയോഗപ്പെടുത്തി. സ്റ്റേഷനില് എത്തുന്നവര്‍ക്ക് ശ്രമിക്കാന് ആയി മുളകൊണ്ട് നിര്‍മ്മിച്ച കൂടാരങ്ങളും ഇവിടെയുണ്ട്. തൊഴിലുറപ്പ് തൊഴിലാളികള് ആണ് ഇവയെല്ലാം നിര്‍മ്മിച്ചിരിക്കുന്നത്. പരിപാലനവും ഇവര് തന്നെ നിര്‍വഹിക്കും.\nചടങ്ങില് പാങ്ങോട് ഗ്രാമപഞ്ചായത്ത് പ്രസിഡന്റ് എസ്. ഗീത അധ്യക്ഷയായി. ഹരിത കേരളം മിഷന് സ്റ്റേറ്റ് ടെക്‌നിക്കല് ഓഫീസര് ഹരിപ്രിയ ദേവി പദ്ധതി വിശദീകരണം നടത്തി. ഗ്രാമ പഞ്ചായത്ത് വൈസ് പ്രസിഡണ്ട് ലളിതകുമാരി, ജില്ലാ പഞ്ചായത്ത് അംഗം എസ്. എം. റാസി, ബ്ലോക്ക് പഞ്ചായത്ത് വികസന സ്റ്റാന്‍ഡിങ് കമ്മിറ്റി ചെയര്‍മാന് അനില് കുമാര്, ബ്ലോക്ക് പഞ്ചായത്ത് അംഗം എം.എം. ഷാഫി, ഗ്രാമ പഞ്ചായത്ത് അംഗങ്ങളായ റെജീന, അന്‍സാരി, സുഭാഷ്, ആറ്റിങ്ങല് ഡി.വൈ.എസ്.പി ബേബി, ഹരിത കേരളം മിഷന് ജില്ലാ കോഓര്‍ഡിനേറ്റര് ഡി. ഹുമയൂണ് തുടങ്ങിയവര് പങ്കെടുത്തു.\nപച്ചത്തുരുത്തിന് പിന്നില് പ്രവര്‍ത്തിച്ച പാങ്ങോട് സര്‍ക്കിള് ഇന്‍സ്‌പെക്ടര് സുനീഷ്, മഹാത്മാഗാന്ധി ഗ്രാമീണ തൊഴിലുറപ്പു പദ്ധതി എ. ഇ എന്നിവരെ എം.എല്.എ ആദരിച്ചു. പച്ചത്തുരുത്ത് നിര്‍മ്മാണത്തില് പങ്കാളികളായ മുഴുവന് തൊഴിലുറപ്പ് തൊഴിലാളികള്‍ക്കും മൊമെന്റോയും ചടങ്ങില് വിതരണം ചെയ്തു. തുടര്‍ന്ന് പാങ്ങോട് പോലീസ് സ്റ്റേഷനിലെ ജീവനക്കാരും കുടുംബാംഗങ്ങളും ചേര്‍ന്ന് ഒരുക്കിയ ഗാനമേളയും ഉദ്ഘാടനത്തോടനുബന്ധിച്ച് സംഘടിപ്പിച്ചിരുന്നു.\nകടല്‍ഭിത്തി നിര്‍മാണം; അവലോകന യോഗം ചേര്‍ന്നു\nഗ്രാമീണ റോഡുകള് നവീകരിക്കുന്നു\nമഴക്കെടുതി;ജില്ലയില് 39 വീടുകള് പൂര്‍ണമായും 238 വീടുകള് ഭാഗികമായും തകര്‍ന്നു


"തിയേറ്ററില് പോണോ വേണ്ടയോ എന്നത് ജനങ്ങളുടെ തീരുമാനമാണ്, പേടിയാണ് അവര്‍ക്ക്", മോഹന്‍ലാലിന്റെ റാം ഈ വര്‍ഷം കാണുമോ...? റാം റിലീസിനെ കുറിച്ച് വെളിപ്പെടുത്തി ജീത്തു ജോസഫ്\n“തിയേറ്ററില് പോണോ വേണ്ടയോ എന്നത് ജനങ്ങളുടെ തീരുമാനമാണ്, പേടിയാണ് അവര്‍ക്ക്”, മോഹന്‍ലാലിന്റെ റാം ഈ വര്‍ഷം കാണുമോ…? റാം റിലീസിനെ കുറിച്ച് വെളിപ്പെടുത്തി ജീത്തു ജോസഫ്\nFarsana Jaleel 25/04/2020\nമോഹന്‍ലാല്-ജീത്തു ജോസഫ് കൂട്ടുകെട്ടിലൊരുങ്ങിയ ഹിറ്റ് ചിത്രം ദൃശ്യത്തിന് ശേഷം ഇരുവരും ഒന്നിക്കുന്ന ബിഗ് ബഡ്ജറ്റ് ചിത്രമാണ് റാം. മോഹന്‍ലാലിനെ നായകനാക്കി ജീത്തു ജോസഫ് ഒരുക്കുന്ന റാം ഒരു റിയലിസ്റ്റിക് ആക്ഷന് ത്രില്ലറാണ്. പ്രേക്ഷകര് ഏറെ ആകാംഷയോടെ കാത്തിരിക്കുന്ന ഈ ചിത്രത്തിന്റെ റിലീസിനെ കുറിച്ച് വെളിപ്പെടുത്തുകയാണ് ജീത്തു ജോസഫ്. കൊറോണ വ്യാപനം തടയാന് രാജ്യം മുഴുവന് ലോക്ഡൗണിലാണിപ്പോള്. ലോക്ഡൗണ് ആയതോടെ ഏറെ പ്രതിസന്ധിയിലായത് സിനിമാ മേഖലയാണ്. ചിത്രീകരണം പൂര്‍ത്തിയാക്കിയ നിരവധി ചിത്രങ്ങളുടെ റിലീസാണ് കൊറോണയെ തുടര്‍ന്ന് മാറ്റിവെച്ചത്. ഒട്ടേറെ ചിത്രങ്ങളുടെ ചിത്രീകരണങ്ങളും മുടങ്ങി.\nഈ സാഹചര്യത്തിലാണ് റാമിന്റെ റിലീസിനെ കുറിച്ചുള്ള ജീത്തു ജോസഫിന്റെ വെളിപ്പെടുത്തല്. ചിത്രം ഇനി അടുത്ത വര്‍ഷത്തേക്ക് പ്രതീക്ഷിച്ചാല് മതി എന്നാണ് അദ്ദേഹം പറയുന്നത്. കാരണം മറ്റൊന്നുമല്ല കൊറോണ തന്നെ. ഒരു മാധ്യമത്തിന് നല്‍കിയ അഭിമുഖലത്തിലാണ് അദ്ദേഹം ഇക്കാര്യം വ്യക്തമാക്കിയത്. നിലവില് അടുത്ത വര്‍ഷമാണോ ഈ വര്‍ഷമാണോ ചിത്രത്തിന്റെ ഷൂട്ടിങ് ആരംഭിക്കാനാകുക എന്നുള്ളത് നമ്മളുടെ കൈയ്യിലുള്ള കാര്യങ്ങള് അല്ലലോ. ഉസ്‌ബെക്കിസ്ഥാനിലും, തുര്‍ക്കിയിലും, ലണ്ടനിലുമൊക്കെയാണ് ചിത്രത്തിന്റെ ലൊക്കേഷനുകള്.\nഉടനെയൊന്നും തിയേറ്ററുകള് തുറന്നിട്ട് കാര്യമില്ല എന്നാണ് എനിക്ക് തോന്നുന്നത്. ആളുകള്‍ക്കൊരു പേടി ഉണ്ടാകും. മാത്രമല്ല സിനിമ എന്നത് എന്റര്‍ടൈന്‍മെന്റ് മാത്രമാണ് ജനങ്ങള്‍ക്ക്. തിയറ്ററില് പോണോ വേണ്ടയോ എന്നുള്ളത് അവരുടെ തീരുമാനമാണ്. നിലവില് ഈ രോഗത്തെ പ്രതിരോധിക്കാന് വാക്‌സിനൊന്നും കണ്ടുപിടിച്ചിട്ടില്ല. വാക്‌സിനൊക്കെ വന്നു കഴിഞ്ഞാല് ചിലപ്പോള് ആളുകള് എല്ലാം പെട്ടെന്ന് ആക്റ്റീവ് ആയേക്കാമെന്നും ജീത്തു ജോസഫ് പറഞ്ഞു.\nതാന് സിനിമയില് വരുന്നതിന് മുമ്പേ തന്റെ മനസ്സിലുണ്ടായിരുന്ന പ്ലോട്ടാണ് റാമിന്റേതെന്നാണ് ജീത്തു ജോസഫ് നേരത്തെ പറഞ്ഞിരുന്നു. ഈ കഥയ്ക്് പ്രചോദനം ഉള്‍ക്കൊണ്ടാണ് റാം എഴുതിയത്. പക്ഷേ അതിനൊരു ഫ്രെയിം ഉണ്ടാക്കാനും വണ്‍ലൈന് പൂര്‍ത്തിയാക്കാനും തനിക്ക് ഏറെ സമയം ആവശ്യമായി വന്നുവെന്നും ജീത്തു ജോസഫ് പറഞ്ഞിരുന്നു.\nചിത്രത്തിലെ മോഹന്‍ലാലിന്റെ ഗെറ്റപ്പുകള് ഇതിനോടകം തന്നെ സോഷ്യല് മീഡിയയില് വൈറലായിരുന്നു. വ്യത്യസ്ത ഗെറ്റപ്പുകളിലാണ് ചിത്രത്തില് മോഹന്‍ലാല് എത്തുന്നത്. കിടിലന് സാള്‍ട്ട് ആന്റ് പെപ്പര് ലുക്കിലാണ് മോഹന്‍ലാല് ആദ്യം പ്രത്യക്ഷപ്പെട്ടത്. പിന്നീട് കുറച്ചുകൂടി ചെറുപ്പമായാണ് താരം പ്രത്യക്ഷപ്പെട്ടത്. ചിത്രത്തില് താരത്തിന് വേറെയും ഗെറ്റപ്പുകളുണ്ടെന്നാണ് സൂചന. തെന്നിന്ത്യന് താര സുന്ദരി തൃഷയാണ് റാമില് മോഹന്‍ലാലിന്റെ നായികയായെത്തുന്നത്. റാം എന്ന ടൈറ്റില് കഥാപാത്രമായി മോഹന്‍ലാല് എത്തുമ്പോള് മോഹന്‍ലാലിന്റെ ഭാര്യാ വേഷത്തില് ഒരു ഡോക്ടറായാണ് തൃഷ എത്തുന്നത്. റാം തൃഷയുടെ രണ്ടാമത്തെ മലയാള ചിത്രം കൂടിയാണ്. നിവിന് പോളിയുടെ നായികയായാണ് ഇതിന് മുമ്പ് തൃഷ മലയാളത്തിലെത്തിയത്. ഇന്ത്യയിലെ തന്നെ ഇതിഹാസമായ സൂപ്പര് താരത്തിനും ഇന്ത്യന് സിനിമയിലെ ഏറ്റവും മികച്ച സംവിധായകരില് ഒരാള്‍ക്കൊപ്പവും എന്ന് കുറിച്ച് കൊണ്ട് നേരത്തെ തൃഷ സോഷ്യല് മീഡിയയില് പങ്കുവെച്ച ചിത്രവും ഏറെ ശ്രദ്ധേയമായിരുന്നു.\nഹീ ഹാസ് നോ ബൗണ്ടറീസ് എന്ന ടാഗ് ലൈനോടെയാണ് ചിത്രം എത്തുന്നത്. ഇന്ദ്രജിത്ത്, സുരേഷ് മേനോന്, ആദില് ഹുസ്സൈന്, ഇന്ദ്രജിത് സുകുമാരന്, സായി കുമാര്, സിദ്ദിഖ്, കലാഭവന് ഷാജോണ്, ലിയോണ ലിഷോയ്, ദുര്‍ഗാ കൃഷ്ണ തുടങ്ങീ നിരവധി പേര് ചിത്രത്തിലുണ്ട്. അഭിഷേക് ഫിലിംസ് നിര്‍മ്മിക്കുന്ന ചിത്രം വിതരണം ചെയ്യുന്നത് ആശിര്‍വാദ് സിനിമാസാണ്. അഭിഷേക് ഫിലിംസിന്റെ ബാനറില് രമേഷ് പി.പിള്ള, സുധന് പി.പിള്ള എന്നിവര് ചേര്‍ന്നാണ് ചിത്രം നിര്‍മ്മിക്കുന്നത്. സതീഷ് കുറുപ്പാണ് ഛായാഗ്രഹണം. ഇംഗ്ലണ്ട്, ഈജിപ്റ്റ്, ലണ്ടന്, കൊളംബോ, കെയ്റോ, ഡല്‍ഹി, ധനുഷ്‌കോടി, കൊച്ചി തുടങ്ങി ഒട്ടേറെ സ്ഥലങ്ങളിലാണ് റാം ചിത്രീകരിക്കുന്നത്.\nമലയാളത്തില് മികച്ച സിനിമകള് ഉണ്ടാവുന്നില്ല : ഭാരതിരാജ\nമോഹൻലാലിനും മമ്മൂട്ടിക്കും ഒപ്പം അമ്മ മഴവില് ഷോയില് സൂര്യയും..


തൃശൂര് പൂരം പ്രൗഢിയോടെ നടത്തും; കൊവിഡ് നെഗറ്റീവ്, വാക്‌സിന് സര്‍ട്ടിഫിക്കേറ്റുകള് നിര്‍ബന്ധം; മാര്‍ഗനിര്‍ദേശങ്ങള് ഇങ്ങനെ\nതൃശൂര് പൂരം പ്രൗഢിയോടെ നടത്താന് ചീഫ് സെക്രട്ടറിയുടെ അധ്യക്ഷതയില് ചേര്‍ന്ന യോഗത്തില് തീരുമാനം. ചടങ്ങുകളില് മാറ്റമില്ല. എന്നാല് നിയന്ത്രണങ്ങള് കര്‍ശനമാക്കും.തൃശൂര് പൂരത്തിനെത്തുന്നവര്‍ക്ക് മാസ്‌ക്ക് നിര്‍ബന്ധമാക്കും. 45 വയസിന് മുകളില് ഉള്ളവര് വാക്‌സിനേറ്റഡ് സര്‍ട്ടിഫിക്കറ്റ് കൊണ്ടുവരണം. പൂരപറമ്പില് പ്രവേശിക്കുന്നതിനും നിയന്ത്രണം ഏര്‍പ്പെടുത്തും.10 വയസ്സില് താഴെ ഉള്ള കുട്ടികളെ പൂരപറമ്പില് പ്രവേശിപ്പിക്കില്ല.\nജില്ലാ കളക്ടറും ദേവസ്വം ഭാരവാഹികളും പങ്കെടുത്ത യോഗത്തില് ആളുകളെ നിയന്ത്രിക്കുന്നത് എങ്ങനെ എന്നതായിരുന്നു പ്രാധാന ചര്‍ച്ച. തൃശൂര് പൂരം സംബന്ധിച്ച് ജില്ലാ ഭരണകൂടത്തിന് തീരുമാനമെടുക്കാന് കഴിയാത്ത സാഹചര്യത്തില് സര്‍ക്കാര് മാര്‍ഗനിര്‍ദ്ദേശം നല്‍കണമെന്നാവശ്യപ്പെട്ട് ജില്ലാ കളക്ടര് കഴിഞ്ഞ ദിവസം ചീഫ് സെക്രട്ടറിക്ക് കത്തയച്ചിരുന്നു. തുടര്‍ന്നാണ് ചീഫ് സെക്രട്ടറി യോഗം വിളിച്ചത്.\nചീഫ് സെക്രട്ടറിയുമായുള്ള യോഗത്തിന് ശേഷം ഉച്ചയ്ക്ക് ജില്ലാകളക്ടറുടെ നേതൃത്വത്തില് ജില്ലാ മെഡിക്കല് ഓഫിസര്, ഐഎംഎ ഭാരവാഹികള്, സ്വകാര്യ ആശുപത്രി അധികൃതര് എന്നിവരുമായും ചര്‍ച്ച നടത്തും. പൂരത്തിന് പ്രത്യേക മെഡിക്കല് സംഘം രൂപീകരിക്കുകയാണ് ലക്ഷ്യം. പൂരത്തിന്റെ മുന്നൊരുക്കങ്ങള് വിലയിരുത്തുന്നതിനും, ദേവസ്വങ്ങള്‍ക്ക് വേണ്ട നിര്‍ദ്ദേശങ്ങള് നല്‍കുന്നതിനുമായി വൈകീട്ട് തൃശൂര് പൂര നടത്തിപ്പുമായി ബന്ധപ്പെട്ട് രൂപം നല്‍കിയ പ്രത്യേക സമിതിയും യോഗം ചേരും. ഈ മാസം 17നാണ് പൂരം കൊടിയേറുക. 23നാണ് തൃശൂര് പൂരം.


രവി ഗുപ്തന് (Ravi Guptan): മൂവീസ്, പ്രായം , ജീവചരിത്രം, ഫോട്ടോസ് , അഭിനയിച്ച സിനിമകള്, ചിത്രങ്ങൾ - Filmibeat Malayalam\nCelebs Ravi Guptan\nമലയാളത്തിലെ പ്രശസ്ത ചലച്ചിത്ര സംവിധായകനാണ് രവി ഗുപ്തന്. 1979മുതല് ചലച്ചിത്രരംഗത്ത് സജീവം. 1980ല് പുറത്തിറങ്ങിയ ഓര്‍മ്മകളേ വിടരൂ ആണ് സംവിധാനം ചെയ്ത ആദ്യ ചിത്രം. തുടര്‍ന്ന് നിരവധി ചിത്രങ്ങള് സംവിധാനം ചെയ്തു. ReadMore\nമലയാളത്തിലെ പ്രശസ്ത ചലച്ചിത്ര സംവിധായകനാണ് രവി ഗുപ്തന്. 1979മുതല് ചലച്ചിത്രരംഗത്ത് സജീവം. 1980ല് പുറത്തിറങ്ങിയ ഓര്‍മ്മകളേ വിടരൂ ആണ് സംവിധാനം ചെയ്ത ആദ്യ ചിത്രം. തുടര്‍ന്ന് നിരവധി ചിത്രങ്ങള് സംവിധാനം ചെയ്തു.\nDirected by രവി ഗുപ്തന്\nഓര്‍മ്മകളെ വിട തരൂ\nരവി ഗുപ്തന് അഭിപ്രായം


കോണ്‍ഗ്രസും ബി.ജെ.പി.യും തമ്മിലുള്ള വ്യത്യാസം ജനങ്ങള്‍ക്ക് ബോധ്യമായി -ഉമ്മന് ചാണ്ടി | Kasaragod.com\nകോണ്‍ഗ്രസും ബി.ജെ.പി.യും തമ്മിലുള്ള വ്യത്യാസം ജനങ്ങള്‍ക്ക് ബോധ്യമായി -ഉമ്മന് ചാണ്ടി\nവിദ്യാനഗര്: കോണ്‍ഗ്രസും ബി.ജെ.പി.യും തമ്മിലുള്ള വ്യത്യാസം ജനങ്ങള്‍ക്ക് ബോധ്യമായതായി എ.ഐ.സി.സി. ജനറല് സെക്രട്ടറിയും മുന് മുഖ്യമന്ത്രിയുമായ ഉമ്മന് ചാണ്ടി പറഞ്ഞു. ഡി.സി.സി. ഓഫീസില് മുന് പ്രസിഡന്റ് കെ.വെളുത്തമ്പുവിന്റെ സ്മരണാര്‍ഥമുള്ള ഹാളിന്റെ ഉദ്ഘാടനം നിര്‍വഹിക്കുകയായിരുന്നു അദ്ദേഹം.\nമോഹനവാഗ്ദാനങ്ങള് നല്‍കി അധികാരത്തില് വന്ന നരേന്ദ്ര മോദി വാഗ്ദാനങ്ങള് നടപ്പാക്കാന് ശ്രമം നടത്തുകപോലും ചെയ്തില്ല. അഞ്ചുവര്‍ഷത്തെ ഭരണത്തില് പെട്രോളിയം ഉത്പന്നത്തിന്റെയും പാചകവാതകത്തിന്റെയും വില കുതിച്ചുയര്‍ന്നിരിക്കയാണ്. ആഗോളവിപണിയില് വിലകുറഞ്ഞിട്ടും ഇന്ത്യയില് വിലകുറഞ്ഞില്ല.\nവിലക്കയറ്റത്താല് ജനജീവിതം ദുരിതപൂര്‍ണമായിരിക്കുന്നു. അധികാരമല്ല, ജനതാത്പര്യം സംരക്ഷിക്കുകയാണ് കോണ്‍ഗ്രസ് ലക്ഷ്യം. യാഥാര്‍ഥ്യബോധമില്ലാതെ അപ്രായോഗിക നിലപാടാണ് സി.പി.എം. സ്വീകരിക്കുന്നതെന്നും ഉമ്മന് ചാണ്ടി കൂട്ടിച്ചേര്‍ത്തു.\nകെ.പി.കുഞ്ഞിക്കണ്ണന് ഡി.സി.സി. പ്രസിഡന്റായിരിക്കെ നടത്തിയ ഗ്രാമയാത്രയിലൂടെ സ്വരൂപിച്ച തുക ഉപയോഗപ്പെടുത്തിയാണ് ഡി.സി.സി.ക്ക് സ്വന്തമായി സ്ഥലവും കെട്ടിടവും വാങ്ങിയത്. ഡി.സി.സി.യുടെ പുതിയ കെട്ടിടം എന്നത് ജില്ലയിലെ കോണ്‍ഗ്രസ് പ്രവര്‍ത്തകരുടെ ആഗ്രഹമായിരുന്നു. കെ.വെളുത്തമ്പു കഠിനാധ്വാനം നടത്തിയാണ് പ്രവര്‍ത്തകരുടെ സ്വപ്നം പൂര്‍ത്തിയാക്കിയതെന്നും ഉമ്മന് ചാണ്ടി അനുസ്മരിച്ചു.\nPrevious സ്‌കൂളില് മിന്നല്‍പരിശോധന; 10 സ്‌പോര്‍ട്‌സ് ബൈക്കുകള് കസ്റ്റഡിയിലെടുത്തു\nNext വാഹനപരിശോധന കര്‍ശനമാക്കി: 133 വാഹനങ്ങളില്‍നിന്ന് 57,600 രൂപ പിഴയീടാക്കി\nന്യൂഡല്‍ഹി: വാശിയേറിയ മത്സരം നടന്ന ഉത്തര്‍പ്രദേശിലെ അമേഠിയില് കോണ്‍ഗ്രസ് അധ്യക്ഷന് രാഹുല് ഗാന്ധിക്ക് തോല്‍വി. കേന്ദ്രമന്ത്രിയും ബി.ജെ.പി. നേതാവുമായസ്മൃതി ഇറാനിയോട് …


സവർണ ജാതിക്കാരന്റെ തോട്ടത്തിൽ നിന്ന് മാങ്ങ പറിച്ചു; ദലിത് യുവാവിനെ തല്ലിക്കൊന്ന് പഞ്ചായത്ത് ഓഫീസിൽ കെട്ടിത്തൂക്കി |\nസവർണ ജാതിക്കാരന്റെ തോട്ടത്തിൽ നിന്ന് മാങ്ങ പറിച്ചു; ദലിത് യുവാവിനെ തല്ലിക്കൊന്ന് പഞ്ചായത്ത് ഓഫീസിൽ കെട്ടിത്തൂക്കി\n31st May 2019 MJnewsDesk0Comments\nആന്ധ്രാ പ്രദേശിൽ ദലിത് യുവാവിനെ തല്ലിക്കൊന്ന് പഞ്ചായത്ത് ഓഫീസിലെ സീലിംഗ് ഫാനിൽ കെട്ടിത്തൂക്കി. ആന്ധ്രയിലെ കിഴക്കൻ ഗോദാവരി ജില്ലയിൽപ്പെട്ട സിംഗമ്പള്ളിയിലാണ് സംഭവം. ബിക്കി ശ്രീനിവാസ് എന്ന 30കാരനാണ് കൊല്ലപ്പെട്ടത്. സവർണ ജാതിക്കാരനായ ഒരാളുടെ തോട്ടത്തിൽ നിന്ന് മാങ്ങ പറിച്ചതിനാണ് ബിക്കി ശ്രീനിവാസനെ കൊന്ന് കെട്ടിത്തൂക്കിയത്.\nബിക്കി മാങ്ങ പൊട്ടിക്കുന്നത് കണ്ട തോട്ടം ഉടമയായ സവർണ ക്രിമിനലും സഹായികളും ഇയാളെ ഓടിച്ചിട്ട് പിടിക്കുകയും തല്ലിക്കൊല്ലുകയുമായിരുന്നു. തുടർന്ന് മൃതദേഹം പഞ്ചായത്ത് ഓഫീസിലെ സീലിംഗ് ഫാനിൽ കെട്ടിത്തൂക്കുകയും ചെയ്തു. മാങ്ങ പറിക്കുന്നത് കണ്ട വിഷമത്തിൽ ബിക്കി ആത്മഹത്യ ചെയ്തുവെന്നാണ് സവർണ ക്രിമിനലുകൾ അവകാശപ്പെടുന്നത്. ബിക്കിയുടെ ശരീരമാസകലം മർദനമേറ്റ പാടുകളുണ്ട്.\n← അതിഗംഭീരമായി ഇംഗ്ലണ്ട് തുടങ്ങി; ദക്ഷിണാഫ്രിക്കയെ 104 റൺസിന് തകർത്തു\nശബരിമല: കേന്ദ്ര ഇടപെടലുണ്ടാകും; വിശ്വാസ സംരക്ഷണം പാർട്ടി നിലപാടെന്നും വി മുരളീധരൻ →\nഉന്നാവ് കേസ്: പെൺകുട്ടിയെ പീഡിപ്പിച്ച ബിജെപി എംഎൽഎയെ ചോദ്യം ചെയ്യാൻ സിബിഐക്ക് അനുമതി\nഗാന്ധി വധം ആഘോഷിച്ചവരാണ് ഇപ്പോൾ ഭരണത്തിൽ; അവരെ ദേശദ്രോഹികളാക്കുമോ: സ്വര ഭാസ്‌കർ


തമിഴ്നാട്ടിൽ നിന്ന് പിടിച്ചെടുത്ത കണ്ടെയ്‌നർ ലോറി നിറയെ ആന്തരിക അവയങ്ങൾ എടുത്ത് മാറ്റിയ കുട്ടികളുടെ ശവശരീരങ്ങൾ- സത്യാവസ്ഥ എന്ത് ? | Vartha Jalakam\nതമിഴ്നാട്ടിൽ നിന്ന് പിടിച്ചെടുത്ത കണ്ടെയ്‌നർ ലോറി നിറയെ ആന്തരിക അവയങ്ങൾ എടുത്ത് മാറ്റിയ കുട്ടികളുടെ ശവശരീരങ്ങൾ- സത്യാവസ്ഥ എന്ത് ?\nചിത്രം 2013യിലെ സിറിയൻ ആഭ്യന്തര കലാപത്തിൽ രാസായുധം ഉപയോഗിച്ചത് വഴി സാധാരണപൗരന്മാരും കുട്ടികളും കൊല്ലപ്പെട്ട Ghouta chemical attackയിൽ നിന്നുള്ളതാണ്. നാഡിവ്യവസ്ഥയെ നശിപ്പിക്കുന്ന സാറിൻ എന്ന വിഷമായിരുന്നു ഇവിടെ ഉപയോഗിച്ചത്. നൂറുക്കണക്കിന് ആളുകളാണ് ഇത് വഴി കൊല്ലപ്പെട്ടത്. സമീപ കാലത്ത് ഉണ്ടായ ഏറ്റവും ക്രൂരമായ ആക്രമണങ്ങളിൽ ഒന്നായി ഇതിനെ കാണാം. പക്ഷെ ഇതിൽ നിന്നുള്ള ചിത്രങ്ങൾ ദുരുപയോഗം ചെയ്തു വ്യാജസന്ദേശങ്ങൾ പരത്തുന്നത് ദൗർഭാഗ്യമാണ്....\nകഴിഞ്ഞ കുറച്ചു ദിവസങ്ങളായി സാമൂഹിക മാധ്യമങ്ങളിലൂടെ പ്രചരിക്കുന്ന കുറിപ്പും ചിത്രവുമാണ് ഒപ്പം ഉള്ളത്.തമിഴ്നാട്ടിൽ നിന്ന് പിടിച്ചെടുത്ത ഒരു കണ്ടെന്യർ ലോറി നിറയെ ആന്തരിക അവയങ്ങൾ എടുത്ത് മാറ്റിയ കുട്ടികളുടെ അനേകം ശവശരീരങ്ങൾ ലഭിച്ചുമെന്നും ഇന്ത്യയിലെ വിവിധ സംസ്ഥാനങ്ങളിൽ നിന്ന് കവർന്നു കൊണ്ട് പോയ കുട്ടികളാണ് ഇത് എന്നുമാണ് കുറിപ്പിൽ പറയുന്നത്. അനേകം കുട്ടികളുടെ ശവശരീരങ്ങൾ കിടക്കുന്ന ചിത്രവുമുണ്ട്.ആയിരക്കണക്കിന് ഷെയറുകളോടെയാണ് ഈ കുറിപ്പും ചിത്രവും പ്രചരിക്കുന്നത്. ഒപ്പം ചിലരിൽ നിന്ന് തമിഴ് ജനത്തോടുള്ള വംശീയ അധിക്ഷേപങ്ങളുമുണ്ട്.\nOrgan farm + container + hundreds of children + deadbodies എന്നീ കീ-വേർഡുകൾ വച്ചു ഗൂഗിളിൽ സെർച്ച് ചെയ്താൽ കഴിഞ്ഞ കുറച്ചു വർഷങ്ങളായി ഈ ചിത്രവും വാർത്തയും നെറ്റിൽ പലപ്പോഴായി വന്നിട്ടുണ്ട് എന്നു കാണാം. ഓരോ പ്രാവിശ്യവും ലൊക്കേഷൻ തായ്‌ലൻഡും, ചൈനയും, മലേഷ്യയും ഇപ്പോൾ തമിഴ്നാടുമായി മാറുന്നു എന്നു മാത്രം.\nഒപ്പമുള്ള ചിത്രം 2013യിലെ സിറിയൻ ആഭ്യന്തര കലാപത്തിൽ രാസായുധം ഉപയോഗിച്ചത് വഴി സാധാരണപൗരന്മാരും കുട്ടികളും കൊല്ലപ്പെട്ട Ghouta chemical attackയിൽ നിന്നുള്ളതാണ്. നാഡിവ്യവസ്ഥയെ നശിപ്പിക്കുന്ന സാറിൻ എന്ന വിഷമായിരുന്നു ഇവിടെ ഉപയോഗിച്ചത്. നൂറുക്കണക്കിന് ആളുകളാണ് ഇത് വഴി കൊല്ലപ്പെട്ടത്. സമീപ കാലത്ത് ഉണ്ടായ ഏറ്റവും ക്രൂരമായ ആക്രമണങ്ങളിൽ ഒന്നായി ഇതിനെ കാണാം. പക്ഷെ ഇതിൽ നിന്നുള്ള ചിത്രങ്ങൾ ദുരുപയോഗം ചെയ്തു വ്യാജസന്ദേശങ്ങൾ പരത്തുന്നത് ദൗർഭാഗ്യമാണ്.\nതമിഴ്നാടിൽ കുട്ടികളുടെ ശവശരീരങ്ങൾ ആന്തരിക അവയങ്ങൾ എടുത്തതിന് ശേഷം ലഭിച്ചു എന്ന വാർത്ത പൂർണ്ണമായും വ്യാജമാണ്, ഇത്തരം വ്യാജസന്ദേശങ്ങൾ ഷെയർ ചെയ്യരുത്.


ഒരു പൊട്ട ക്കിണറും\nPosted by Anitha Premkumar at 12:02 AM Links to this post\nബാംഗ്ലൂരില് ഒരു ജോലി\n"എടാ, നീ ഈ "ഗ്രാമീണ നിഷ്കളങ്കത " എന്നൊക്കെ കേട്ടിട്ടില്ലേ? വല്ല്യ ഭംഗിയൊന്നും പറയാനില്ല, പക്ഷെ ഒരു നാടന് ലുക്ക്-"\n"ഉം -- എന്തെ?"\n"അങ്ങനെയൊക്കെ വിശേഷിപ്പിക്കാവുന്ന ഒരു പെണ്‍കുട്ടി യുണ്ട്. നോക്കുന്നോ?\nനമ്മുടെ നാട്ടുകാരി, തലശ്ശേരിക്കാരി തന്ന്യാ."\nഅവനു വിവാഹാലോചനകള് തുടങ്ങിയതറിഞ്ഞു, കൂടെ പഠിച്ച സുഹൃത്തിന്‍റെതാണ് ചോദ്യം. ബാംഗ്ലൂരില് അവന് ജോലി ചെയ്യുന്ന കമ്പനിയുടെ പാലക്കാട് യൂനിറ്റില് ജോലി ചെയ്യുകയാണ് സുഹൃത്ത്. അവിടെ ഒരു നമ്പ്യാര് കുട്ടി ഉണ്ടത്രേ.\n"നിന്നെപ്പോലെ തന്നെ നല്ല ഭക്തിയൊക്കെയുണ്ട്.ഇടയ്ക്കിടെ അമ്പലത്തില് പോകും. നെറ്റിയില് മിക്കവാറും ചന്ദന ക്കുറി കാണും. വളരെ ലളിതമായ വേഷ വിധാനങ്ങള്. എന്നാല് നോക്കാം അല്ലെ?"\n"ഭക്തി" എന്ന വാക്കില് അവന് വീണു.\n"ശരി, നീ ആദ്യം അവളോടൊന്ന് ചോദിക്കൂ-- ചിലപ്പോള് ബംഗ്ലൂരിലെയ്ക്ക് വരാനൊന്നും ഇഷ്ടമല്ലെങ്കിലോ?"\nസുഹൃത്ത് നേരെ പോയി അവളോടു ചോദിച്ചു.\n"---------, നിനക്ക് ഒരു വര്‍ഷത്തെ അപ്പ്രന്റിസ് ഷിപ്പ് അല്ലെ? അത് ഇപ്പോള് തീരുമല്ലോ. അത് കഴിഞ്ഞു എന്താ പരിപാടി?"\n"പരിപാടി--- പ്രത്യേകിച്ച് ഒന്നും ഇല്ല. എവിടെയെങ്കിലും ജോലി കിട്ടുമോന്നു നോക്കണം."\n"ബാംഗ്ലൂരില് ജോലി ചെയ്യാന് താല്പര്യം ഉണ്ടോ?"\n';എവിടെ ആയാലും ഒരു ജോലി വേണം. ഇവിടെ തന്നെ കിട്ടിയാല് നന്നായിരുന്നു. പക്ഷെ കിട്ടില്ല അല്ലെ?"\nഅവിടെ പെര്‍മനന്റ് ആയി ജോലി ചെയ്യുന്ന അയാള് ഒന്നും അവളോടു തിരിച്ച് പറയാതെ, നേരെ അവനെ വിളിച്ചു.\n"എടാ, ബംഗ്ലൂരിലെയ്ക്ക് വരാന് തയ്യാറാ, ജോലി നോക്കാനും."\n"എന്നാലും അച്ഛനും അമ്മയും ടീച്ചറും മാഷും ഒക്കെ അല്ലെ?നമ്മക്കൊന്നും തരില്ലെടാ."\n"എന്തായാലും നീ ഒന്ന് നോക്ക്."\nപിന്നെയും കുറെ മാസങ്ങള് (അതോ വര്‍ഷമോ) കഴിഞ്ഞപ്പോള് ഒരു ജൂണില് കല്ല്യാണാലോചനയുമായി രണ്ടു കാരണവന്മാരും ഒരു അളിയനും അവളുടെ വീട്ടിലെത്തി.\nവീടുപണി നടന്നു കൊണ്ടിരിക്കുന്നു, അത് കഴിഞ്ഞ് മതി കല്യാണം, ഇപ്പൊ നോക്കുന്നില്ല, എന്നൊക്കെ പറഞ്ഞു, അവളുടെ അച്ഛന്.\nഎന്നാലും ഒന്ന് ജാതകം നോക്കട്ടെ എന്ന് വന്നവര്.\nജാതകം വാങ്ങി പോയി, ഒത്തിട്ടുണ്ട്, എന്നറിയിച്ചു. പിന്നെയും ഒരു മാസം കഴിഞ്ഞു അമ്മ, മൂത്ത പെങ്ങള് ബന്ധത്തിലുള്ള അനിയന് ഒക്കെ വന്നു. അവന് മാത്രം വന്നില്ല. പിന്നെയും കുറെ നാള് കഴിഞ്ഞു ആഗസ്റ്റില് അവന് പ്രത്യക്ഷപ്പെട്ടു.\nവന്ന ആള്‍ക്കാരോട്  ഇരിക്കാന് പറഞ്ഞ്, എന്തെങ്കിലും സംസാരിക്കാന് വേണ്ടി അച്ഛന്‍ചോദിച്ചു."ബാബുഅല്ലെ?"\n(അങ്ങനെ യായിരുന്നു ആദ്യം വന്നവര് ഒക്കെ ചെറുക്കന്റെ പേരായി പറഞ്ഞിരുന്നത്.)\nഅച്ഛന് വല്ലാതായി. അവളെ ഒന്ന് തറപ്പിച്ചു നോക്കി.ബാബു എന്നത് വീട്ടില് വിളിക്കുന്ന പേരാണ്. അത് അങ്ങനെ പറഞ്ഞാല് പോരെ. അല്ല എന്ന് പറയേണ്ടല്ലോ. (പിന്നീട് അച്ഛന് അവളോട് പറഞ്ഞു."നിനക്ക് താല്പര്യം ഉണ്ട് എന്ന് കണ്ടതുകൊണ്ടാ. എന്‍റെ സ്വഭാവം വച്ച് ഞാന് അപ്പൊ തന്നെ എന്തെങ്കിലും പറഞ്ഞു പോയേനെ." എന്ന്.)\nജീവിതത്തില് ആദ്യത്തെ പെണ്ണ് കാണല്. അവന്‍റെതും, അവളുടെയും.\nഒരു ഇന്റര്‍വ്യൂ കഴിഞ്ഞ പോലൊരു പെണ്ണ് കാണല്. കൂടെ വേറെ ഒരളിയനും ഒരു സുഹൃത്തും ചേര്‍ന്നായിരുന്നു ചോദ്യങ്ങള്. ആ സമയത്ത് അവളെക്കാള് മുതിര്‍ന്ന കുട്ടികളെ മയ്യില് എന്ന സ്ഥലത്ത് ഒരു ITC യില് പഠിപ്പിക്കുന്ന എക്സ്പീരിയന്‍സ് വച്ച് ആ ഇന്റര്‍വ്യൂ ഒരു വിധം നന്നായി നേരിട്ടു. എന്റമ്മോ--- ഇത്രയും ഗൌരവം! എന്നാല് അതൊന്നു കുറയ്ക്കണമല്ലോ. ഇത് തന്നെ തന്‍റെ ചെറുക്കന്.\nഇടയ്ക്ക് ചില കല്യാണം മുടക്കികള് വന്നു ,പെണ്ണിന്‍റെ അച്ഛന് അത്യാവശ്യം വെള്ളമടിക്കുന്ന ആളാണ് , ഇത് വേണ്ടാ---, എന്ന് അവിടെയും, ചെറുക്കന്റെ അമ്മ ദേഷ്യം വന്നാല് വഴക്ക് പറയും അതുകൊണ്ട് ഇത് വേണ്ടാ--എന്ന് ഇവിടെയും വന്നു പറഞ്ഞപ്പോള് വീണ്ടും പ്രശ്നം. രണ്ടിടത്തും ഒരാള് തന്നെയാണ് പറഞ്ഞത് എന്ന്പിന്നീടറിഞ്ഞു.\nഅവിടത്തെ അമ്മ പറഞ്ഞുവത്രേ." എന്‍റെ മകന് പെണ്ണിനെയാണ് കല്യാണം കഴിക്കുന്നത്. അവളുടെ അച്ഛനെ അല്ല." എന്ന്.\nഇവിടെ അച്ഛന് തീരുമാനം അവള്‍ക്കു വിട്ടു കൊടുത്തു.\n"ചെറുക്കനെ അല്ലെ കല്ല്യാണം കഴിക്കുന്നത്, അമ്മയെ അല്ലല്ലോ, പിന്നെ കുറെയൊക്കെ നമ്മള് അങ്ങോട്ട് പെരുമാറുന്നതുപോലെ അല്ലെ, ഇങ്ങോട്ടും. എനിക്കതൊരു പ്രശ്നമായി തോന്നുന്നില്ല," ഞാന് അട്ജസ്റ്റ് ചെയ്തോളാം എന്ന് അവളും പറഞ്ഞു.\nഇവിടെ വീട് പണി കഴിയണം. അവിടെ ലീവ് കിട്ടണം. ഡിസംബറില് നിശ്ചയം നടത്താന് തീരുമാനം.\nവീണ്ടും ഒരു പ്രാവശ്യം ബയോഡാറ്റ കലെക്റ്റ് ചെയ്യാന് അവന് വന്നു. അവളുടെ ജോലി, അവളെപ്പോലെ തന്നെ  അന്ന് അവന്‍റെയും ആവശ്യമാണെന്നും അവള് അറിഞ്ഞിരുന്നില്ല.\nഅതില് ഒപ്പിടുമ്പോള് വീണ്ടും ചോദ്യം-ഗൌരവത്തില്- പേരിനു താഴെയാണോ ഒപ്പിടുന്നത്? മുകളില് അല്ലെ വേണ്ടത്?\nഒന്ന് പേടിച്ചു-- എന്നാലും ഒന്നും മിണ്ടിയില്ല. മറ്റൊന്നെടുത്ത് മുകളില് ഒപ്പിട്ടു കൊടുത്തു. കാട്ടാളന്! എന്ന് മനസ്സില് കരുതി.\n"എന്തെ അച്ഛാ-- ഇതെന്നെ മതി." "ഇയ്യാളെ ഒന്ന് മെരുക്കി എടുക്കണം" എന്ന് മനസ്സില് പറഞ്ഞുവോ? അറിയില്ല. "പിന്നെ പോളിയില് പഠിച്ച ഞാന് നാട്ടില് നിന്നിട്ട് ഏതെങ്കിലും പോലീസ്, പട്ടാളം, അല്ലെങ്കില് ഒരു മാഷേ കല്ല്യാണം കഴിച്ചിട്ട് ഞാന് പഠിച്ചത് വെറുതെ അവൂലെ? ബാംഗ്ലൂര് ആവുമ്പോള് എനിക്ക് ജോലിയും ചെയ്യാലോ."\nഅങ്ങനെ ഉറപ്പുകൊടുക്കല് ചടങ്ങ് നടന്നു.\nസെപ്റ്റംബറില് അവളുടെ പിറന്നാളിന് മനോഹരമായ കൈപ്പടയില് ഒരു ആശംസാ കാര്‍ഡു വന്നപ്പോള്, അതിലെ വരികള് വായിച്ചപ്പോള് മനസ്സിലായി, ഈ ഗൌരവം ഒക്കെ വെറും അഭിനയം. അവന്‍റെ ഉള്ളില് നല്ലൊരു മനസ്സുണ്ട്. അത്പിന്നെപ്രണയലേഖനങ്ങള്‍ആയിമാറാന്‍തുടങ്ങി.അങ്ങോട്ടും ഇങ്ങോട്ടും.\nഏഴര വയസ്സിനു മൂത്തയാളെ "പ്രേം" എന്ന് സംബോധന ചെയ്തപ്പോള് പറഞ്ഞു.\n"വേണ്ടാ, "ബാബു ഏട്ടന്" എന്ന് തന്നെ വിളിക്കണം"\n"ശരി, വിളിക്കാം. പിന്നെ എന്തിനാണ് അന്ന് അച്ഛനോട് അങ്ങനെ പറഞ്ഞത്?"\n"അത്, അപ്പോ അങ്ങനെ പറയാനാണ് തോന്നിയത്, പറഞ്ഞു, അത്രേ ഉള്ളൂ."\nആള്‍ക്ക് അത്രേ യുള്ളൂ-- കേള്‍ക്കുന്ന ആളെ പറ്റി ചിന്തിക്കില്ല.\nഅതുവരെ ഓട്ടോഗ്രാഫില് അല്ലാതെ ഒരു വരി കവിത പോലും കുറിക്കാത്തവര് അറിഞ്ഞു, തങ്ങളുടെ ഉള്ളിലും നല്ലൊരു സാഹിത്യ കാരന്, കാരി , ഒളിഞ്ഞിരിക്കുന്ന കാര്യം. ഭാവനകള്‍ചിറകു വിരിച്ചു പറന്നു, യാഥാര്‍ത്യങ്ങള് അടുത്തെത്തും വരെ.\nഅങ്ങനെ വിവാഹം. ഒരാഴ്ചയ്ക്കുള്ളില് ബാംഗ്ലൂര്‍ലേക്ക് വന്നു. വന്നതിന്‍റെ പിറ്റേ ദിവസം മുതല് പത്രത്തില് പരസ്യം നോക്കി , സ്വയം ജോലി അന്വേഷിച്ചു പോകല്.സ്വതവേ മടിച്ചിയായ അവള്‍ക്ക്, ഒരു നിമിഷം പോലും വെറുതെ ഇരിക്കാന് ഇഷ്ടമില്ലാതെ ജോലി ചെയ്യുന്ന അവന് ബസ് നമ്പര് പറഞ്ഞു കൊടുക്കും. താല്‍പര്യമില്ലാതെ തന്നെ ദിവസവും രാവിലെ വീട്ടു ജോലികള് തീര്‍ത്ത് ഇറങ്ങും. ഭാഷ അറിയാത്തതുകൊണ്ട്, എഴുത്ത് പരീക്ഷയില് പാസായാലും ഇന്റര്‍വ്യൂ നന്നാകാതെ ആറു മാസം എടുത്തു, ജോലി കിട്ടാന്. പിന്നീടങ്ങോട്ട് ബാംഗ്ലൂര് ജോലി ചെയ്യുന്നതിന്‍റെ കഷ്ടപ്പാടുകള്-\nഇതിനിടയില് ഒരു ദിവസം അവന് ചോദിച്ചു.\n"നീ എന്നും അമ്പലത്തില് ഒക്കെ പോകാറുണ്ട് അല്ലെ?\n"പിന്നെ , അവന് പറഞ്ഞല്ലോ?"\n"നീ പാലക്കാട് ഹോസ്റലില് ആയിരുന്നപ്പോള് ഇടയ്ക്കിടെ അമ്പലത്തില് പോകുന്ന കാണാറുണ്ട് എന്ന്?"\n"ഓ--- അതോ-- അഞങ്ങള്‍ക്ക് ആഴ്ചയില് ഒരു ദിവസം രാവിലെ കഞ്ഞിയും കടലയും ആണ്. . രാവിലെ തന്നെ അത് എങ്ങനെ കഴിക്കാനാ--\nഅവിടെ അമ്പലത്തില് ആണെങ്കില് രണ്ടു രൂപ കൊടുത്താല് ഗണപതി ഹോമത്തിന്‍റെ പ്രസാദം കിട്ടും. ഒരുപാടുണ്ടാവും. അന്നത്തെ പ്രഭാത ഭക്ഷണം അതാണ്. ---അല്ലാതെ--- നിങ്ങള് വിചാരിക്കുന്ന മാതിരി--- ഭക്തി ഒന്നും ഇല്ല---"\nഎല്ലാ വര്‍ഷവും മുടങ്ങാതെ മൂകാബികയെ തൊഴാന് പോകുന്ന, രാവിലെ എഴുന്നേറ്റു കുളി കഴിഞ്ഞാല് വിളക്ക് വച്ച് പ്രാര്‍ഥിക്കാതെ പുറത്തിറങ്ങാത്ത അവന്, പെട്ടെന്ന് ഒന്ന് പകച്ചു.\n"അപ്പോള് നിനക്ക് ഭക്തി ഇല്ല?"\n"പിന്നെ, ഭക്തിഒക്കെ ഉണ്ട്. അതിന് എന്തിനാ ബാബുഏട്ടാ അമ്പലത്തില് തന്നെ പോകുന്നത്? ദൈവം കൃഷ്ണന് ആയും അയ്യപ്പന് ആയും ഒക്കെ എന്‍റെ ഉള്ളില് അങ്ങനെ നിറഞ്ഞു നില്‍ക്കുകയല്ലേ?"\nദേവിയെ ഉപാസനാമൂര്ത്തിയായി കാണുന്ന അവന് ചോദിച്ചു.\n"ഏതു ദൈവത്തെ ആണ് ഇഷ്ടം?"\n"അത് പിന്നെ കൃഷ്ണനെ."\n"അത്-- , മകനായും കാമുകനായും ഭര്‍ത്താവായും സംരക്ഷകന് ആയും--- അങ്ങനെ ഏതുരൂപത്തിലും സങ്കല്‍പ്പിക്കാന് ഒരു എളുപ്പം കൃഷ്ണനെ ആണ്. പക്ഷെ എപ്പോഴെങ്കിലും പ്രാര്‍ഥിക്കുന്നുണ്ടെങ്കില് മനസ്സില് പറയുന്നത് "സ്വാമിയെ ശരണമയ്യപ്പാ--- "എന്ന് മാത്രവും."\n"അത്-- മൂന്നാം ക്ലാസ്സില് വച്ച് മലയ്ക്ക് പോകാന് മാലയിട്ടപ്പോള് വൈകിട്ട് വിളക്ക് വച്ചാലും പിന്നെ പുലര്‍ച്ചെ പുഴയില് പോയി കുളിച്ചു വരുമ്പോള് തണുക്കാതിരിക്കാനും ഉച്ചത്തില് ശരണം വിളിക്കാന് പറയുമായിരുന്നു അച്ഛന്. പിന്നെ എപ്പോള് പ്രാര്‍ഥിക്കുന്നുണ്ടെങ്കിലും അതെന്നെ അറിയാതെ വരും."\nസമാധാനം, അത്രയെങ്കിലും കേട്ട ആശ്വാസത്തില് അവന്‍ചോദിച്ചു.\n"അപ്പോള് സ്ഥിരം തൊടുന്ന ഈ ചന്ദനക്കുറി?"\n"അതൊക്കെ ഒരു സ്റൈലിനല്ലേ?ഹോസ്റലില് എന്‍റെ കൂടെ ഉണ്ടായിരുന്നവരില് കുറെ പാലക്കാട്കാരും ഉണ്ടല്ലോ. അവര്‍ക്ക് എന്നും മൂന്നാല് കുറികള് വേണം. അപ്പോള് നമ്മള്‍ക്ക് ഒന്നെങ്കിലും വേണ്ടേ?"\nഅവന് അവളുടെ കൈ പിടിച്ചു പതുക്കെ പുറത്തിറങ്ങിക്കൊണ്ട് പറഞ്ഞു. "വാ, നമുക്ക് ഒന്ന് നടന്നിട്ട് വരാം. "\n(കിടന്നാല് എവിടെ ഉറക്കം വരാന്!\nപാവം-- വരാനുള്ളത് വഴിയില് തങ്ങുമോ---)\nപിന്നീട് ഒരു പത്ത് വര്‍ഷത്തിനു ശേഷം ഒരു ദിവസം അവളുടെ അച്ഛന് അമ്മയോട് പറയുന്ന കേട്ടു." അവന് നമ്മുടെ മോളെ രാജ കുമാരിയെ പ്പോലെ അല്ലെ നോക്കുന്നത്" എന്ന്. ഇപ്പോള് അവര്‍ക്ക് അവളെക്കാള് ഇഷ്ടം അവനെ--\nവരുന്ന ജനുവരിയില് ഇരുപതു വര്ഷം ആകാന് പോകുന്നു-- അവള് അച്ഛന്റെ ഭാഷയില് "രാജ കുമാരി" ആയിട്ട്!\nവിവാഹത്തിനു മുമ്പ് എഴുതിയ എഴുത്തുകളിലല്ലാതെ സ്നേഹം വാക്കുകളില് പ്രകടിപ്പിക്കാതിരുന്നവന്-----\nചെയ്യാത്ത, ചിന്തിക്കാത്ത കാര്യങ്ങള്‍ക്ക് ആരെങ്കിലും അവളെ വഴക്കുപറയുമ്പോള് അതിലൊന്നും ഇടപെടാതെ, ബന്ധങ്ങള്‍ക്ക് വില കല്‍പ്പിച്ചു മിണ്ടാതെ നിന്നവന്--------\nഅവന്‍റെ ഒരു കൈ ഇന്നും അവളെ ഇറുകെ പിടിച്ചിരിക്കുന്നു. സ്വന്തം നിഴലായി കൂടെ നടത്തുന്നു. ഞാനില്ലേ കൂടെ, എന്ന് കണ്ണുകള് കൊണ്ട് പറയുന്നു--\nരണ്ടുപേരും ഒരുമിച്ചു കഠിനാധ്വാനം ചെയ്‌താല് ജീവിതം കരയ്ക്കെത്തിക്കാമെന്നു കാണിച്ചു കൊടുത്തിരിക്കുന്നു-----\nഅപ്പോഴും വിവാഹത്തിന്‍റെ ആദ്യ നാളുകളില് അനുഭവിച്ച അനാഥത്വം ഓര്‍മ്മപ്പെടുത്തുവാനായ് ഡിസംബറിലെ മഞ്ഞു തുള്ളികള് ഇറ്റിറ്റ് വീഴുന്നു--\nതിരിച്ചു പോകാതിരിക്കാന് വാക്കുകളില് ഒരിറ്റു സ്നേഹം തേടിയ നാളുകള് ഓര്‍മ്മിപ്പിച്ച് ----\nകണ്ണിലെ സ്നേഹം മനസ്സിലാക്കാന് പക്വത ഇല്ലാതിരുന്ന പ്രായത്തെ ഓര്‍മ്മിപ്പിച്ച് ----\nജോലിത്തിരക്കിനിടയില് ഡോക്ടറെ പ്പോലും കാണാന് കൂട്ടാക്കാതെ, ഏഴാം മാസത്തില് ഗര്‍ഭാവസ്ഥയില് നഷ്ടപ്പെടുത്തിയ വളര്‍ച്ച യില്ലാത്ത ആദ്യത്തെ കുഞ്ഞിനെ ഓര്‍മ്മിപ്പിച്ച്---\nഒരു കുഞ്ഞു നൊമ്പരം എവിടെയോ അവശേഷിപ്പിച്ച്----\nPosted by Anitha Premkumar at 6:43 AM Links to this post\nPosted by Anitha Premkumar at 9:37 AM Links to this post\nസമരങ്ങള് അനിവാര്യമായിരുന്ന കാലം ഉണ്ടായിട്ടുണ്ട്. അത് നടന്നിട്ടുണ്ട്. ഫലം കിട്ടിയിട്ടുണ്ട്. വിപ്ലവം മുദ്രാവാക്യം ആക്കിയ പാര്‍ട്ടി തന്നെയാണ് അതൊക്കെ നേടിത്തന്നത്. അല്ല എന്ന് പറയാന് കഴിയില്ല. ആത്മാര്‍ഥമായി നാടിനെ സേവിച്ചവര് വേറെ ഉണ്ടായിട്ടില്ല. എന്നാല് കാലം മാറുന്നതിനനുസരിച്ച് ചിന്തകളും മാറേണ്ടിയിരിക്കുന്നു.\nനമ്മുടെ നാട്ടിലെ കീഴ്വഴക്കം അനുസരിച്ച് അടുത്ത തിരഞ്ഞെടുപ്പില് ഭരണ പക്ഷം ആവാന് സാധ്യതയുള്ള പാര്‍ട്ടി എന്ന നിലയില് പറയട്ടെ,\nകേരളം ബംഗാളികള്‍ക്ക് വിട്ടുകൊടുക്കരുത്.പ്രശ്നങ്ങള് ഉണ്ടാക്കുന്നവര് ആരോ ആവട്ടെ. നാട്ടിലെ അവസാന ആണ്തരിയും (രാഷ്ട്രീയക്കാര് ഒഴികെയുള്ള )ജോലി തേടി അന്യ നാട്ടിലേയ്ക്ക് പോകാതിരിക്കാന് നിങ്ങള്ക്ക് മാത്രമേ എന്തെങ്കിലും ചെയ്യാന് കഴിയൂ. കാരണം നിങ്ങള് ശക്തരായിരുന്നു. ഇപ്പോഴും സംഘടിതര് ആണ്. ഇനിയും വേണമെന്ന് വിചാരിച്ചാല് മാറ്റങ്ങള് വരുത്താന് പ്രാപ്തിയുള്ളവര്.\nനാട് വിട്ടു പോയി അന്യ നാട്ടില് ജോലി ചെയ്യുന്നവര് തിരിച്ചു വരാന് എന്തൊക്കെയാണ് ചെയ്യാന് പറ്റുക എന്ന് ചിന്തിക്കുക. അവരുടെ അറിവും പ്രവര്‍ത്തി പരിചയവും ജന്മ നാടിനുവേണ്ടി ഉപയോഗപ്പെടുത്തട്ടെ. ജനിച്ചു വളര്‍ന്ന നാട്ടില് കുടുംബത്തോടൊത്ത് സന്തോഷത്തോടെ ജോലി ചെയ്തു ജീവിച്ചു മരിക്കുക അവരുടെയും അവകാശമാണ്.\nഅന്യ നാടുകളില് ജോലി ചെയ്യുന്നവര് ചിന്തിക്കുക, എന്‍റെ നാട്ടില് തന്നെ ഇങ്ങനെ ഒരു ജോലിയും ശമ്പളവും കിട്ടിയിരുന്നെങ്കില്, അക്രമ രാഷ്ട്രീയങ്ങള് ഇല്ലായിരുന്നെങ്കില് ഞാന് എന്തിന് ഇങ്ങനെ പ്രവാസിയായി ജീവിച്ചു മരിക്കണം എന്ന്.\nവ്യവസായങ്ങള് തുടങ്ങാനുള്ള , അവ നില നിന്ന് പോകാനുള്ള സാഹചര്യം ഉണ്ടാക്കുക. മറ്റിടങ്ങളില് വ്യവസായം തുടങ്ങി, ആയിരക്കണക്കിന് ആളുകള്‍ക്ക് തൊഴില് കൊടുക്കുന്ന വ്യവസായികള് കേരളത്തിലേയ്ക്ക് വരട്ടെ. അങ്ങനെ തൊഴില് സാധ്യത കൂടട്ടെ. അല്ലെങ്കില്, നിങ്ങള് തന്നെ വ്യവസായ സംരംഭങ്ങള് തുടങ്ങാന് മുന്‍കൈ എടുത്താലും നല്ലത്.\nഅങ്ങനെ തുടങ്ങുന്നവരെ "മൊയലാളിമാര്" "ബൂര്‍ഷ്വാ " എന്നൊക്കെ വിളിച്ച് പരിഹസിക്കുന്നതിനു പകരം അവരിലെ കഠിനാധ്വാനം, ദീര്‍ഘ വീക്ഷണം ഒക്കെ അംഗീകരിക്കുക. കേരളം ഗള്‍ഫിനെ ആശ്രയിക്കാതെ സ്വയം പര്യാപ്ത മാവട്ടെ.\nനാട് നിറയെ വിമാനത്താവളങ്ങള് ഉണ്ടാക്കാന് ചിലര് ഇറങ്ങിയിട്ടുണ്ട്. ജനങ്ങള്‍ക്ക് വേണ്ടാത്ത അത് അവരുടെ സാമ്പത്തിക ലാഭത്തിനല്ലെങ്കില് പിന്നെ എന്തിനാണ്? പറന്നു നടക്കുന്ന വിഭാഗങ്ങള്‍ക്ക് മാത്രമേ അത് ഉപകരിക്കൂ. നമുക്ക് വേണ്ടത് നല്ല നല്ല റോഡ്‌കള് തന്നെയാണ്. അതുണ്ടാക്കുക. ജനങ്ങളെ "സേവിച്ചു സേവിച്ചു " മതിയാകാത്തവര്‍ക്ക് യഥാര്‍ത്ഥ സേവനം എന്ത് എന്ന് കാട്ടിക്കൊടുക്കുക.\nകേരളത്തിന്‍റെ അയല് സംസ്ഥാനങ്ങളിലും , ഭാരതത്തിന് പുറത്തും ജോലി ചെയ്തിട്ടുള്ളവര്‍ക്ക് അറിയാം, രാത്രിയും പകലും നോക്കാതെ എത്ര മണിക്കൂറുകളാണ് ജോലി ചെയ്യുന്നത് എന്നും എന്ത് മാത്രം ഉത്തരവാദിത്തങ്ങളാണ് ഏറ്റെടുക്കുന്നത് എന്നും അതുകൊണ്ടൊക്കെ മാത്രമാണ് എന്തെങ്കിലും സമ്പാദിക്കാന് കഴിയുന്നത് എന്നും. ആ ഒരു കാഴ്ചപ്പാട് കേരളത്തിലെക്കും പകര്ത്തുക.\nഅവകാശങ്ങളെക്കുറിച്ചറിയുന്നത്പോലെ കര്‍മ്മങ്ങളെ ക്കുറിച്ചും ബോധം ഉണ്ടാക്കുക.\nഒരു സന്ധ്യ കൂവുമ്പോള് പകരം പതിനായിരം സന്ധ്യമാരെ എതിര് പക്ഷത്ത് നിര്‍ത്തി കൂവിച്ചതുകൊണ്ട് പ്രശ്നങ്ങള്‍ക്ക് പരിഹാരം ആയോ?\nപുതിയൊരു കേരളം! ബംഗാളികള് അവരവരുടെ നാട്ടിലേയ്ക്ക് പോകട്ടെ. പ്രവാസികള് തിരിച്ചു വന്ന് അതേ ശമ്പളത്തില് നാട്ടില് തന്നെ ജോലി ചെയ്യട്ടെ-- ആശുപത്രിയില് പോകാന് വണ്ടി കിട്ടാതെ വിജനമായ റോഡില്, ആരും മരിച്ചു വീഴാതിരിക്കട്ടെ. ജയിച്ചു കഴിഞ്ഞാല് കഷിഭേദമന്യേ ജനങ്ങളായി എല്ലാവരെയും കാണുക. അടുത്ത തിരഞ്ഞെടുപ്പില് മറ്റൊരാളെ പറ്റി ആരും ചിന്തിക്കില്ല. നിങ്ങളുടെ പാര്‍ട്ടി തന്നെ കേരളം എക്കാലവും ഭരിക്കട്ടെ. ആര് ഭരിച്ചാലെന്ത്? നാട് നന്നാവണം. അത്രേയുള്ളൂ. പറയൂ, നിങ്ങളുടെ നേതാക്കളോട്. ഒരു പുനര്‍വിചിന്തനത്തിന് സമയമായി.\n(നിങ്ങള്‍ക്കങ്ങനെയൊന്നും ചിന്തിക്കാന് ഇനിയും കഴിയുന്നില്ലെങ്കില് ------ചിന്തിക്കാന് കഴിയുന്ന ഒരു പുതു തലമുറ കക്ഷി രാഷ്ട്രീയ ഭേദമന്ന്യേ ഉയര്‍ന്നു വരട്ടെ.)\nPosted by Anitha Premkumar at 5:33 AM Links to this post\nകവിത : അനിത പ്രേംകുമാര്, ബാംഗ്ലൂര്\nഅടിമകള് ഉടമകളോട് പ്രതികരി‍ക്കുന്നത്\nഏറെനാള് മിണ്ടാതിരുന്നു മിണ്ടുമ്പോള്\nഉടമകള് അങ്ങനെ കരുതുകയാണ്.\nഅത് തര്‍ക്കുത്തരം ആയി നിര്‍വ്വചിക്കും.\nഅവളെ വിട്ടവര്  പ്രതിക്കൂട്ടിലാക്കുന്നത്\nവളര്‍ത്തിയ രക്ഷിതാക്കളെ തന്നെയായിരിക്കും.\nഎതിര്‍ക്കുന്നത് ആണിനോട് പെണ്ണാണെങ്കില്\nഅവള് ഫെമിനിസ്റ്റ് ആയി മാറ്റപ്പെടും.\nനിങ്ങള് അടക്കമുള്ള എല്ലാ സുഹൃത്തുക്കളും\nഅവളെ ഫെമിനിച്ചി എന്ന് വിളിച്ചാഘോഷിക്കും.\nഎതിര്‍ക്കുന്നത് ഭര്‍തൃ വീട്ടുകാരോടെങ്കില്\nഅവള് തലയിണ മന്ത്രക്കാരിയായ് മാറ്റപ്പെടും.\nഅത് അച്ചടക്ക ലംഘനമായി തീരും.\nനേതാക്കള്  പല്ലും നഖവും ഉപയോഗിച്ച്\nഎതിര്‍ക്കുന്നത് ഏതെങ്കിലും മതത്തിനെ ആണെങ്കില്\nഅവള് വര്‍ഗീയ വാദിയായ് അറിയപ്പെടും.\nതെറ്റുകള് ഇല്ലാത്ത മതാചാരങ്ങളില്ലെങ്കിലും\nമാറുവാന് തയ്യാറല്ല, മതാചാര്യ വര്‍ഗ്ഗം.\nഅടിമകളെ പ്രതികരിക്കാന് അനുവദിക്കുക.\nഅത് ബന്ധങ്ങള് നില നിര്‍ത്താന് സഹായിക്കും.\nസ്വാഭാവിക പ്രതികരണങ്ങള് പ്രോത്സാഹിപ്പിക്കുക.\nഅസ്വാഭാവിക പ്രതികാരങ്ങള് ആവാതിരിക്കാന്.\nPosted by Anitha Premkumar at 5:54 AM Links to this post\nPosted by Anitha Premkumar at 5:00 AM Links to this post\nനിശ്ശബ്ദനായ്, നിദ്രാ വിഹീനനായ്\nകോപം വരുന്നുണ്ട് ,ക്ഷമയ്ക്കുമതിരുണ്ട്,\nകാത്തിരിപ്പെന്തിനി , നീളാതെ നോക്കണം\nപണ്ടേയവനില്ല ക്ഷമയെന്നറിക നീ\nഇനിയും മുഷിഞ്ഞാല് വഴക്ക് ഞാന് കേള്‍ക്കണം---\nമുപ്പതാം നാളിലായ്നീ വന്നു ചേരുമ്പോ\nളുള്ളിലെരിയുന്ന കനലില് ജലം തളിച്ച\nന്പോടു പുഞ്ചിരി മായാതെ നിന്നു ഞാന്\nകരയുന്നതിഷ്ട മല്ലവനെന്നറിക നീ\nഅവന് കാത്തിരുന്നത് നിന്നെയെന്നറിയുന്നു\nമീ വേദന കാണുവാന് കെല്‍പ്പില്ല ഞങ്ങള്‍ക്ക്--\nആമോദമോടന്നു വിട പറഞ്ഞൂ ഞാനും\nഅവനെയും കൊണ്ടങ്ങു പോയ്മറഞ്ഞന്നു നീ\nനിര്‍ത്താതെ പെയ്യാന് തുടങ്ങിയ മഴ നന\nഞ്ഞല്‍പ്പ നേരം ഞാനറിഞ്ഞതില്ലൊന്നുമേ--\nയാത്രയാക്കി തിരിച്ചെത്തിയ ഞാനന്ന\nകാണുവാന് പറ്റുകില്ലീജന്മ മിനിയവനെ ,\nപ്രിയരില് പ്രിയനൊരാള് പോയ് മറഞ്ഞു--\nവന്നു ചേര്‍ന്നാളുകള്‍വീട്ടുകാര്, നാട്ടുകാര്\nതാരമായന്നവന് സാന്നിധ്യ മില്ലാതെ ,\nമൌനമായ് ഞാനപ്പോള് മാറി നിന്നു---\nലത് വന്നു കാട്ടുമെന്നോതിയവന്--\nസംസ്കാര സമയത്ത് പൊഴിയുന്നിതാലി\nപ്പഴങ്ങളുമവനന്നു ചൊന്ന പോലെ \nആളുകള് പോകവേ, ആരവം ഒഴിയവേ\nഅറിയുന്നു ഞാനിന്നു തേങ്ങുന്നു ഞാനിന്ന്\nഅവന് കാത്തിരുന്നത് നിന്നെയാണെങ്കിലും--\nവിട്ടു കൊടുത്തത്----- തെറ്റായപോല് --\nPosted by Anitha Premkumar at 11:05 AM Links to this post\nലേഖനം -അനിത പ്രേംകുമാര്\nഭാരതം ഒരു മതേതരത്വ രാജ്യം ആണെന്ന് പറയുന്നു. ആണോ?\nഎങ്കില് എന്തിനാണ് സ്കൂളില് ചേര്‍ക്കുമ്പോള് മുതല് ജാതിയും മതവും അന്വേഷിച്ചു കണ്ടെത്തുന്നത്?\nഅങ്ങനെ ഒരു കോളം തന്നെ ഇല്ലാതാക്കിക്കൂടെ?\nഎന്തിനാണ് മതത്തിന്റെ പേരില് സംവരണങ്ങള്?\nസാമ്പത്തികമായി പിന്നോക്കം നില്‍ക്കുന്നവരെ ഉയര്‍ത്താന് ആണെങ്കില് സാമ്പത്തികം ആകണ്ടേ സംവരണ മാനദണ്ഡം?\nഒരു ഇന്ത്യന് പൌരന് ഏതു പ്രായത്തില് വിവാഹം കഴിക്കണം, എന്നും ആ ബന്ധം നില നില്‍ക്കെ മറ്റൊരു വിവാഹം പാടുണ്ടോ എന്നതും ഉണ്ടെങ്കില് എത്ര ഭാര്യമാര്, ഭര്‍ത്താക്കന്മാര് ഉണ്ടാവാം, എന്നതും ഒക്കെ ഓരോ ഇന്ത്യന് പൌരനും തുല്ല്യമാക്കെണ്ടേ?\nഉന്നത വിദ്യാഭ്യാസത്തിന് ആണ് പെണ് ഭേദമന്ന്യേ എല്ലാ മതത്തിലും പെട്ടവര്‍ക്ക് ഒരേ പോലെ സാഹചര്യം ഉണ്ടാവണ്ടേ?\nഒരേ വിദ്യാഭ്യാസം നേടിയ രണ്ടുപേര് എല്ലാ എഴുത്ത്, വാചാ പരീക്ഷണങ്ങളും കഴിഞ്ഞു ഫൈനലില് എത്തുമ്പോള് മതത്തിന്റെ പേരില് രണ്ടാം സ്ഥാന ക്കാരന് ജോലി കൊടുക്കുന്നത് മതേതരത്വം ആണോ?\nകുടുംബ സ്വത്ത് വീതം വയ്ക്കുമ്പോള് ഏതു മതത്തിലാണ് എന്ന് നോക്കിയാണോ ഓഹരി തീരുമാനിക്കേണ്ടത്?\nഎന്തെ ആരും ഒന്നും മിണ്ടാത്തത്? ഒക്കെ കള്ളത്തരമാണ് എന്ന് മനസ്സിലായില്ലേ? സമയവും സന്ദര്‍ഭവും അനുസരിച്ച് , ഓരോ പ്രദേശത്തെയും വോട്ട് ബാങ്ക് അനുസരിച്ച്, ഭരിക്കുന്നവര്‍ക്കും നേതാക്കന്മാര്‍ക്കും തോന്നുന്നത് പോലെ ഓര്‍ഡിനന്‍സ് കൊണ്ട് വരികയും , മത പ്രീണനം നടത്തി വോട്ട് പിടിക്കുകയും ചെയ്യുന്ന നാട്ടില് എന്ത് മതേതരത്വം!\nനമ്മളില് കുറെ വിഡ്ഢികള് അര്‍ത്ഥ മറിയാതെ വിളിച്ചു കൂവുന്ന ഒരു വാക്ക് മാത്രമായി അത് ചുരുങ്ങിയിരിക്കുന്നു.\nഎന്നിട്ട് മതത്തിന്‍റെ പേരില് തമ്മില് തമ്മില് പോരടിക്കുന്നു.\nഎല്ലാ മതങ്ങളും ഈശ്വരനിലേയ്ക്കുള്ള , പരമമായ സത്യത്തിലേയ്ക്കുള്ള വഴി കാണിക്കുക മാത്രമാണ് എന്നറിയാതെ.\nഒന്നും മറ്റൊന്നിനേക്കാള് മുകളില് അല്ല, താഴെയും അല്ല എന്ന് തിരിച്ചറിയുക. ഏതു വഴിയിലൂടെ യാത്ര ചെയ്താലും ( അത് യുക്തി വാദത്തിലൂടെ ആയാലും)എത്തുന്നത് ഒരേ ഇടത്തിലാണ് എന്ന് മനസ്സിലാക്കുക.\nജനിച്ചതും വളര്‍ന്നതും ഏതു മത സാഹചര്യത്തില് ആണോ, അതില് വിശ്വസിക്കുക, അതിനെ തള്ളിപ്പറയാതിരിക്കുക,അതിലെ നമ ഉള്‍ക്കൊണ്ടു വളരുക. നല്ലൊരു മനുഷ്യന് ആയി ഈ മനോഹരമായ ജീവിതം ജീവിച്ചു തീര്‍ക്കുക. നമ്മള് അറിയാതെ ഒരു മതേതരത്വം അവിടെ രൂപപ്പെടുന്നത് കാണാം. പണ്ട് നമ്മുടെ നാട്ടില് അതുണ്ടായിരുന്നു.\nറംസാന് അസൂക്കയും കതീസുമ്മയും വെച്ച് വിളമ്പുന്ന വിഭവങ്ങളുടെ രുചിയും , ക്രിസ്മസ്സിനു പെണ്ണമ്മ ചേച്ചിയുടെയും തമ്പിയെട്ടന്റെയും കൂടെ അര്‍ദ്ധ രാത്രിയില് പള്ളിയില് പോകുന്നതും പിറ്റേ ദിവസം കള്ളപ്പം തിന്നതും ഓണത്തിനു പായസവും നെയ്യപ്പവും അവര്‍ക്ക് പങ്കു വയ്ക്കുന്നതും പാലക്കാട BPL ല് ജോലി ചെയ്യുമ്പോള് കോണ്‍വെന്റ് ഹോസ്റ്റലില് സുഹൃത്തായ ഫാത്തിമയുടെ കൂടെ നോമ്പ് നോറ്റതും ഒന്നും മറക്കാന് കഴിയില്ല. എന്നെ ഞാന് ആക്കിയത് ഇവര് ഒക്കെ ചേര്‍ന്നാണ്.\nഎല്ലാ ഇന്ത്യ ക്കാരും സഹോദരീ സഹോദരന്മാരാണ് എന്ന് പറയുവാന് വേണ്ടി നമ്മളാരും സ്വന്തം മാതാപിതാക്കളെ തള്ളി പറയേണ്ടി വരുന്നില്ല. അതുപോലെ യുള്ള ആത്മ വിശ്വാസത്തോടെ പറയുക, താന് വളര്‍ന്നത് ഇന്ന മതത്തില് ആണെന്നും. അത് ഹിന്ദു ആയാലും മുസ്ലിം ആയാലും ക്രിസ്ത്യാനി ആയാലും. അതേ പോലെ , മത പഠനവും എല്ലാവരുടെയും അവകാശമാകട്ടെ. അതും നന്മയിലേക്കുള്ള വെളിച്ചമാകട്ടെ--- മതിയാക്കൂ-- കപട മതേതരത്വം---\nPosted by Anitha Premkumar at 12:07 PM Links to this post\nജരാനരകളില്ല, മരണമില്ല .\nഇനിയും വാഴും കാലങ്ങളോളം\nഅന്യന്‍റെ സന്തോഷം കട്ടെടുക്കുന്നു\nകൂട്ടി വയ്ക്കുന്നു, സ്വത്തും പണവും\nഈ ഭൂമിയുടെ അധിപന്മാര്\nഇപ്പോഴുമെപ്പോഴു മിവിടെ ജീവിക്കുവോര്\nകഷ്ടം,നിങ്ങള്ക്ക് വാര്‍ധക്യം വന്നതില്!\nഅനുഭവിക്കൂ, ഇത് മുജ്ജന്മ ശാപം.\nസന്തോഷ കരമായ വൃദ്ധ ദിനം.\nഎന്ന് പറയാതെ പറയുന്നു\nPosted by Anitha Premkumar at 3:39 AM Links to this post\nഫേസ് ബുക്കില് ലൈക്കും കമന്‍റും ചെയ്തും വല്ലപ്പോഴും ഒരു പോസ്റ്റ് എഴുതി, അതിനു കിട്ടിയ പ്രതികരണങ്ങളില് തൃപ്തി പോരാഞ്ഞു താന് ലൈക്ക്, കമന്റ്, അടിക്കുന്നവരെയൊക്കെ തനിക്ക് അതേ അളവില് തിരിച്ചു തരാത്തതിന് ഇന്‍ബോക്സില് പോയി ചീത്ത പറഞ്ഞും ജീവിതം തള്ളി നീക്കവേ, ഒരു നാള് അമ്മ അയാളോട് പറഞ്ഞു.\n"മോനെ, ഒരു കല്ല്യാണം കഴിക്കാത്തതുകൊണ്ടാണ് ജോലി കഴിഞ്ഞു വന്നാല് നീ ഇങ്ങനെ ഏതു നേരവും കമ്പ്യൂട്ടറിന്‍റെ മുന്നില് തപസ്സിരിക്കുന്നത്. കഴിയുന്നതും പെട്ടെന്ന് ആ ബ്രോക്കറോടു പറഞ്ഞ്, ഒരു കല്ല്യാണം ശരിയാക്കണം."\nകേട്ടപ്പോള് അയാള്‍ക്ക് തോന്നി. ശരിയാണല്ലോ! വയസ്സ് മുപ്പത്തൊന്നായി. ഇനിയും വൈകിയാല് കിട്ടാന് പോകുന്നത് എല്ലാവരും തിരഞ്ഞിട്ട , ആര്‍ക്കും വേണ്ടാതെ, "എടുക്കാ ചരക്ക്" ആയി നില്‍ക്കുന്ന വല്ല പെണ്ണിനേയും ആയിരിക്കും. നല്ല പെണ്‍കുട്ടികളെയൊക്കെ ചെറിയ പ്രായത്തില് തന്നെ സാമര്‍ത്ഥ്യമുള്ള ആണ് കുട്ടികള് ബുക്ക് ചെയ്തിരിക്കും. അല്പം പഠിച്ച പെണ്‍കുട്ടികള് ആണെങ്കില് കേരളത്തിലെ ആണ് പിള്ളേരെ ഒന്നും പിടിക്കാഞ്ഞിട്ട്, ഇപ്പോള് മലയ്ഷ്യ, സിംഗപൂര്,കാനഡ, അമേരിക്ക, തുടങ്ങിയ ഇടങ്ങളിലേയ്ക്ക് കണ്ണും നട്ടിരിക്കുന്നു. കേരളത്തിലെ ആണ് പിള്ളേര്‍ക്ക് എന്താണാവോ ഒരു കുറവ്?\nഎന്നാലും ബ്രോക്കര് ഫീസ് കൊടുക്കാന് വയ്യ. ഒരൊറ്റയെണ്ണത്തിനെ വിശ്വസിക്കാന് വയ്യ.കെട്ടുന്നുണ്ടെങ്കില് നല്ല ഒന്നാന്തരം പെണ്ണിനെ തന്നെ കിട്ടണം. ഇല്ലെങ്കില് വേണ്ട. അത്ര തന്നെ.\n" യുറേക്കാ--- കയ്യില് ഫേസ് ബുക്ക് വച്ചിട്ടെന്തിനാ----------"\nഅയാള് അതില് തന്നെ പരസ്യം കൊടുക്കാന് തീരുമാനിച്ചു. ഇതായിരുന്നു പരസ്യം.\n//////ഫേസ് ബുക്കില് അക്കൗണ്ട് ഉള്ള നല്ലൊരു പെണ്ണിനെ വേണം.\nഉണ്ടായിരിക്കേണ്ട പ്രധാന ഗുണങ്ങള്:\nസൌന്ദര്യത്തില് ഐശ്വര്യ റായി\nപ്രസരിപ്പില് റിമി ടോമി\nപാചകത്തില് ലക്ഷ്മി നായര്\nരാഷ്ട്രീയ ചര്‍ച്ചയില് സിന്ധു സൂര്യകുമാര്\nബാക്കി ഗുണങ്ങള്----------------------ചേരും വണ്ണം-------------------\nമറ്റു കാര്യങ്ങള് :\nക്ലിയര് ഇല്ലാത്ത സ്വന്തം പ്രൊഫൈല് ഫോട്ടോയായിരിക്കണം.\nകണ്ട കൂതറ കളുടെ പോസ്റ്റ്‌കള്‍ക്കൊന്നും ലൈക്,കമന്റ് ചെയ്യുന്ന ആളാവരുത്.\nപൂവുകളും പക്ഷി മൃഗങ്ങളുടെ ഫോട്ടോകളും മാത്രം പോസ്റ്റ് അപ്ഡേറ്റ്.\nപെണ്‍വര്‍ഗ്ഗത്തില് പെട്ടവരുടെ മെസ്സേജ്ന് മാത്രം മറുപടി പറയുക.\nമെസ്സേജ് ബോക്സ് ഡിലീറ്റ് ചെയ്യാതെ സൂക്ഷിച്ചു വയ്ക്കണം.\nവിവാഹം ഉറപ്പിക്കുന്നതിനു മുമ്പേ, അക്കൗണ്ട് യുസര്‍ഐഡി, പാസ്സ്‌വേര്‍ഡ് തുടങ്ങിയവ കൈമാറണം.//////\nഅയാള്‍ക്ക് ഫ്രണ്ട് ലിസ്റ്റില് അയ്യായിരം പേര് ഉണ്ടായിരുന്നിട്ടും, അതില് ഭൂരി പക്ഷവും പെണ് കുട്ടികള് ആയിരുന്നിട്ടും ആകെ വന്നത്7അപേക്ഷകള്. അതില് നിന്നും അവസാന റൌണ്ടില് എത്തിയത് മൂന്നുപേര്. അതില് ഏറ്റവും ഭംഗിയുള്ള പെണ്ണിനെ കെട്ടി.\nആദ്യരാത്രിയില് ആദ്യം നാണിച്ചു നഖം കടിച്ചു നിന്ന അവള് പതുക്കെ മാറാന് തുടങ്ങി. അയാള് അറിഞ്ഞില്ല , അവള് കണ്ടു മറന്ന ഏതോ സിനിമയിലെ കൊച്ചിന് ഹനീഫ യുടെ ഭാര്യ യുടെ വേഷത്തില് വന്ന കല്പനയുടെ കഥാപാത്രം ആയിരുന്നു എന്ന്. അവള് അയാളെ മറിച്ചിട്ട് ഹിപ്നോട്ടിസം ചെയ്യാന് ആരംഭിച്ചു.\nഅവളുടെ വര്‍ത്തമാനവും ഭൂതവും എല്ലാം തിരഞ്ഞു പിടിച്ച്, ചോദ്യം ചെയ്ത്, അവള് കളങ്കപ്പെടാത്തവള് ആണെന്ന് ഉറപ്പിച്ച ശേഷം വിവാഹം കഴിച്ച അയാള്, പറഞ്ഞ കഥകള് കേട്ട് , കേട്ട് അവള് തളരാന് തുടങ്ങി. രാത്രി മുഴുവന് പറഞ്ഞിട്ടും തീരാതെ,  പിറ്റേ ദിവസം പകലും അയാള് തുടര്‍ന്നു കൊണ്ടിരുന്നു. കതകു തുറക്കാത്തത് കണ്ടു, വീട്ടുകാര് ഏറെ മുട്ടി നോക്കിയെങ്കിലും ഫലമുണ്ടായില്ല. അവര് അവസാനം ഫയര് ഫോഴ്സ്നെ വിളിച്ചു.\nകതകു പൊളിച്ച്അകത്തു കടന്ന അവര്‍ക്ക് മുമ്പിലും അയാള് പകുതി ബോധത്തില് തന്‍റെ വീര സാഹസിക കഥകള് തുടരുകയായിരുന്നു. കേട്ട് തളര്‍ന്ന അവള് താഴെ വെറും നിലത്ത്, എഴുന്നേല്‍ക്കാന് പോലും ത്രാണിയില്ലാതെ പാതി മയക്കത്തിലും.\nപക്ഷെ അവളുടെ യഥാര്‍ത്ഥ കഥകള് കണ്ടെത്താന് അയാള്‍ക്ക് കഴിഞ്ഞുമില്ല.\nPosted by Anitha Premkumar at 6:33 AM Links to this post


മണിമുത്തുകള്: കറുപ്പും വെളുപ്പും\nഅവധിക്കാലം എന്നും ആഹ്ലാദകരമാണ്.മനസിനും ശരീരത്തിനും ഉത്സാഹം തോന്നുന്ന, ഉണര്‍വു തരുന്ന നാളുകള് ...!\nപതിവുപോലെ നാട്ടിലെത്തിയതിന്റെ അടുത്ത ദിവസം പുറത്തേക്കിറങ്ങാന് ഒരുങ്ങുമ്പോള് അഖില,അനിയത്തിയുടെ മകള് ചോദിച്ചു,\n"വലിയമ്മ എങ്ങോട്ടാ, ഞാനും വരട്ടെ ?"\n"വലിയമ്മയുടെ കൂടെ പോയാല് നീ കുഴഞ്ഞു പോകത്തെയുള്ളൂ. അമ്മ,വഴിയില് കാണുന്ന കാക്കയോടും പൂച്ചയോടും വരെ കുശലം പറഞ്ഞിട്ടേ വരൂ …യു ഫീല് ബോര് "\nഎന്നെക്കാള് മുന്പേ മോള് പറഞ്ഞ മറുപടി കേട്ടു വെറുതെ പുഞ്ചിരിച്ചു.\nചേച്ചി എങ്ങോട്ടാ, ഡ്രോപ്പ് ചെയ്യണോ എന്നു അനിയന് ചോദിച്ചപ്പോഴും വേണ്ടാന്നു പറഞ്ഞു. നാട്ടിലെ വഴികളിലൂടെ, ഇളംകാറ്റുമേറ്റു പരിചയക്കാരോട് കുശലവും ചോദിച്ചു നടക്കുന്നതിന്റെ സുഖം വണ്ടിയില് പോയാല് കിട്ടില്ലല്ലോ.\nഡോക്ടര് അങ്കിളിനെ കാണണം. അങ്കിളിനു വേണ്ടി വാങ്ങിയ സ്റ്റെത്തും മറ്റും കിറ്റില് എടുത്തു വയ്ക്കുന്നത് കണ്ടപ്പോള് കൂടെ വരണമെന്ന് അഖിലമോള്‍ക്ക് നിര്‍ബന്ധം. അതു കൊണ്ട് അവളെയും കൂട്ടി, അമ്മയോട് യാത്രയും പറഞ്ഞിറങ്ങി.\nഅവിടവിടെ കുണ്ടും കുഴിയുമായ ടാറിട്ട റോഡിലൂടെ നടക്കുമ്പോള് പഴയ മണല്‍വഴിയായിരുന്നു മനസ്സില് . ഒരുവശത്തു പാടവും മറുവശത്തു വിശാലമായ പറമ്പുകളും അതിരിടുന്ന വീതിയുള്ള നടപ്പാത. വളവില് നിന്നിരുന്ന നിറയെ കായ്ചിരുന്ന വാളന്‍പുളിമരവും അതിനപ്പുറത്തായി ഉണ്ടായിരുന്ന വലിയ കുളവും ഇന്നോര്‍മ്മ മാത്രം. ആ പുളിമരത്തിന്റെ ചുവട്ടില് എപ്പോഴും കുട്ടികളുടെ ബഹളമായിരിക്കും.ആണ്‍കുട്ടികള് കല്ലെറിഞ്ഞു പുളി വീഴ്ത്തുകയും പെണ്‍കുട്ടികള് അതു പെറുക്കിയെടുത്ത് പങ്കു വയ്ക്കുന്നതും... എല്ലാം ഇന്നലെ കഴിഞ്ഞതു പോലെ... ആ കുളത്തില് ഉത്സവകാലത്ത് ആനകളെ കുളിപ്പിക്കുന്നതും, അതു കാണാന് ചുറ്റും കൂടിയ കുട്ടികളുടെ ആര്‍പ്പുവിളിയും ഇപ്പോഴും കാതോരത്ത് കേള്‍ക്കുന്നതു പോലെ… ഓരോ വരവിലും മാറുന്ന ഗ്രാമത്തിന്റെ മുഖച്ഛായ വ്യക്തമാകുന്നു. പരിഷ്ക്കാരത്തോടൊപ്പം മാറിയ ജീവിതശൈലി എന്റെ ഗ്രാമത്തെയും മാറ്റിക്കൊണ്ടിരിക്കുന്നു.\nവഴിയില് പല പരിചയക്കാരെയും കണ്ടു. അവരുടെയൊക്കെ സ്നേഹത്തിനു മുന്നില് കുറച്ചു നിമിഷങ്ങള് . ഗ്രാമീണതയുടെ നിഷ്കളങ്കത ഇനിയും അന്യം നിന്നിട്ടില്ല എന്നറിയുന്നതിന്റെ ഒരാഹ്ലാദം മനസ്സില് ..! അഖിലമോള് , ഇടയ്ക്കിടെ കൈയില് പിടിച്ചുവലിച്ചു കൊണ്ടിരുന്നതു കൊണ്ട്, പലരോടും ചെറിയ കുശലാന്വേഷണങ്ങള് മാത്രം.\nമൈതാനത്തിനടുത്തുള്ള വായനശാലയുടെ മുന്നില് എത്തിയപ്പോള് ,വെറുതെയൊന്നു അകത്തു കേറണമെന്ന് തോന്നി. അതിന്റെ ശോച്യാവസ്ഥ കണ്ടപ്പോള് വളരെ വിഷമമായി. ഇപ്പോഴത്തെ കുട്ടികള്‍ക്കും ചെറുപ്പക്കാര്‍ക്കും വായനശാല വേണ്ടാതായിരിക്കുന്നു. എല്ലാത്തിനും ഇന്റര്‍നെറ്റ് മതി എന്ന അവസ്ഥയാണല്ലോ. വായനശാലയുടെ പ്രധാന ഹാളില് പത്രം മറിച്ചുനോക്കിക്കൊണ്ടിരിക്കുന്ന ഒന്നുരണ്ടു വൃദ്ധരെയല്ലാതെ, ആരെയും കാണാനില്ല ….!! പുസ്തകങ്ങള് പൊടിപിടിച്ചും, ചിതല് കേറിയും ആകെ നാശമായി കിടക്കുന്നു. ബുക്ക്‌ഷെല്‍ഫുകളുടെ നീണ്ട ഇടനാഴികളിലൂടെ നടന്നപ്പോള് , മനസ് കൌമാരത്തിലേക്ക് ഓടിപ്പോയി. ഈ ഇടനാഴികള്‍ക്ക് എന്തെല്ലാം കഥകളാണ് പറയാനുണ്ടാവുക? പഴയ വൃത്തിയും വെടിപ്പുമുള്ള, മനോഹരമായ വായനശാല ഒരു നിമിഷം മനസ്സില് തെളിഞ്ഞു വന്നു. രാജകീയ പ്രൌഡിയോടെ നിന്നിരുന്ന ഈ വായനശാലയും വിദൂരമായ ഓര്‍മ മാത്രമായി തീരുമോ ???\nപൊടികൊണ്ടുള്ള തുമ്മല് അസഹ്യമായപ്പോള് പുറത്തേക്കിറങ്ങി.അഖിലമോള് കലപിലാന്നു എന്നെ വഴക്കു പറഞ്ഞുകൊണ്ടിരുന്നു. അവള്‍ക്കറിയില്ലല്ലോ, ഒരുകാലത്തു വലിയമ്മയുടെയൊക്കെ പ്രിയപ്പെട്ട സ്ഥലമായിരുന്നു ആ വായനശാലയെന്ന്.\nവായനശാലയിലേക്കു കയറുമ്പോള് ,മൈതാനത്തില് അവിടവിടെയായി കൊച്ചുകൊച്ചു കൂട്ടങ്ങള് ഉണ്ടായിരുന്നു. വെടിപറഞ്ഞും മറ്റും സായാഹ്നം ചിലവഴിക്കുന്ന ചെറു സംഘങ്ങള് , അതും പഴയതുപോലെയില്ല. മലയാളിയുടെ സായാഹ്നങ്ങളും ടിവിയുടെ മുന്നിലേക്ക് മാറിയെങ്കിലും ചിലരെല്ലാം ഇപ്പോഴും ആ മൈതാനത്തില് വരുന്നു. കാറ്റുകൊള്ളാനും, കൂട്ടുകാരോടൊത്തുകൂടാനും. ഒരുപക്ഷെ അടുത്ത അവധിക്കാല ത്ത് ഈ കാഴ്ചയും അന്യമാകുമോ എന്തോ....\nപെട്ടെന്ന് മൈതാനത്തില് നിന്നും ആളൊഴിഞ്ഞു പോയതുപോലെ. എന്തുപറ്റിയെന്നതിശയത്തോടെ നോക്കുമ്പോള് , മൈതാനത്തിനു എതിര്‍വശത്ത് ഒരു ബൈക്ക് മാത്രം നില്‍ക്കുന്നത് കണ്ടു.ഒന്നും മനസിലായില്ലെങ്കിലും മൈതാനം മുറിച്ചുകടന്ന് ഡോക്ടര് അങ്കിളിന്റെ ഡിസ്പെന്‍സറിയിലേക്ക് നടന്നു. കൂട്ടത്തില് ഒരു രഹസ്യം പറഞ്ഞോട്ടെ. ഈ ഡോക്ടര് അങ്കിളിന്റെ ഡിസ്പെന്‍സറി, പണ്ടുമുതലേ വളരെ പ്രിയപ്പെട്ട ഒരിടമാണ്. കാരണമെന്തെന്നോ, ഹോമിയോഡോക്ടറായ അങ്കിളിന്റെ ഡിസ്പെന്‍സറിയിലെ പഞ്ചാര ഗുളികകള് ...!!! ഇന്നും അതൊരു വീക്നെസ് ആണേ ….. അതിനുവേണ്ടി തന്നെയാ അഖിലമോളും എന്നോടൊപ്പം കൂടിയിരിക്കുന്നത്.\nബൈക്കിനടുത്തെത്തിയപ്പോള് ഒരു നിമിഷം അതിശയിച്ചുപോയി, തമ്പി …!!! എന്റെ കൂടെ സ്കൂളില് പഠിച്ചിരുന്ന,എന്റെ പഴയ ചങ്ങാതി.ഏഴാം ക്ലാസ്സ് കഴിഞ്ഞപ്പോള് ടീച്ചറായ, അവന്റെ അമ്മയുടെ സ്ഥലംമാറ്റം കാരണം ഞങ്ങളുടെ സ്കൂളില് നിന്നും പോയ തമ്പി.ഇപ്പോഴിവിടെ...??യാദൃശ്ചികമായി കണ്ടതിന്റെ ഒരു അമ്പരപ്പോടെ ഞാന് ചോദിച്ചു .\n"എന്നെ മനസ്സിലായോ തമ്പിക്ക്?"\n"രാജി ദൂരേന്നു വരുന്നതു കണ്ടപ്പോഴേ മനസിലായി.എന്നാല് രാജി എന്നെ തിരിച്ചറിയില്ലന്നാണ് കരുതിയത്"\n"തമ്പി ഇപ്പോഴെവിടെയാ,എന്തു ചെയ്യുന്നു, ടീച്ചര്‍ക്ക് സുഖാണോ, ടീച്ചര് ഇപ്പോഴെവിടെയാ?"\nപ്രതീക്ഷിക്കാതെ കണ്ടതിന്റെ സന്തോഷംകൊണ്ട് തുരുതുരാന്നു ഞാന് ചോദിച്ചുകൊണ്ടിരുന്നു.\nതമ്പി, സാവധാനം ഓരോന്നിനും മറുപടി പറഞ്ഞു.അമ്മ ഇപ്പോള് അനിയന്റെ കൂടെ മലപ്പുറത്താണ് എന്നും തമ്പിക്ക് ഇവിടെ ബിസിനസ് ആണെന്നുമൊക്കെ....കുടുംബത്തെപ്പറ്റി ചോദിച്ചപ്പോള് ,ബിസിനസ്  തിരക്കുകാരണം സമയം കിട്ടിയില്ലന്നു പറഞ്ഞു.\n"ഇത്രയ്ക്കു ബിസിയാണോ, എന്തു ബിസിനസാണത്?"\n"നല്ല ലാഭമുള്ള ബിസിനസാണ് രാജി...രാജി ഇപ്പോഴെവിടെയാ, ഇതു മോളാണോ?"\n"അല്ല, ഇതെന്റെ വലിയമ്മയാ" അഖിലമോളുടെ ഉത്തരം ഞങ്ങളില് ചിരിയുണര്‍ത്തി.\n"എന്റെ വിശേഷങ്ങള് ഒക്കെ പറയാം. തമ്പി വീട്ടിലേക്കു വാ... അമ്മക്കൊക്കെ നിന്നെ കാണുമ്പോള് വലിയ സന്തോഷമാകും"ഞാന് നിര്‍ബന്ധിച്ചു.\n"പിന്നെ ഒരിക്കല് വരാം രാജി.എന്നെ ഈ കോലത്തില് കണ്ടാല് രാജിയുടെ അമ്മ വഴക്കു പറയും."\n"ശരിയാ, ശരിയാ....ഒരു ഗുണ്ടാസ്റ്റൈല് ഉണ്ടിപ്പോള് നിന്നെകണ്ടാല് "\nഅവന്റെ നീട്ടിവളര്‍ത്തിയ മുടിയിലേക്കും പിണച്ചു കെട്ടിവച്ചിരിക്കുന്ന ഷര്‍ട്ടിലേക്കും നോക്കികൊണ്ടു ഞാന് പറഞ്ഞു.അവന് വെറുതെ പുഞ്ചിരിച്ചു.\n"ആ ചിരിക്കു മാത്രം ഒരു വ്യത്യാസവുമില്ല കേട്ടോ"\nഞാന് അവനെ ആശ്വസിപ്പിച്ചു. വീട്ടിലേക്കു വരാന് നിര്‍ബന്ധിച്ചപ്പോള് അവന് സമ്മതിച്ചു.\n"എന്നാല് , ഞാന് ഈ കിറ്റൊന്നു അങ്കിളിനു കൊടുത്തിട്ടു വരാം.എന്നിട്ട് നമുക്കൊന്നിച്ചു പോകാം.ഒരു മിനിറ്റ്, പെട്ടെന്ന് വരാം"\n"അപ്പോഴേക്കും ഞാന് ഈ മുടിയൊന്നു വെട്ടിയിട്ടു വരാം. അമ്മയുടെ വഴക്കു കേള്‍ക്കേണ്ടല്ലോ"\nപഴയ കാര്യങ്ങള് ഓര്‍ത്തുകൊണ്ട് അവന് പറഞ്ഞു. ഞാന് സമ്മതിച്ചു.\n"മുടി വെട്ടിയിട്ടു നീ അങ്കിളിന്റെ ഡിസ്പെന്‍സറിയിലേക്ക് വാ.ഞങ്ങള് അവിടെ കാണും"\nശരി എന്നും പറഞ്ഞു ബാര്‍ബര്‍ഷോപ്പിലേക്ക് നടന്ന തമ്പി, അടുത്തുള്ള ബേക്കറിയില് കയറി ഐസ്ക്രീമും വാങ്ങി ഡിസ്പെന്‍സറിയിലേക്ക് നടക്കുന്ന ഞങ്ങള്‍ക്ക് കൊണ്ടുവന്നു തന്നു.\n"ഹോ, ഈ തമ്പിയുടെ ഒരു കാര്യം"ഞാന് പറഞ്ഞു.\n"താങ്ക്‌യു അങ്കിള് "അഖിലമോളുടെ വക.\n“വേഗം വരണേ ….”ഞാന് പിന്നില് നിന്നും വിളിച്ചു പറഞ്ഞു …..\nഡിസ്പെന്‍സറിയില് ചെന്നപ്പോള് അങ്കിളിനു തിരക്ക്. പതുക്കെ അകത്തെ മുറിയില് കേറി. ഐസ്ക്രീം തിന്നു തീര്‍ത്തു ആദ്യം.പിന്നെ ഞാനും മോളും കൂടെ പഞ്ചാരഗുളിക തപ്പി. അതും തിന്നുകൊണ്ടിരുന്നപ്പോള് അങ്കിള് വന്നു. കിറ്റ് അങ്കിളിനെ ഏല്‍പ്പിച്ചു. വിശേഷങ്ങള് പറയുകയും പഞ്ചാരഗുളിക നുണയുകയും എല്ലാം കൂടെയായിരുന്നു.\nപെട്ടെന്ന് പുറത്തു നിന്നും വിസില്‍ശബ്ദവും ബഹളവും മറ്റും കേട്ടു.എന്താണെന്നറിയാന് വേഗമോടി വരാന്തയിലിറങ്ങി. അപ്പോള് കണ്ടതു വിലങ്ങു വച്ചു പോലീസ് ജീപ്പില് ഇരിക്കുന്ന തമ്പി...!!! എന്റെ മുന്നിലൂടെ ആ ജീപ്പ് ഇരമ്പിപ്പാഞ്ഞു പോകുമ്പോഴും നടന്നതെന്താണെന്ന് മനസിലായില്ല.പിന്നെ ഡോക്ടര് അങ്കിള് വിശദീകരിച്ചു, ഇവിടുത്തെ പതിനെട്ടര കമ്പനി എന്ന ഗുണ്ടാസംഘത്തിന്റെ തലവന് ആണെന്നും പോലീസ് അവനെത്തേടി നടക്കുകയാണെന്നും….മറ്റും മറ്റും….\nഎനിക്കെന്റെ കാതുകളെ വിശ്വസിക്കാന് കഴിയുന്നില്ല….!!! ഏറ്റവും മിടുക്കനായ കുട്ടി എന്ന് സ്കൂളിലെ അധ്യാപകര് വിശേഷിപ്പിച്ചിരുന്ന, ക്ലാസിലെ ഏറ്റവും സൌമ്യനും ശാന്തനുമായിരുന്ന, എല്ലാവരുടെയും കണ്ണിലുണ്ണിയായിരുന്ന തമ്പി തന്നെയോ ഈ ഗുണ്ടയായ തമ്പി?\nഎല്ലാ സന്തോഷവും പെട്ടെന്ന് അണഞ്ഞതുപോലെ...വിഷാദം മൂടിയ മനസുമായി വീട്ടിലേക്കു മടങ്ങുമ്പോള് , ഈ കൂടിക്കാഴ്ച വേണ്ടായിരുന്നു എന്നു പോലും തോന്നി. അഖിലമോളുടെ സംശയങ്ങള്‍ക്കു മറുപടി പറയാന് വിഷമിച്ചു. ദൂരെ മൈതാനത്തിന്റെ കോണില് തമ്പിയുടെ ബൈക്ക് കണ്ണീര്‍പ്പാടയിലൂടെ അവ്യക്തമായപ്പോഴും, മനസ്സില് പഴയ മിടുക്കനായ തമ്പിയായിരുന്നു....\nPosted by കുഞ്ഞൂസ് (Kunjuss) at 6:20 AM\nശ്രീ December 17, 2009 at 1:07 AM\nഗ്രാമത്തിന്റെ വിവരങ്ങള് വായിച്ച് സന്തോഷിച്ചു തുടങ്ങിയതായിരുന്നു, മനസ്സ്. തമ്പിയെ കുറിച്ചുള്ള വിവരണം വന്നപ്പോള് പഴയ ഒരു സൌഹൃദത്തിന്റെ ഊഷ്മളതയും.\nപക്ഷേ പോസ്റ്റിന്റെ അവസാനത്തോടെ തമ്പി എന്ന കഥാപാത്രം ഒരു നോവായി മാറി.\nMohamedkutty മുഹമ്മദുകുട്ടി December 17, 2009 at 8:29 AM\nശരിയാ,ശ്രീ പറഞ്ഞപോലെ തുടക്കത്തില് തോന്നിയ സന്തോഷം അവസാനം നൊമ്പരമായിത്തീര്‍ന്നു.ഗ്രാമീണ പശ്ചാത്തലം വിവരിച്ചത് അസ്സലായി.ഇന്നു വായനശലയെവിടെ? വായനയെവിടെ?\nSULFI July 4, 2010 at 2:13 PM\nവായിച്ചിടത്തോളം, "ഞാന്" കഥ പറയുന്ന രീതിയാണ് ഉപയോഗിക്കുന്നത് അല്ലെ.\nആ ശൈലി ഒന്ന് മാറ്റി നോക്കൂ. (ഞാനും അതിനുള്ള ശ്രമത്തിലാ)\nകൂടുതല് പേര് തെറ്റിദ്ധരിക്കപ്പെടാന് ഇടയാക്കുന്നു ഈ ശൈലി. പ്രത്യേകിച്ചും സ്ത്രീകള് കഥ പറയുമ്പോള്.\nപഴമയുടെ ഓര്‍മകളിലേക്ക് തെളിച്ചു കൊണ്ടു പോയി ഈ കഥ.\nപക്ഷെ മനസ്സില് നൊമ്പരമായി അവശേഷിപ്പിച്ചു തമ്പി. (അതാണീ കഥയുടെ ജയം)\nവളരെ സാവധാനം സുന്ദരവും ലളിതവുമായി പറഞ്ഞു മനസിലെക്കെതിച്ചു. ഒടുവില് പ്രതീക്ഷിക്കാത്ത അന്ത്യം.\nനന്നായി. ഇനിയും കൂടുതല് നല്ല കഥകള് പിറക്കട്ടെ എന്നാശംസിക്കുന്നു.\nറിയാസ് (മിഴിനീര്‍ത്തുള്ളി) November 16, 2010 at 12:42 PM\nSabu M H September 21, 2011 at 8:53 PM\nകാലവും മനുഷ്യരും മാറി പോയി...\nSHANAVAS September 21, 2011 at 9:08 PM\nവളരെ സന്തോഷത്തോടെ ആണ് വായിച്ചു തുടങ്ങിയത്..ഇങ്ങിനി വരാത്തവണ്ണം മണ്‍മറഞ്ഞു പോയ ഒരു ഗതകാലസ്മരണ അയവിറക്കിവരുമ്പോള് ദാണ്ടെ ഒരു തമ്പി..ഇന്നിന്റെ യാഥാര്‍ത്ഥ്യം...നാട്ടില് അവശേഷിക്കുന്ന ഉശിരുള്ള ചെറുപ്പക്കാര് പലരും ഇപ്പോള് ഗുണ്ടകളോ അല്ലെങ്കില് അവരുടെ പടയോ...ഇത് ഇന്നിന്റെ ബാക്കി പത്രം..എഴുത്ത് ഉശിരന് ആയി..ആശംസകള്..\nthe man to walk with September 21, 2011 at 9:13 PM\nഒരു പഴയ സ്കൂള് ഫോട്ടോയിലെ സഹപാഠികളെ തേടിയിരങ്ങിയപ്പോള് അനുഭവിച്ച അതെ ഞെട്ടല് ...\nente lokam September 21, 2011 at 10:32 PM\nസാഹചര്യങ്ങളുടെ സമ്മര്‍ദ്ദം ചിലരുടെ ജീവിതം മാറ്റി മറിക്കുമ്പോഴും മനസ്സിന്റെ ഉള്ളില് സൂക്ഷ്ക്കുന്ന ചെറു തരി സ്നേഹം പല ബാല്യ കാല സൌഹൃടങ്ങളുടെയും നേട്ടം ആണ്....ആ പഴയ സുഹൃത്തിന്റെ മനസ്സ് തുറന്നു കാണിക്കുന്നതില് കഥ വിജയിച്ചിട്ടുണ്ട് കുഞ്ഞുസ് അഭിനന്ദനങ്ങള്...ഗ്രാമത്തിലൂടെ യുള്ള നടത്തം ശരിക്കും ഫീല് ചെയ്തു...നാട്ടില് ചെല്ലുമ്പോള് പലപ്പോഴും ആഗ്രച്ചിട്ടും 'നടക്കാന്' പറ്റാത്ത കാര്യമായി മാറി ഇപ്പോള് ഈ നടപ്പ്..!!!\nLipi Ranju September 21, 2011 at 11:57 PM\nനമ്മുടെ നാട്ടിലെ സാഹചര്യങ്ങള് ആരെയൊക്കെ എന്തൊക്കെ ആക്കി മാറ്റുമെന്ന് പറയാന് ആവില്ലല്ലേ ! ആ സഹപാഠിയുടെ മനസ്സില് ഇപ്പോഴും പഴയ സൗഹൃദം ഉണ്ടെന്നു എഴുത്തില് നിന്നും മനസിലാവുന്നു... പഴയ മിടുക്കനായ തമ്പിയുടെ ഇപ്പോഴത്തെ അവസ്ഥ വായിച്ചിട്ട് സങ്കടം തോന്നുന്നുണ്ട് കുഞ്ഞേച്ചി...\nരമേശ് അരൂര് September 22, 2011 at 12:10 AM\nപഴമയുടെ നിഷ്കളങ്കതയില് അഭിരമിക്കുന്ന\nനഗരവല്കരണം ആക്രമിച്ച ഗ്രാമത്തിന്റെ പുതുക്കാഴ്ചകള് ..യുവതയുടെ മാറിയ മനോഭാവം\nഎനിക്കും ഈ ഗ്രാമം അറിയാം ,,കഥാപാത്രങ്ങളും .:).\nപട്ടേപ്പാടം റാംജി September 22, 2011 at 1:49 AM\nമനുഷ്യന്റെ തിരക്കും ആര്‍ത്തിയും കുത്തിനിറച്ച ഗ്രാമങ്ങള് ചിലയിടത്ത് ചിതല് അരിച്ചത് പോലെ ആയിത്തീര്‍ന്നിരിക്കുന്നു. പഴയത് പൂര്‍ണ്ണമായും നശിച്ചും നശിപ്പിച്ചും...എന്റെ ഗ്രാമത്തിലെ ഒരു ലൈബ്രറി എനിക്ക് ഓര്‍മ്മവേക്കുമ്പോള് മുതല് ഞാന് കണ്ടു വളര്‍ന്ന ലൈബ്രറി ഇന്നത് വലിയ പ്രതാപത്തോടെ തലയുയര്‍ത്തി നില്‍ക്കുന്നത് കാണുമ്പോള് അഭിമാനം തോന്നുന്നു. പണ്ട് ഞങ്ങള് വീടുകള് തോറും കയറി ഇറങ്ങി പുസ്തകങ്ങള് ശേഖരിച്ച് വായനക്ക് നല്‍കിയിരുന്ന ഒരു ഓല ഷെഡ് ആയിരുന്നെങ്കില് ഇന്നത് രണ്ടു നിലയുള്ള ഇരുപതിനായിരത്തിനടുത്ത് പുസ്തകങ്ങള് ഉള്ള നല്ലൊരു ഗ്രാമീണ ലൈബ്രറി ആയി മാറി. ഞാന് ഇപ്പോള് അവിടെ ചെല്ലുമ്പോള് പുസ്തകങ്ങള് മാറി എടുക്കാനുള്ള കുട്ടികളുടെ തിരക്ക് ഇപ്പോള് കാണുമ്പോള് വായന മരിച്ചു എന്ന് പലയിടത്തും നിന്ന് ഉയരുന്നത് എന്തുകൊണ്ടാണെന്ന് എനിക്ക് തോന്നാറുണ്ട്.\nഈ ലൈബ്രറിയിലെ അനുഭവം വെച്ച് വായന കൂടി എന്നാണ് എനിക്ക് തോന്നിയത്.\nപോസ്റ്റ് വായിച്ചപ്പോള് ഞാനും പതിയെ ഓര്‍മ്മകളിലേക്ക് പോയി. നാട് വിട്ട് നില്‍ക്കുമ്പോള് നാട്ടിലെ മാറ്റങ്ങള് വഴി വഴിയായി മനസ്സിലാക്കാന് നമുക്കാതെ വരുന്ന ഒരു കുറവ് കൂടി സംഭവിക്കുന്നുണ്ട്. തമ്പിയെ, അവന്റെ പഴയ ഭാവങ്ങള് ഒന്നും ഓര്‍ക്കാന് കഴിയാത്ത ഒരു കൂട്ടത്തിനു നടുക്ക് നമ്മുടെ ഓര്‍മ്മയിലുള്ളത് മാത്രമായി കാണേണ്ടി വരുമ്പോള് സംഭവിച്ചിരിക്കുന്ന മാറ്റം നമ്മെ അത്ഭുതപ്പെടുത്തുന്നു. കൊട്ടേഷനും ഗുണ്ടയും അടങ്ങിയതാണ് ഇന്നെന്നു നമുക്ക് അംഗീകരിക്കാന് നമ്മുടെ പഴമനസ്സുകള്‍ക്ക് പ്രയാസം തന്നെ.\nവളരെ മനോഹരമായി ഒതുക്കിയുള്ള അവതരണം ഇഷ്ടായി.\nറശീദ് പുന്നശ്ശേരി September 22, 2011 at 3:24 AM\nവായനശാലയുടെ പ്രധാന ഹാളില് പത്രം മറിച്ചുനോക്കിക്കൊണ്ടിരിക്കുന്ന ഒന്നുരണ്ടു വൃദ്ധരെയല്ലാതെ, ആരെയും കാണാനില്ല ….!! പുസ്തകങ്ങള് പൊടിപിടിച്ചും, ചിതല് കേറിയും ആകെ നാശമായി കിടക്കുന്നു. ബുക്ക്‌ഷെല്‍ഫുകളുടെ നീണ്ട ഇടനാഴികളിലൂടെ നടന്നപ്പോള് , മനസ് കൌമാരത്തിലേക്ക് ഓടിപ്പോയി. ഈ ഇടനാഴികള്‍ക്ക് എന്തെല്ലാം കഥകളാണ് പറയാനുണ്ടാവുക?\nEE PARANJATHU STHYAM..\nചെറുവാടി September 22, 2011 at 9:15 AM\nപക്ഷെ ഇതിലൊരു സന്ദേശം ഒളിച്ചിരിപ്പില്ലേ.\nസ്നേഹപൂര്‍വ്വമായ ഒരു ഇടപെടല് ആരുടേയും മനസ്സില് ഒരു ആര്‍ദ്രത വരുത്തുമെന്ന്.\nഅല്ലെങ്കില് അമ്മയെ കാണാം എന്ന് പറഞ്ഞപ്പോള് രൂപത്തില് വരെ ഒരു മാറ്റം തമ്പി ആഗ്രഹിച്ചതെന്തിനു...?\nഎല്ലാവരും അങ്ങിനെ അല്ലായിരിക്കാം.\nനാട്ടു വിശേഷങ്ങളിലൂടെ വന്നു മറ്റൊരു വിശേഷം പറഞ്ഞ ഈ കുറിപ്പ് നന്നായി .\nManoraj September 22, 2011 at 10:15 AM\nപഴയ പോസ്റ്റായിരുന്നു അല്ലേ.. കഥയുടെ ഒഴുക്കിനിടയില് വെച്ച് തന്നെ ക്ലൈമാക്സ് കിട്ടിയിരുന്നു. ഇതുപോലുള്ള ഒട്ടേറെ തമ്പിമാര് നമുക്ക് ചുറ്റുമുണ്ട്.\nprakashettante lokam September 22, 2011 at 11:47 PM\nകുറേ കാലമായി കുഞ്ഞൂസിന്റെ വീട്ടിലേക്ക് വന്നിട്ട്, എനിക്ക് ഇപ്പോള് വായന കുറവാ, എഴുത്തുമാത്രം, എഴുതിയത് പോലും വായിച്ചുനോക്കാതെ പോസ്റ്റുന്നു...\nതമ്പിയുടെ ലോകം മുഴുവനും വായിച്ചോ എന്നോര്‍മ്മയില്ല, കുഞ്ഞൂസിന്റെ എഴുത്തിന്റെ പരിചയവും ശൈലിയും എല്ലാര്‍ക്കും ഇഷ്ടം, എനിക്കും.\nഎന്റെ മനസ്സില് ഒരു പാട് എഴുതാനുള്ള വിഷയങ്ങള് ഓടി ഓടി വരുന്നു.പക്ഷെ അച്ചുകള് നിരത്താനുള്ള സാങ്കേതിക തടസ്സം എന്റെ എഴുത്തുകളെ കടിഞ്ഞാണിടുന്നു.\nഎന്റെ അപ്പൂപ്പന് രണ്ട് ഭാര്യമാരുണ്ടായിരുന്നു. എനിക്ക് ബ്ലോഗ് എഴുത്ത് നന്നായി അറിയാവുന്ന ഒരു പെണ്ണിനെ കെട്ടിയാല് കൊള്ളാമെന്നുണ്ടായിരുന്നു. പക്ഷെ എന്റെ ഇപ്പോള് നിലവിലുള്ള പെണ്ണ് സമ്മതിക്കുന്നില്ല.\nഞാന് അവളൊട് പറഞ്ഞും, അവള്‍ക്ക് ഡറ്റാപ്രോസസ്സിങ്ങ് കുറവുള്ള സമയത്ത് നമുക്ക് തൈലം തേച്ചുതരാനും, കുളിക്കാന് വെള്ളം ചൂടാക്കിത്തരാനും ഒക്കെ ഒരു സഹായിയാവില്ലെ അവള്.\nകുസുമം ആര് പുന്നപ്ര September 23, 2011 at 8:15 AM\nനല്ല ഗ്രാമന്തരീക്ഷം. നന്നായി അവതരിപ്പിച്ചു.\nഭാനു കളരിക്കല് September 24, 2011 at 6:13 AM\nമാറ്റങ്ങള് ഇങ്ങനെയും !!! അല്ലേ? ഇതൊരു പഴയ പോസ്റ്റ് ആണല്ലോ? പുതിയ പോസ്റ്റ് എവിടെ?\nസീത* September 25, 2011 at 2:36 AM\nചില ജീവിതങ്ങൾ ഇങ്ങനേയും...നല്ലൊരു കഥ ചേച്ചീ\nMyDreams September 25, 2011 at 5:11 AM\nഒരികല് കൂടി ...വായിച്ചു എന്ന് പറയുന്നതിനു പകരം ഒരികല് കൂടി ഓര്‍മ്മിപ്പിച്ചു\nസ്വപ്നജാലകം തുറന്നിട്ട് ഷാബു September 26, 2011 at 3:09 PM\nകുഞ്ഞൂസ്, താങ്കളുടെ ഈ അനുഭവം എന്റെ ഉള്ളില് ഒരു ചിന്താശകലമായി കടന്നുകൂടിയിട്ട് കുറെ നാളായി. ഈ ഗുണ്ടകള് ഗുണ്ടകളായി ജനിച്ചുവീഴുന്നവര് അല്ലല്ലോ. അവര്‍ക്കും ഉണ്ടായിരുന്നു മോണ കാട്ടി ചിരിച്ചുകൊണ്ട് കുറുമ്പ് കാട്ടുന്ന ശൈശവം, നിഷ്കളങ്കമായ ബാല്യം, സ്വപ്നങ്ങള് നിറഞ്ഞ ഒരു കൌമാരം. ഒന്നിരുട്ടി വെളുക്കുമ്പോഴേക്കുമല്ല ആരും ഗുണ്ടകളാകുന്നത്. പിന്നെയെവിടെയാണ്, എങ്ങനെയാണ് ഈ transition നടക്കുന്നത്? ഇതാണ് എന്റെ ചിന്ത. നോവുന്ന ഈ അനുഭവം പങ്ക് വച്ചതിന് നന്ദി!\nEchmukutty September 27, 2011 at 10:03 PM\nഇതൊരു നോവായല്ലോ കുഞ്ഞൂസ്സ്.\nപ്രവീണ് ശേഖര് April 29, 2012 at 7:35 AM\nകുഞ്ഞൂസ് ചേച്ചി..ഈ നാട്ടു വിശേഷങ്ങള് കേട്ടപ്പോള് ശരിക്കും നാട്ടില് പോയ പോലെ. എനിക്കും തമ്പി എന്ന പേരില് ഒരു സുഹൃത്ത് ഉണ്ട്.. ഈ പോസ്റ്റ് വായിച്ചപ്പോള് എന്തോ ഒരു പേടി..ഇന്നത്തെ തലമുറയില് എത്ര പേരിങ്ങനെ..\nഅന്നൊരിക്കല് ചേച്ചി എന്‍റെ ഒരു പോസ്റ്റ് വായിച്ച ശേഷം എന്നോടിങ്ങനെ പറഞ്ഞു .-""നല്ല എഴുത്തിനു ആശംസകള് .... കൂടെ ഇച്ചിരി അസൂയയും, രാത്രിയില് അങ്ങിനെ നാട്ടിലെ വഴികളിലൂടെ നടക്കുന്നത് ഒത്തിരി സ്വപ്നം കണ്ടിട്ടുണ്ട്...പക്ഷേ.... ഇവിടെ ആ സങ്കടം ഇല്ലെങ്കിലും, നാട്ടില് എന്നാണാവോ അങ്ങിനെയൊരു കാലം ഉണ്ടാവുക...? പെണ്‍കുട്ടികള്‍ക്ക് സ്വതന്ത്രമായി അങ്ങിനെ നിലാവില് നടക്കാന് കഴിയുക...?""\nഅന്ന് ഞാന് അതിനു ചെറിയ ഒരു മറുപടിയും എഴുതി..ചേച്ചിയുടെ ആ ചോദ്യം എന്നെ " ചില നിലാക്കാഴ്ച്ചകള്' എന്ന അനുഭവ കഥ എഴുതാന് നിര്‍ബന്ധിച്ചു. അതിനു നന്ദിയുണ്ട് ട്ടോ.\nഇപ്പോഴാണ് നേരിട്ട് നന്ദി പറയാന് സമയം കിട്ടിയത്.\nകിംഗ് ആര്‍തര് ആന്‍ഡ് ഹിസ് നൈറ്റ്സ്


Friday, August 23, 2019 Last Updated6Min 20 Sec ago English Edition\nMonday 11 Feb 2019 01.56 AM\nമേടം (അശ്വതി, ഭരണി, കാര്‍ത്തിക ) - വിദേശത്ത് നിന്നും സാമ്പത്തികനേട്ടം പ്രതീക്ഷിക്കാം. സന്താനങ്ങള്‍ക്ക് ശാരീരിക ക്ലേശങ്ങള് അനുഭവപ്പെടും. വിലപിടിപ്പുള്ള ഗൃഹോപകരണങ്ങള് സ്വന്തമാക്കും. ഉദ്യോഗാര്‍ത്ഥികള്‍ക്ക് പ്രതീക്ഷിച്ചിരുന്ന ജോലി ലഭിക്കും. കലാരംഗത്ത് പ്രവര്‍ത്തിക്കുന്നവര് പുതിയ കരാറുകളില് ഒപ്പുവയ്‌ക്കും. പിതൃസ്വത്ത് സംബന്ധമായി അഭിപ്രായ വ്യത്യാസമുണ്ടാകും.\nഇടവം (കാര്‍ത്തിക , രോഹിണി, മകയിരം ) - അപ്രതീക്ഷിതമായി മേലധികാരിയില്‍നിന്നും ചില വിഷമതകള് ഉണ്ടാകും. വിദേശത്തുള്ളവര്‍ക്ക് ജോലി നഷ്‌ടപ്പെടാന് സാദ്ധ്യതയുള്ളതിനാല് ശ്രദ്ധിക്കണം. ഉപരിപഠനത്തിനായി വിദേശത്ത് പോകാന് ശ്രമിക്കുന്നവര്‍ക്ക് അനുകൂല സമയം. കുടുംബസ്വത്ത് അനുഭവയോഗത്തില് വന്നുചേരും.\nമിഥുനം (മകയിരം , തിരുവാതിര, പുണര്‍തം ) - വിദ്യാര്‍ത്ഥികള്‍ക്ക് പഠനകാര്യങ്ങളില് താത്‌പര്യം കുറയും. സന്താനങ്ങളുടെ വിവാഹ കാര്യത്തില് അനുകൂല തീരുമാനം ഉണ്ടാകും. കലാകായിക രംഗങ്ങളില് പ്രവര്‍ത്തിക്കുന്നവര്‍ക്ക് അംഗീകാരവും സാമ്പത്തികനേട്ടവും പ്രതീക്ഷിക്കാം. ഉദ്യോഗാര്‍ത്ഥികള്‍ക്ക് വളരെ നാളുകളായി പ്രതീക്ഷിക്കുന്ന ജോലി ലഭിക്കും.\nകര്‍ക്കടകം (പുണര്‍തം , പൂയം, ആയില്യം) - ബിസിനസ് രംഗത്ത് പ്രവര്‍ത്തിക്കുന്നവര്‍ക്ക് തൊഴിലല്‍പരമായി ധാരാളം മത്സരങ്ങള് നേരിടും. ഗൃഹനിര്‍മ്മാണത്തിനായി പണം ചെലവഴിക്കും. കുടുംബജീവിതത്തിലെ അസംതൃപ്‌തി മാറും. രാഷ്‌ട്രീയരംഗത്ത് പ്രവര്‍ത്തിക്കുന്നവര് പൊതുവേദിയില് ശോഭിക്കും.\nചിങ്ങം (മകം, പൂരം, ഉത്രം ) - വിദേശത്ത് നിന്നും മനസിന് സന്തോഷം തരുന്ന സന്ദേശങ്ങള് ലഭിക്കും. ഗൃഹത്തില് ബന്ധുസമാഗമം പ്രതീക്ഷിക്കാം. നഷ്‌ടപ്പെട്ടു എന്നു കരുതിയ പൂര്‍വികസ്വത്ത് തിരികെ കിട്ടും. കഠിനമായി പരിശ്രമത്തിലൂടെ സാമ്പത്തിക നേട്ടം. മുന്‍കോപം നിയന്ത്രിക്കണം.\nകന്നി (ഉത്രം , അത്തം, ചിത്തിര ) - സര്‍ക്കാരില് നിന്നും ലഭിക്കാനുള്ള ആനുകൂല്യം ലഭിക്കും. ഗൃഹനിര്‍മ്മാണത്തിന് ഉദ്ദേശിക്കുന്നവര്‍ക്ക് അനുകൂല സമയം. അസാധാരണ വാക് സാമര്‍ത്ഥ്യം പ്രകടമാക്കും. ബിസിനസ് മേഖലയില് പ്രവര്‍ത്തിക്കുന്നവര്‍ക്ക് സാമ്പത്തിക നേട്ടമുണ്ടാകും. കര്‍മ്മരംഗത്ത് അസൂയാവഹമായ നേട്ടങ്ങള് കൈവരിക്കാന് സാധിക്കും.\nതുലാം (ചിത്തിര , ചോതി, വിശാഖം ) - ഏറെ നാളുകളായി ശ്രമിച്ചിരുന്ന സ്‌ഥലം മാറ്റത്തിന് ഉത്തരവ് ലഭിക്കും. സന്താനങ്ങള്‍ക്ക് അഭിവൃദ്ധി ഉണ്ടാകും. സഹോദരാദി ഗുണം ഉണ്ടാകും. ചില കുടുംബസുഹൃത്തുക്കള് എതിരാളിയാകും. എപ്പോഴും മനസില് ഒരുതരം ഭീതിയുണ്ടാകും. അന്യദേശവാസം മൂലം ഗുണാനുഭവം ഉണ്ടാകും.\nവൃശ്‌ചികം (വിശാഖം , അനിഴം, തൃക്കേട്ട) - സന്താനങ്ങള്‍ക്ക് അഭിവൃദ്ധി ഉണ്ടാകും. ജീവിതപങ്കാളിയുടെ ആരോഗ്യകാര്യങ്ങള്‍ക്കായി പണം ചെലവഴിക്കും. പലവിധത്തില് സാമ്പത്തികനേട്ടം പ്രതീക്ഷിക്കാം. വിദ്യാര്‍ത്ഥികള്‍ക്ക് മത്സര പരീക്ഷകളില് വിജയ സാധ്യത കാണുന്നു. ആരോഗ്യപരമായി ചെറിയ ബുദ്ധിമുട്ടുകള് അനുഭവപ്പെടും.\nമകരം (ഉത്രാടം , തിരുവോണം, അവിട്ടം ) - ഗൃഹത്തില് ബന്ധുസമാഗമം പ്രതീക്ഷിക്കാം. മനസ്സിന് സന്തോഷം തരുന്ന സന്ദേശങ്ങള് ലഭിക്കും. കര്‍മ്മസംബന്ധമായി ധാരാളം യാത്രകള് ആവശ്യമായി വരും. ബിസിനസ് രംഗത്ത് പ്രവര്‍ത്തിക്കുന്നവര്‍ക്ക് സാമ്പത്തികനേട്ടം പ്രതീക്ഷിക്കാം.\nകുംഭം (അവിട്ടം , ചതയം, പൂരുരുട്ടാതി ) - പ്രമോഷന് ശ്രമിക്കുന്ന സര്‍ക്കാര് ജീവനക്കാര്‍ക്ക് തടസങ്ങള് നേരിടും. എല്ലാ കാര്യങ്ങളിലും ചെറിയ അലസത അനുഭവപ്പെടും. പുതിയ സംരംഭം തുടങ്ങാന് അനുകൂല സമയമല്ല. ചെറിയ തോതില് മാനസിക വിഷമങ്ങള് അനുഭവപ്പെടും. മംഗളകാര്യങ്ങളില് പങ്കെടുക്കും. സംസാരം പരുഷമാകാതിരിക്കാന് ശ്രദ്ധിക്കണം.\nമീനം (പൂരുരുട്ടാതി , ഉതൃട്ടാതി, രേവതി) - വാഹനമോ ഭൂമിയോ സ്വന്തമാക്കാന് അവസരം ഉണ്ടാകും. പുതിയ സുഹൃദ്‌ബന്ധം മുഖേന ജീവിതത്തില് മാറ്റം ഉണ്ടാകും. സഹോദരങ്ങളുമായി തീരുമാനിച്ച് പുതിയ പദ്ധതികള് ആവിഷ്‌ക്കരിക്കും. കലാപരമായി ബന്ധപ്പെട്ട് പ്രവര്‍ത്തിക്കുന്നവര്‍ക്ക് പുതിയ അവസരങ്ങള് ലഭിക്കും.


mutthoot | മൽസ്യ തൊഴിലാളികൾക്ക് സർക്കാർ നൽകിയ ഭൂമി മുത്തൂറ്റ് ഗ്രൂപ്പിന്റെ സാന്താരി പേൾ റിസോർട്ട് കൈയേറിയ സംഭവം ; വൻകിട മുതലാളിമാർക്ക് വേണ്ടി നിയമങ്ങൾ കാറ്റിൽ പറത്തി മാരാരിക്കുളം പഞ്ചായത്തിന്റെ ഒത്തുകളി - Malayalivartha.com Widgets Magazine\nമൽസ്യ തൊഴിലാളികൾക്ക് സർക്കാർ നൽകിയ ഭൂമി മുത്തൂറ്റ് ഗ്രൂപ്പിന്റെ സാന്താരി പേൾ റിസോർട്ട് കൈയേറിയ സംഭവം ; വൻകിട മുതലാളിമാർക്ക് വേണ്ടി നിയമങ്ങൾ കാറ്റിൽ പറത്തി മാരാരിക്കുളം പഞ്ചായത്തിന്റെ ഒത്തുകളി\n16 MARCH 2019 07:19 AM IST\nആലപ്പുഴയിൽ മാരാരിക്കുളത്ത് മുത്തൂറ്റ് ഗ്രൂപ്പിന്‍റെ സാന്താരി പേള് റിസോര്‍ട്ട് മൽസ്യത്തൊഴിലാളികൾക്ക് താമസിക്കാൻ മാത്രമായി നൽകിയ ഒന്നരയേക്കർ സർക്കാർ ഭൂമി അനധികൃതമായി കൈയ്യേറിയ സംഭവത്തിൽ ഭൂമി തിരിച്ചുപിടിക്കാതിരിക്കാന് പഞ്ചായത്ത് ഒത്തുകളിക്കുന്നു.\nഹൈക്കോടതിയില് മാരാരിക്കുളം വടക്ക് പഞ്ചായത്ത് നല്‍കേണ്ട സത്യവാങ്ങ്മൂലം മൂന്ന് മാസത്തിലേറെയായിട്ടും നൽകാൻ തയ്യാറാവുന്നില്ല. ഇതിനിടെ ആലപ്പുഴ സബ്കളക്ടർ പഞ്ചായത്തിന് കാരണംകാണിക്കല് നോട്ടീസയച്ചു.\n2018 ജൂണിലാണ് മുത്തൂറ്റിന്‍റെ സാന്തേരി പേള് റിസോര്‍ട്ട് കയ്യേറിയ ഒന്നരേയക്കര് സര്‍ക്കാര് ഭൂമി തിരിച്ചുപിടിക്കാനുള്ള ഉത്തരവ് അപ്പീല് തള്ളിക്കൊണ്ട് ആലപ്പുഴ സബ്കളക്ടർ പുറത്തിറക്കിയത് . എന്നാൽ , ഭൂമി തിരിച്ചുപിടിക്കാന് ചുമതലപ്പെട്ട ചേര്‍ത്തല എല്‍ആര് തഹസില്‍ദാര് ആയിരുന്ന ടിയു ജോണ് ഒരു മാസത്തിലേറെ ഫയല് പൂഴ്ത്തി. ഇതിന് പുറമെ വീണ്ടും ഹിയറിങ് നടത്തുകയും ചെയ്തു.\nഅതിനിടയില് ഭൂമി തിരിച്ചുപിടിക്കുന്ന നടപടി ഹൈക്കോടതിയില് നിന്ന് സ്റ്റേ വാങ്ങാന് റിസോര്‍ട്ടിന് കഴിഞ്ഞു. മാരാരിക്കുളം ബീച്ചിന് സമീപമാണ് റിസോർട്ട് പ്രവർത്തിക്കുന്നത്. ഏക്കറ് കണക്കിന് ഭൂമിയാണ് വാങ്ങി കൂട്ടിയിരിക്കുന്നത്. അനധികൃതമായി കൈവശം വെച്ച ഭൂമിയില് മാരാരിക്കുളം വടക്ക് പഞ്ചായത്ത് അധികൃതര് കെട്ടിട നമ്പര് കൊടുത്തിരുന്നു. അതിനാൽ പഞ്ചായത്തിന്‍റെ സത്യവാങ്ങ്മൂലം ഹൈക്കോടതിയുടെ മുന്നിലെത്തണം.\nപക്ഷേ പഞ്ചായത്ത് സത്യവാങ്ങ് മൂലം ആദ്യം തെറ്റായി അയച്ചു. പിന്നീട് എന്താണോ ഉള്‍ക്കൊള്ളിക്കേണ്ടത് അതില്ലാതെ അയച്ചു. ചുരുക്കത്തില് മൂന്ന് മാസത്തിലേറെയായി സത്യവാങ്ങ് മൂലം കോടതിയുടെ മുന്നിലെത്തിക്കാതെ റിസോര്‍ട്ടിനെ സഹായിക്കുന്ന നിലപാടാണ് പഞ്ചായത്ത് എടുക്കുന്നത്. സത്യവാങ്ങ് മൂലം കൊടുക്കാത്ത പഞ്ചായത്തിനെതിരെ ആലപ്പുഴ സബ്കലക്ടര് വിആര് കൃഷ്ണതേജ് കാരണം കാണിക്കല് നോട്ടീസ് നല്‍കി.


മുലയരിഞ്ഞ നങ്ങേലിയുടെ പിന്‍മുറക്കാര് നല്‍കുന്ന ഞെട്ടലുകള്: ഈ പ്രതിഷേധങ്ങളെ അവമതിയ്ക്കപ്പെടുന്നതിൽ അതിശയിക്കേണ്ടതില്ല! |\nമുലയരിഞ്ഞ നങ്ങേലിയുടെ പിന്‍മുറക്കാര് നല്‍കുന്ന ഞെട്ടലുകള്: ഈ പ്രതിഷേധങ്ങളെ അവമതിയ്ക്കപ്പെടുന്നതിൽ അതിശയിക്കേണ്ടതില്ല!\n✍ ലിബി സി.എസ്\nകമ്പികഥ യൂട്യൂബർ ജട്ടി നായരെ കയ്യേറ്റം ചെയ്ത കേസിൽ ഹൈക്കോടതിയിൽ മുൻ‌കൂർ ജാമ്യാപേക്ഷ നൽകിയിട്ടുള്ള മൂന്ന് പെണ്ണുങ്ങൾ ഭാഗ്യലക്ഷ്മി, ദിയ സന, ശ്രീലക്ഷ്മി എന്നിവർ ജാമ്യാപേക്ഷയിൽ കോടതി വിധിപറയുമുമ്പേ അവർ മുങ്ങിനടക്കുന്നു ധൈര്യം ചോർന്നുപോയി എന്നൊക്കെ പറഞ്ഞു അര ജെട്ടിവാദികളും ചില യുക്തിവീരന്മാരുമൊക്കെ പ്രചരിപ്പിക്കുന്നുണ്ട്. ആരാണാവോ ഇതിന് മുൻപ് കേരളത്തിൽ മുൻകൂർജാമ്യാപേക്ഷ കൊടുത്തിട്ട് വിധിപറയും മുൻപ് കീഴടങ്ങിയിട്ടുള്ളത്? കേസിൽ പ്രതിചേർക്കപ്പെട്ട ഒരാളുടെ ജാമ്യാപേക്ഷ ജില്ലാ സെഷൻസ് കോടതി തള്ളുന്നതോ അവർ ഹൈക്കോടതിയെയോ സുപ്രീംകോടതിയെയോ സമീപിക്കുന്നതോ ഇത് ആദ്യത്തെ സംഭവമാണോ? അത് പ്രതികളുടെ അവകാശമാണ്.\nഇത്തരത്തിൽ നാലുവര്‍ഷമായി ഔദ്യോഗിക സ്ഥലത്ത് പീഡനമനുഭവിയ്ക്കുന്ന ജീവനക്കാരി നല്‍കിയ ഒരു പരാതിപോലും സ്വീകരിയ്ക്കപ്പെടുകയോ രേഖപ്പെടുത്തുകയോ, മേലധികാരികള്‍ക്ക് നല്‍കുകയോ ഉണ്ടായില്ല. മറിച്ച് ഉചിതമാര്‍ഗ്ഗേനയല്ലാതെ (മാനേജര് വഴിയല്ലാതെ) ഉന്നതാധികാരികള്‍ക്ക് പരാതി സമര്‍പ്പിച്ചതിന്റെ പേരില് ജീവനക്കാരിക്കെതിരെ ശിക്ഷാ നടപടികള് ആരംഭിക്കുകയും ചെയ്തു. ഈ പശ്ചാത്തലത്തിലാണ് കെ. ഡി.എം.എഫ് പ്രവര്‍ത്തകരുടെ ചൂല് പ്രതിഷേധം നടന്നത്. ചൂല് സമരം കേരളീയ പൊതു സമൂഹവും മുഖ്യധാര മാധ്യമങ്ങളും ഒറ്റക്കെട്ടായി എതിര്‍ത്തു. സമരത്തില് പങ്കെടുത്ത എസ്പി മഞ്ജു ഉൾപ്പെടെയുള്ള സ്ത്രീകള് അറസ്റ്റിലാവുകയും ജാമ്യം ലഭിയ്ക്കാതെ ഒരു മാസത്തിലേറെക്കാലം ജയിലിൽ കിടക്കുകയും ചെയ്തു. ഹൈക്കോടതിയാണ് പിന്നീട് ഇവര്‍ക്ക് ജാമ്യം നല്‍കിയത്.\nഅന്നും പൊതുസമൂഹത്തിലെ പുരോഗമനന്മാർ ഇത്തരത്തിൽത്തന്നെയാണ് പ്രതികരിച്ചത്. – മാധ്യമങ്ങളെ വിളിച്ചുവരുത്തി ഇത്തരത്തില് പ്രതിഷേധിയ്ക്കുന്നത് പ്രകടനാത്മകമാണ്, സമരാഭാസമാണ്, നിരപരാധിയ്ക്കാണ് മര്‍ദ്ദനമേറ്റത്, സ്ത്രീകള് അക്രമപാതയിലേയ്ക്കിറങ്ങുന്നത് സാമൂഹിക സന്തുലിതാവസ്ഥ തകര്‍ക്കും…….\nചൂൽ സമരത്തില് പങ്കെടുത്തതിന് ജയിലിലടയ്ക്കപ്പെട്ട ശബരിമല സ്ത്രീപ്രവേശന മുന്നേറ്റത്തിലെ സമാനതകളില്ലാത്ത ധീര വനിത എസ് പി. മഞ്ജു:\n“മുലകുടി മാറാത്ത കുട്ടികള് ഉള്ള അമ്മമാര് ഉള്‍പ്പെടെ ഞങ്ങള് ഒരു മാസക്കാലം ജാമ്യം നിഷേധിയ്ക്കപ്പെട്ട് തടവില് കിടന്നു. ദലിതര്‍ക്ക് വേണ്ടി സമരം നടത്തിയാല് അത് തീവ്രവാദമാണ്. ഞങ്ങള് പല പൊതുവിഷയങ്ങളിലും ഇടപെട്ടിട്ടുണ്ട്. അന്നൊന്നും പോലീസ് ഭീകരവാദമായി ചിത്രീകരിച്ചിട്ടില്ല. ഞങ്ങള് കൊല്ലം ഗസ്റ്റ് ഹൌസ് മാനേജറോട് സംസാരിയ്ക്കാന് ശ്രമിച്ചു. അദ്ദേഹത്തെ കാണാനോ സംസാരിയ്ക്കാനോ പറ്റില്ലെന്ന് അവിടുത്തെ തൂപ്പുകാരിയാണ് പറയുന്നത്. അവസാനം മാനേജര് ചര്‍ച്ചയ്ക്ക് സമ്മതിച്ചു. ഗസ്റ്റ് ഹൌസില് ഇതൊക്കെ സാധാരണ സംഭവമാണെന്നും ചിലപ്പോള് പോലീസ് കേസ്സൊക്കെയുണ്ടാവും അതു കൊണ്ട് ഒത്തുതീര്‍പ്പിലെത്തുകയാണ് നല്ലത് എന്നാലേ ഇവിടെ ജോലി ചെയ്യാന് സാധിയ്ക്കയുള്ളൂ” എന്നൊക്കെയാണ് മാനേജര് ഞങ്ങളോട് പറഞ്ഞത്. തര്‍ക്കമായി. തര്‍ക്കത്തിനിടയില് മാനേജര് എണീറ്റു പോകാന് ശ്രമിച്ചു. നല്ല ഉയരവും കരുത്തുമുള്ള മാനേജറെ പിടിച്ചിരുത്താന് ഞങ്ങള് സ്ത്രീകള്‍ക്ക് കഴിഞ്ഞത് അയാളുടെ ഷര്‍ട്ടില് പിടിച്ചിട്ടാണ്. തൂപ്പുകാരി ഞങ്ങളെ തടയാനും അടിയ്ക്കാനും തുടങ്ങി. ലളിത എന്ന അസുഖബാധിതയായ സ്ത്രീയുടെ മുഖത്തടിച്ചു. അവരുടെ പല്ല് പോയി. അപ്പോഴാണ് അവര് ചൂല് കൊണ്ട് തൂപ്പുകാരിക്കെതിരെ പ്രതികരിച്ചത്. ആശ്രാമം ഗസ്റ്റ് ഹൌസ് കുറ്റവാളികളുടെ ഒരു കേന്ദ്രമാണ്. ഞങ്ങള് ദലിത് വിഷയങ്ങളില് തുര്‍ച്ചയായി ഇടപെടാന് തുടങ്ങിയപ്പോഴാണ് പ്രതികാര നടപടിയെന്നോണം പോലീസ് കഠിനമായ വകുപ്പുകള് ചാര്‍ത്തി കേസ്സ് ചാര്‍ജ്ജ് ചെയ്തത്. പട്ടിക ജാതിക്കാര് എന്നും അടിമകളായി ജീവിയ്ക്കണം. പ്രതികരിയ്ക്കാന് പാടില്ല. പ്രതികരിച്ചാല് ഭീകരവാദികളാകും. അന്തിപ്പട്ടിണിക്കാരായ ഞങ്ങളെങ്ങനെ ഭീകരവാദികളാവും. ഇത് പുതിയ തരത്തിലുള്ള അയിത്ത പ്രഖ്യാപനമാണ്.”\nമുലയരിഞ്ഞ നങ്ങേലിയുടെ പിന്‍മുറക്കാര് നല്‍കുന്ന ഞെട്ടലുകള് ഈ പ്രതിഷേധങ്ങളെ അവമതിയ്ക്കുന്നതിന്റെ ഏക കാരണം അത് മാത്രമാണ്. അതാണ് ശബരിമല സ്ത്രീപ്രവേശന വിഷയത്തിലും ഇപ്പോൾ ഈ മൂന്നു സ്ത്രീകൾ നടത്തിയ ധീരമായ ഇടപെടലിലും എല്ലാം നടക്കുന്നത്, ഇതുകൊണ്ടൊന്നും സ്ത്രീകളുടെ പ്രതികരണ ശേഷിയെ തളർത്താനാവില്ല. ഇങ്ങനെയൊക്കെത്തന്നെയാണ് അന്നും കൊല്ലം ഗസ്റ്റ് ഹൌസിലെ കേരള ദലിത് മഹിളാ ഫെഡറേഷന് പ്രവര്‍ത്തരുടെ പ്രതിഷേധം ‘സാംസ്ക്കാരികച്യുതിയും സാമൂഹ്യ വിരുദ്ധതയും മറ്റും മറ്റും’ ആയതെന്ന് എസ്പി മഞ്ജു പറയുന്നു.\nകേരളം കണ്ട ഏറ്റവും വലിയ ഫാസിസ്റ്റ് വെല്ലുവിളിയായ ശൂദ്രലഹളയ്ക്കെതിരെ തുടക്കം മുതൽ നിലയുറപ്പിക്കുകയും തൻറെ മൂന്നാമത്തെ ശ്രമത്തിൽ പോലീസ് പ്രൊട്ടക്ഷൻ പോലുമില്ലാത്ത സധൈര്യം പതിനെട്ടാം പടി ചവിട്ടി കയറിയ സ്ത്രീയാണ് എസ്.പി മഞ്ജു.\nകറുത്തപെണ്ണുങ്ങൾ ചൂൽ എടുക്കേണ്ട ഗതികേടുണ്ടായ സംഭവത്തിലെ ഇരയായ ജീവനക്കാരിയുടെ വാക്കുകള്:-\n“2006 നവംബ ര് 23-ാം തീയതി മുതല് കൊല്ലം ആശ്രാമം ഗസ്റ്റ് ഹൌസില് ജോലി ചെയ്യുന്നു. പ്രീഡിഗ്രിയും ലാബ് ടെക്നീഷ്യന് കോഴ്സും കഴിഞ്ഞിട്ടുണ്ട്. ജോലിയ്ക്ക് കയറിയപ്പോള് മുതല് ഇതുവരെ വളരെ മോശപ്പെട്ട അനുഭവങ്ങളാണ് ഗസ്റ്റ് ഹൌസില് നിന്നും എനിക്കുണ്ടായത്. ജാതീയമായും അല്ലാതെയും ഉപദ്രവിയ്ക്കുന്നു എന്ന് പരാതിപ്പെട്ടതിന് പ്രതികാര നടപടിയായി എന്നെ സര്‍വ്വീസില് നിന്നും സസ്പെന്റ് ചെയ്തു. താമസിച്ചിരുന്ന ക്വാര്‍ട്ടേഴ്സില് നിന്നും ഒഴിഞ്ഞു പോകാന് ആവശ്യപ്പെട്ടു.\nജോലിയ്ക്ക് കയറിയ ആദ്യ കാലത്ത് തന്നെ അന്ന് മാനേജരായിരുന്ന വ്യക്തി (ഇപ്പോള് ഡെപ്യൂട്ടി ഡയറക്ടര്) വളരെ മോശപ്പെട്ട രീതിയില് എന്നോട് പെരുമാറി. എനിക്ക് ഭര്‍ത്താവും കുട്ടികളുമുണ്ട്, എന്നോടിങ്ങനെയൊന്നും പറയുകയും പെരുമാറുകയും ചെയ്യരുതെന്ന് പലവട്ടം ഞാന് പറഞ്ഞു. ഞങ്ങള്‍ക്ക് പരാതിപ്പെടാനുള്ളത് ഇതേ മാനേജറോടാണ്. ഞാന് കൊല്ലത്തുകാരിയല്ലാത്തതുകൊണ്ട് ആദ്യമൊന്നും ജീവനക്കാര് അര്‍ത്ഥം വച്ച് സംസാരിക്കുമ്പോള് എനിക്ക് മനസ്സിലാവില്ലായിരുന്നു. ഞാന് പറയ (സാംബവ) സമുദായംഗമാണ്. ഞാന് ഡ്യൂട്ടിയിലുള്ള ദിവസങ്ങളില് “കണ്ട അണ്ടനും അടകോടനും, ചെമ്മാനും ചെരുപ്പുകുത്തിയും, പറയനും പുലയനും കയറി നിരങ്ങാനുള്ളതല്ല ഈ വി.ഐ.പി. ഗസ്റ്റ് ഹൌസ്. ഗസ്റ്റ് ഹൌസ് ആയാല് ഇങ്ങനെയൊക്കെയാണ്. ജോലി വേണ്ടെങ്കില് ഡിപ്പാര്‍ട്ട്മെന്റ് മാറിപ്പോണം” എന്നെല്ലാം പറയും. ഞാന് മുറ്റവും പരിസരവും അടിച്ചു വാരുമ്പോള് അടുത്ത് വന്ന് ഗസ്റ്റ് ഹൌസിലെ ജീവനക്കാരുടേയും അതിഥികളുടേയും മുന്നില് വച്ച് “കുറച്ചുകൂടി കുനിഞ്ഞ് തൂക്ക്’, ഒന്നും കൊഴിഞ്ഞ് പോകില്ല, ശരീരം നന്നായിട്ടൊന്ന് ഇളകട്ടെ. നിന്റെ നെയ്യ് കുറച്ചൊന്ന് ഉരുകി പോകട്ടെ. ആനയെപ്പോലെ മന്ദം മന്ദം നടക്കാതെ കുതിരയെപ്പോലെ ചാടി ചാടി നില്‍ക്ക്” എന്നൊക്കെയുള്ള കമന്റുകള് ആഭാസകരമായി പറഞ്ഞ് എന്നെ അപമാനിയ്ക്കും. ഇങ്ങെനെയൊന്നും എന്നോട് സംസാരിയ്ക്കരുതെന്ന് പലവട്ടം പറഞ്ഞു നോക്കി. ഇതെല്ലാം ഒരു പതിവ് രീതിപോലെ ആവര്‍ത്തിയ്ക്കപ്പെട്ടു. ഇതൊക്കെ കണ്ട് മറ്റ് ജീവനക്കാരും എന്നോട് മോശമായി പെരുമാറാന് തുടങ്ങി. കുക്കും, ലാസ്കറും, ഹോസ്പിറ്റാലിറ്റി അസിസ്റ്റന്റും മാനേജറുമാണ് ഏറ്റവുമധികം എന്നെ ഉപദ്രവിച്ചത്. കള്ള്കുടിച്ചാണ് കുക്ക് വരുന്നത്. അയാള് എന്നെ ശാരീരികമായി ഉപദ്രവിക്കാന് ശ്രമിച്ചു. എതിര്‍ത്തപ്പോള് തെറിവളിച്ചു. അയാളുടെ ‘സ്റ്റെപ്പിനി’ ആയിട്ടിരിയ്ക്കണം എന്നു പറഞ്ഞു. ഗസ്റ്റ് ഹൌസിലെ നിയമവിരുദ്ധ പ്രവര്‍ത്തനങ്ങള്‍ക്ക് കൂട്ട് നില്‍ക്കാത്തതും ഉപദ്രവങ്ങള്‍ക്ക് കാരണമായി. സമീപ പ്രദേശങ്ങളിലെ ആഘോഷങ്ങളില് (ചോറൂണ് തൊട്ട്) സദ്യ തയ്യാറാക്കുന്നത് ഗസ്റ്റ് ഹൌസിലാണ്. ഉപദ്രവങ്ങള് സഹിയ്ക്കാന് വയ്യാതായപ്പോള് ആദ്യമൊക്കെ മാനേജറോട് വാക്കാല് പരാതിപ്പെട്ടു. അപ്പോള് “കോപ്പിലെ വര്‍ത്തമാനം പറയാന് വരേണ്ട”ന്ന് പറഞ്ഞ് ആട്ടിയോടിച്ചു. പിന്നീട് ഞാന് പരാതി ഏഴുതിക്കൊടുത്തു ‘കോണോത്തിലെ പരാതി’ എന്ന് പറഞ്ഞ് പരാതി ചുരുട്ടിക്കൂട്ടി കളഞ്ഞു. എന്റെ ഒരു പരാതിയിലും നടപടി എടുക്കുകയോ അത് മേലധികാരികള്‍ക്ക് അയച്ചു കൊടുക്കുകയോ ചെയ്തില്ല. അവ നിയമവിരുദ്ധമായി നശിപ്പിയ്ക്കപ്പെട്ടു.\n‘ഇതിന് മുമ്പ് ഉണ്ടായിരുന്ന വിത്തൌട്ടുകളായ പെണ്ണുങ്ങള്‍ക്ക് ഒരു പ്രശ്നവും ഉണ്ടായിരുന്നില്ല. ഇപ്പോള് വിത്തുകളായ വി.ഐ.പി. സ്വീപ്പര്‍മാര് വന്നപ്പോഴാണ് എല്ലാ പ്രശ്നവും”. ഇടുക്കി ഗസ്റ്റ് ഹൌസിലെ ജീവനക്കാരി കാരണം സസ്പെന്‍ഷനിലായ ഉദ്യോഗസ്ഥനെ പോലെയല്ല ഞാന്. നിന്നെയൊക്കെ മെന്റല് പേഷ്യന്റാക്കി സര്‍വ്വീസില് നിന്ന് പുറത്താക്കാന് എനിക്ക് അഞ്ഞൂറ് രൂപയുടെ ചിലവേ വരികയുള്ളൂ. ഇതൊക്കെ ഇവിടെ സാധാരണമാണ്. വേണമെങ്കില് ഇവിടെ ജോലി ചെയ്താല് മതി” എന്നൊക്കെ മാനേജര് എന്നോട് പറഞ്ഞതാണ്.\nഞങ്ങളുടെ അരിയര് ബില്ലുകളും മറ്റും കൈകാര്യം ചെയ്യുന്നത് ഹോസ്പിറ്റാലിറ്റി അസിസ്റ്റന്റാണ്. അരിയര് ബില്ല് മാറുമ്പോള് അഞ്ഞൂറ് രൂപ പിടിയ്ക്കും. ഇങ്ങനെ ഒന്നു രണ്ടു വട്ടം പണം അപഹരിച്ചപ്പോള് ഞാന് ചോദ്യം ചെയ്തു. ഉടനെ ജാതി പറഞ്ഞാണ് ഉപദ്രവിച്ചത് ‘പറയി അല്ലേ അപ്പോള് ഇങ്ങനെയൊക്കെയേ കാണിക്കൂ” എന്ന്. ഇങ്ങനെ ജാതീയമായി മാത്രമല്ല “മുമ്പ് ഗസ്റ്റ് ഹിസിലെ പെണ്ണുങ്ങള് തുണി അഴിച്ചാല് ഉള്ളി തൊലികളഞ്ഞ പോലെയാണ്. ‘ഐറ്റംസ്’ ഒന്നും ഉണ്ടായിരുന്നില്ല. വച്ചു കെട്ടാണോ നമുക്കിതൊന്ന് അഴിച്ചു നോക്കണ്ടേ” എന്നും മറ്റും പറഞ്ഞ് നിരന്തരം ശല്യം ചെയ്തു. “നിന്നെ കണ്ടാല് എന്നെക്കാളും ചന്തം തോന്നും കുഞ്ഞിപ്പെണ്ണേ’ എന്ന പാട്ട് ഓണ് ചെയ്തുവയ്ക്കും. ഡിപ്പാര്‍ട്ട്മെന്റില് പരാതി നല്‍കിയപ്പോള് ഇതൊക്കെ അവസാനിപ്പിച്ചു.\nമുന്‍മന്ത്രി എം.എ.കുട്ടപ്പന്, അന്നത്തെ സ്പീക്കര് കെ.രാധാകൃഷ്ണന് എന്നിവരൊക്ക ഗസ്റ്റ് ഹൌസില് വരുമ്പോള് “നിങ്ങളുടെ ആളുകള് വന്നിട്ടുണ്ടെന്ന്” പറഞ്ഞ് പരിഹസിയ്ക്കും.\nലാസ്കര് എന്നെ മുഖത്തടിയ്ക്കപോലും ചെയ്തു. ഒരു ദിവസം റൂം അടിച്ചുവാരി വൃത്തിയാക്കുമ്പോള് അയാള് എന്നെ കടന്നുപിടിച്ചു. മറ്റൊരു ദിവസം ബാത്ത് റൂം കഴുകിക്കൊണ്ടിരുന്നപ്പോള് കടന്നു വന്ന് കതകടച്ച് ഉപദ്രവിയ്ക്കാന് ശ്രമിച്ചു. ബാത്ത്റൂം കഴുകുന്ന കുറ്റിചൂലുകൊണ്ട് അയാളെ തള്ളി നിലത്തിട്ടാണ് ഞാന് രക്ഷപ്പെട്ടത്. എന്റെയടുത്ത് മേലാല് ഇത്തരത്തില് പെരുമാറരുതെന്ന് പറഞ്ഞപ്പോള് ‘പെണ്ണുങ്ങളെല്ലാം ആരും കണ്ടില്ലാ എങ്കില് സഹകരണസംഘവും ആരെങ്കിലും കണ്ടാല് ബലാത്സംഗവും’ എന്നും ‘നീ വലിയ പതിവ്രതയൊന്നും ചമയണ്ട’ എന്നു അധിക്ഷേപിയ്ക്കയാണ് ചെയ്തത്. ഈ വൈരാഗ്യത്തിന് അയാള് തുടര്‍ന്നും മോശമായി പെരുമാറിക്കൊണ്ടിരുന്നു. 2010 ഏപ്രില് മാസത്തില് ഈ ലോകത്ത് പറയാവുന്നതിലും വച്ച് ഏറ്റവും വലിയ ചീത്ത വിളിച്ച് എന്റെ കരണത്തടിച്ചു. ഇതെല്ലാം കണ്ടുനിന്ന താല്‍ക്കാലിക ജോലിക്കാരിയായ ഒരമ്മയും ഞാനും മാനേജറോട് പരാതിപ്പെട്ടു. പരാതിപ്പെട്ടതിന് പ്രതികരണമെന്ന നിലയ്ക്ക് നിര്‍ദ്ധനയായ ഒരമ്മയെ ജോലിയില് നിന്നും പിരിച്ചു വിട്ടു. പിന്നീട് അന്നത്തെ മന്ത്രിയൊക്കെ ഇടപെട്ട് അവരെ വീണ്ടും ജോലിയില് പ്രവേശിപ്പിച്ചു. എനിക്കെതിരെ എഴുതി വാങ്ങിച്ചിട്ടാണ് ജോലി കൊടുത്തത്. പിന്നീട് വിമണ്‍സ് കമ്മിറ്റിയ്ക്ക് മുമ്പാകെ എനിക്കനുകൂലമായി മൊഴി നല്‍കിയതിന് അവരെ വീണ്ടും ജോലിയില് നിന്നും പിരിച്ചു വിട്ടു. പരാതി ഒഴിവാക്കാന് വേണ്ടി മറ്റു രണ്ട് താല്‍ക്കാലിക ജീവനക്കാരെക്കൂടി അവരോടൊപ്പം പറഞ്ഞു വിട്ടു. മാനേജര്‍ക്ക് ഇഷ്ടമുള്ളവര്‍ക്ക് ജോലിയൊന്നും ചെയ്യണ്ട. ഞാനും അവരും അമിതമായി ജോലി ചെയ്യേണ്ടി വന്നു. കെ. ഡി .എം.എഫ് പ്രവര്‍ത്തകര് ഗസ്റ്റ് ഹൌസില് വന്ന ദിവസം അവരെ എതിര്‍ത്ത തൂപ്പകാരി മുന് വനംമന്ത്രിയുടെ കീഴില് ജോലി ചെയ്ത ആളാണ്. ഇവിടെ മാറ്റം കിട്ടി വന്ന ശേഷം വല്ലപ്പോഴുമേ വരികയുള്ളൂ. എന്നാലും മാനേജര് ഒപ്പിടാന് സമ്മതിയ്ക്കും.\nഎന്റെ പരാതി ഒന്നും തന്നെ സ്വീകരിയ്ക്കപ്പെടുന്നില്ല എന്നു ഞാന് വിനോദ സഞ്ചാര വകുപ്പിലെ അധികാരികള്‍ക്ക് പരാതി നല്‍കി. എന്റെ പരാതിയിന്‍മേല് ‘Advance copy’ എന്നെഴുതാതെയാണ് നല്‍കിയത്. മാനേജര് മുഖാന്തിരമല്ല പരാതി നല്‍കിയതെന്ന കാരണത്താല് എനിക്കെതിരെ ശിക്ഷാ നടപടികള് ആരംഭിച്ചു. താല്‍ക്കാലിക ജീവനക്കാരെക്കൊണ്ട് എനിക്കെതിരെ പരാതി എഴുതി വാങ്ങിപ്പിച്ചു. ഓഫീസിലെത്താന് പത്തു മിനിട്ടു വൈകിയാല് എന്നോട് ലീവ് വാങ്ങി. മറ്റു ജീവനക്കാര് വന്നില്ലെങ്കിലും ഒപ്പിടാന് അനുവദിയ്ക്കും. മാനേജര് അസുഖം ബാധിച്ചാല് വീട്ടില് പോകാതെ വലിയ വി.ഐ.പി. റൂമില് തങ്ങും. മറ്റു ജീവനക്കാര് ശുശ്രൂഷിയ്ക്കും. എന്നെ സര്‍വ്വീസില് നിന്നും പുറത്താക്കാനുള്ള ശ്രമമാണ് നടക്കുന്നത്. കഴിഞ്ഞ നാലുവര്‍ഷമായി നേരിട്ടുകൊണ്ടിരിയ്ക്കുന്ന അതിക്രമങ്ങള്‍ക്കെതിരെ പ്രതികരിച്ച എനിക്ക് ലഭിച്ച നീതി സസ്പെന്‍ഷനാണ്. എനിക്ക് വേണ്ടി സാക്ഷിപറയാന് വന്ന അമ്മയെ ജോലിയില് നിന്നും പിരിച്ചു വിട്ടു. ഞാന് വനിതാ കമ്മീഷനിലും പരാതി നല്‍കിയിയിരുന്നു. എനിക്ക് വേണ്ടി ഡി.വൈ.എഫ്.ഐ.യും എന്.ജി.ഒ. യൂണിയനും ഗസറ്റ് ഹൌസിലേക്ക് പ്രകടനം നടത്തിയിരുന്നു. കെ. ഡി.എം.എഫ്. പ്രവര്‍ത്തകള് പ്രതിഷേധിച്ച ദിവസം ഞാന് പോലീസ് മുമ്പാകെ എന്റെ മൊഴി കൊടുക്കുകയായിരുന്നു. ഞാന് ഒന്നും അറിഞ്ഞില്ല. കെ. ഡി.എം.എഫ്. പ്രവര്‍ത്തകരുടെ പ്രതിഷേധ സമരത്തിനു ശേഷം അതുവരെ എന്.ജി.ഒ. യൂണിയന് പ്രവര്‍ത്തകയായിരുന്ന ഞാന് ‘ദളിതനായി തീര്‍ന്നു. കെ. ഡി.എം.എഫ്. പ്രവര്‍ത്തകള് പ്രതിഷേധിച്ചതിന് ശേഷം എന്.ജി.ഒ. യൂണിയന് ഗസ്റ്റ് ഹൌസിലെ ജീവനക്കാര്‍ക്ക് വേണ്ടി പ്രതിഷേധിച്ചു. കൊല്ലം മേയറുടെ സാന്നിധ്യത്തിലായിരുന്നു പ്രതിഷേധം. ഞാന് ഓഫീസില് വരികയാണെങ്കില് അവിടെവച്ചും ക്വാര്‍ട്ടേഴ്സില് വരികയാണെങ്കില് അവിടെവച്ചും ചൂല് കൊണ്ട് എന്നെ തല്ലാന് അവിടെ അഹ്വാനം ഉണ്ടായി. ഞാന് പോലീസ് സംരക്ഷണം തേടി. നാലു ദിവസം എനിക്ക് പോലീസ് സംരക്ഷണം ഉണ്ടായിരുന്നു. പോലീസ് ആദ്യം മൊഴിയെടുത്തപ്പോള് രണ്ടു പേരെ മുന് മാനേജറേയും, ഹോസ്പിറ്റാലിറ്റി അസിസ്റ്റന്റിനേയും ഒഴിവാക്കി. ഞാന് പറഞ്ഞ കാര്യങ്ങളൊന്നും രേഖപ്പെടുത്താതെ എന്നെ നിര്‍ബന്ധിച്ചു ഒപ്പിടുവിച്ചു. ഇതിനെതിരെ ഞാന് വീണ്ടും പോലീസില് പരാതി നല്‍കി. വീണ്ടും മൊഴിയെടുത്തു.\nനീതികേടിനെതിരേയും സ്വാതന്ത്യ്രത്തോടും സുരക്ഷിതത്വത്തോടും കൂടി ജോലി ചെയ്യാനും ഒരു സ്ത്രീ പരാതിപ്പെട്ടാല് ഇതൊക്കെയാണൊ നേരിടേണ്ടി വരുന്നത്. ഇതെല്ലാം സഹിച്ച് ജോലി ചെയ്യണമെന്നണോ നിങ്ങള് പറയുന്നത് ? അതൊക്കെത്തന്നെയാണ് ഈ വിഷയത്തിലും സമൂഹത്തിലെ ചിലർക്കുള്ളതെന്ന് തോന്നിപ്പോകുന്നു” അവർ പറഞ്ഞു.\nഇതാണ് എന്നും സ്ത്രീകളോടുള്ള പൊതുസമൂഹത്തിന്റെ കാഴ്ചപ്പാട്.കറുത്ത സ്ത്രീകളുടെ കാര്യത്തിൽ പ്രത്യേകിച്ച്. അതുകൊണ്ടാണ് ബിന്ദു അമ്മിണി ഉൾപ്പെടയുള്ളവരെ അപമാനിക്കുമ്പോൾ പൊതുസമൂഹത്തിനും പ്രതികരിക്കുന്നവർക്കുപോലും സുഗതകുമാരി അമ്മച്ചിയെ അപമാനിച്ചത് ശരിയായില്ലെന്ന തോന്നൽ പോലും അക്കാര്യത്തിൽ ഉണ്ടാകാത്തതും. പരാതിനൽകിയാൽ പോലും ബന്ധപ്പെട്ട അധികാരികളുടെ സമീപനവും എന്നിരിക്കെ ഗതികെട്ട് സ്ത്രീകൾ നിയമം പ്രതികരിച്ചിട്ടുള്ളപ്പോഴെല്ലാം കേരളത്തിലെ പുരോഗമനന്മാരെല്ലാം ഇതേ നിലപാടാണ് സ്വീകരിച്ചിട്ടുള്ളത്.\nകെ. ഡി .എഫ്. പ്രസിഡന്റ് പി. രാമഭദ്രന് ചൂൽ സമരത്തെകുറിച്ച്:\n“ഗാര്‍ഹിക പീഡനങ്ങളുടെ ഫലമായി കേരളത്തില് ഒരോ കുടുംബത്തിലും എത്രയോ സ്ത്രീകളെ പുരുഷന്‍മാര് ചൂലുകൊണ്ടടിയ്ക്കുന്നു. അത് സമൂഹത്തിന് വിഷയമാവുന്നില്ല. വര്‍ഷങ്ങളായി ഒരു ദലിത് സ്ത്രീ നേരിട്ട കൊടിയ ജാതീയവും ശാരീരികവുമായ അതിക്രമങ്ങള്‍ക്കെതിരെ പ്രതികരിയ്ക്കുന്നതിന്റെ ഭാഗമായി, കേസ്സൊതുക്കി തീര്‍ക്കാനും കേസ്സന്വേഷണം അട്ടിമറിയ്ക്കാനും ശ്രമിച്ച വ്യക്തിക്കെതിരെ കുറച്ച് സ്ത്രീകള് പ്രതികരിച്ചപ്പോള് ജാമ്യം നല്‍കാന് പോലും തയ്യാറാവാത്തൊരു നിയമ വ്യവസ്ഥയും കുറ്റപ്പെടുത്തുന്ന സാമൂഹ്യ വ്യവസ്ഥയുമാണിവിടെയുള്ളത്. ആശ്രാമം ഗസ്റ്റ് ഹൌസിലെ മദ്യസല്‍ക്കാരങ്ങള്, മറ്റനാശാസ്യ പ്രവര്‍ത്തനങ്ങള്, സാമ്പത്തിക ഇടപാടുകള് തുടങ്ങിയവയെല്ലാം അന്വേഷണ വിധേയമാക്കണമെന്നാവശ്യപ്പെടുകയും സിനിമാരംഗത്തുള്ളവരെ പങ്കെടുപ്പിച്ചു കൊണ്ട് പോലീസുകാരും ഗുണ്ടകളും ചേര്‍ന്ന് ഗസ്റ്റ് ഹൌസില് നടത്തിയ മദ്യസല്‍ക്കാരം റിപ്പോര്‍ട്ട് ചെയ്യുകയും ചെയ്ത മാതൃഭൂമി ലേഖകന് ഉണ്ണിത്താനെ അന്ന് ഗുണ്ടകള് ആക്രമിച്ചു വധിയ്ക്കാന് ശ്രമിച്ചു.\nആശ്രാമം ഗസ്റ്റ് ഹൌസില് കെ.ഡി.എം.എഫ്. പ്രവര്‍ത്തകള് പ്രതിഷേധിച്ചതെന്തിനെന്നോ ഒരു ദലിത് ജീവനക്കാരി കഴിഞ്ഞ നാലു വര്‍ഷം തന്റെ തൊഴിലിടത്തില് അനുവഭവിച്ചതെന്തെന്നോ അന്വേഷിക്കാന് മാധ്യമങ്ങളോ പൊതുസമൂഹമോ തയ്യറായില്ല. പകരം ഇരയെ പ്രതിസ്ഥാനത്തു നിര്‍ത്തുകയും പ്രതിയുടെ വക്താവിന്, പ്രതിയ്ക്ക് തന്നേയും ഇരയുടെ സ്ഥാനം കല്‍പ്പിച്ചു നല്‍കുകയും ആണ് അന്ന് ചെയ്തത്.ഇതൊക്കെത്തന്നെയാണ് ഇവിടെ ഇന്നും തുടരുന്നത്.” അദ്ദേഹം പറഞ്ഞു.\nഇപ്പോൾ ഈ മൂന്ന് സ്ത്രീകളിൽ ഒരാൾക്കെതിരെ മറ്റൊരു ആരോപണം ഉയർത്തിക്കൊണ്ടുവന്ന് ഈ ഇടപെടലിനെ പ്രതിരോധിക്കാൻ ചിലർ ശ്രമിക്കുന്നുണ്ട്. അതിൻറെ വാസ്തവമെന്തെന്ന് അറിയില്ല. എങ്കിലും അത്തരത്തിലോ മറ്റേതെങ്കിലോ തരത്തിലുള്ള ഏതെങ്കിലും പോലീസ് കേസിലെയോ പ്രതിയാണ് അതിൽ ഏതെങ്കിലും ഒരാൾ എന്നത് നിയമപാലകരുടെ കെടുകാര്യസ്ഥതയ്‌ക്കോ നീതിനിഷേധത്തിനോ ന്യായീകരണമാകുന്നില്ല. സ്ത്രീകൾ ഗതികെട്ട് നടത്തിയ രാഷ്ട്രീയ പ്രതിരോധത്തെ ജയിലഴിക്കുള്ളിലിട്ട് തളർത്തിക്കളയാം എന്ന് സർക്കാരും വ്യാജപ്രചാരങ്ങളും സൈബർ ആക്രമങ്ങളും നടത്തി ഒതുക്കാം എന്ന് അരജട്ടിവാദികളും വിജയൻനായർ ഫാൻസും ധരിക്കരുത് അതൊരു മിഥ്യാധാരണ മാത്രമാണ്…\nസുഗതകുമാരിയമ്മയ്ക്കോ വേറേതെങ്കിലും ആത്തോലമ്മച്ചിമാർക്ക് വേണ്ടിയോ തല്ലാൻ പോയതിനോട് യോജിപ്പില്ലെങ്കിലും, ആ മൂന്നു സ്ത്രീകളെ മാത്രമായി നിങ്ങൾക്ക് അറസ്റ്റു ചെയ്ത് ജയിലിലിടാൻ കഴിയില്ല എന്ന് കാത്തിരുന്ന് കാണാം.


Fr. jacob Naluparayil speech | ഉള്ളിലൊരു കനൽ: നാലുപറയിലച്ചന്റെ ഞായറാഴ്ച ചിന്തകൾ വായിക്കാം... - MarunadanMalayali.com\nSeptember 16, 2017 | 12:30 PM IST | Permalink\nഈശോ പരസ്യജീവിതം തുടങ്ങാനായി ഗലീലിയിലെ കഫർണാമിലേയ്ക്ക് വരുന്നതാണ് പശ്ചാത്തലം. അതിനെക്കുറിച്ച് 16-ാം വചന പറയുന്നു: 'അന്ധകാരത്തിലിരുന്നു ജനം വലിയ പ്രകാശം കണ്ടു, മരണത്തിന്റെ നാട്ടിലും നിഴലിലുമിരിക്കുന്നവർക്കായി പ്രകാശം ഉദയം ചെയ്തു.' മത്താ (4:16)\nഈശോയുടെ വരവിനെ വിശേഷിപ്പിക്കുന്നത് ഇങ്ങനെയാണ് - അന്ധകാരത്തിലിരിക്കുന്നവർക്ക് പ്രകാശം, മരണത്തിന്റെ നിഴലിലായിരിക്കുന്നവർക്ക് ജീവദായകമായ വെളിച്ചം. അതായത് ഈശോ കടന്നുവരുന്നത് അന്ധകാരത്തിലയേക്കും മരണത്തിന്റെ നിഴലിലേയ്ക്കുമാണ് എന്നുസാരം. അവിടെയുള്ളവർക്കൊക്കെ പ്രകാശവും ജീവനും പകരാനായി.\nഫ്രാൻസീസ് പാപ്പായുടെ സംഭവം -'സഭയുടെ നേതാക്കളെന്ന രീതിയിൽ നമ്മൾ ഉള്ളിലേയ്ക്ക് പിൻവലിയുകയല്ല ചെയ്യേണ്ടത് മറിച്ച് പെരിഫറികളിലേയ്ക്ക് നീങ്ങുകയാണ് വേണ്ടത്' (ഓഡിയോ കേൾക്കുക).\nഅന്ധകാരവും മരണത്തിന്റെ നിഴലും നമ്മുടെ സമീപത്തുതന്നെകണ്ടു. അവിടെയൊക്കെ പ്രകാശവും ജീവനും പകരുകയാണ് ക്രിസ്തു ചെയ്തത്. അത് തന്നെയാണ് ഓരോ ക്രിസ്തുശിഷ്യനും ചെയ്യേണ്ടതും. ഇതാണ് യഥാർത്ഥ ക്രിസ്തീയ ധർമം.\nഅന്ധകാരത്തിലിരുന്നവർക്ക് പ്രകാശം പകരാനും, മരണത്തിന്റെ നിഴലിലായവർക്ക് ജീവൻ പ്രദാനം ചെയ്യാനും ക്രിസ്തുവിനു കഴിഞ്ഞെങ്കിൽ അതിനൊരു കാരണമുണ്ട്. ഇന്നത്തെ വനചഭാഗത്തിന് തൊട്ടുമുമ്പുള്ള വചനങ്ങളാണ് ആ കാരണം വെളിപ്പെടുത്തുന്നത് മത്താ 3: 17: 'ഇവൻ എന്റെ പ്രിയ പുത്രൻ.' ഇതാണ് ജ്ഞാനസ്‌നാന സമയത്ത് ഈശോയ്ക്ക് കിട്ടുന്ന അനുഭവം - താൻ ദൈവത്തിന്റെ മകനാണ്, ദൈവം തന്റെ അപ്പനാണ്.\nപിന്നീട് പരീക്ഷണസമയത്ത് ആവർത്തിച്ച് ചോദിക്കപ്പെടുന്ന ചോദ്യവും ഇതാണ് - നീ ദൈവപുത്രനാണെങ്കിൽ' (4:3, 6). അതിനൊക്കെ ഉത്തരം പറയുക വഴി താൻ ദൈവപുത്രനാണെന്ന അനുഭവത്തിൽ ഈശോ ആഴപ്പെടുന്നു.\nഈശോയുടെ ഉള്ളിൽ കത്തിനിന്ന കനലായിരുന്നു ഇത് - ദൈവം തന്റെ അപ്പനാണെന്ന അനുഭവം. ഉള്ളിൽ ഈ കനലുണ്ടായിരുന്നതിനാലാണ് ഈശോ അന്ധകാരത്തിലേയ്ക്കും, മരണത്തിന്റെ താഴ് വരയിലേയ്ക്കും നടന്നു നീങ്ങിയത്. അതിനാലാണ് അന്ധകാരത്തിലും മരണത്തിന്റെ നിഴലിലും കഴിഞ്ഞവർക്ക് പ്രകാശവും ജീവനും പകരാൻ ഈശോയ്ക്ക് കഴിഞ്ഞത്.\nഡോ. വി ഗംഗാധരന്റെ ഒരു അനുഭവം (ഓഡിയോ കേൾക്കുക).\nഹൃദയത്തിൽ പ്രകാശമുള്ളവന് മാത്രമേ അന്ധകാരത്തിലുള്ളവർക്ക് പ്രകാശവും ജീവനും കൈമാറാൻ പറ്റു. ഉള്ളിൽ ഒരു കനലുണ്ടാക്കുക. അത് പ്രണയമാകാം, സ്‌നേഹമാകാം, എന്തിനോടെങ്കിലുമുള്ള സമർപ്പണമാകാം. ഹൃദയതത്ിൽ കനലുണ്ടാകുക എന്നതാണ് പ്രധാനം.\nദൈവം തന്റെ പിതാവാണെന്ന ഹൃദയാനുഭവമായിരുന്നു ഈശോയുടെ ഹൃദയത്തിലെ കനൽ. അത് തരുന്നത് അവകാശങ്ങളെയല്ല ഈശോ ശ്രദ്ധിച്ചത്. പകരം അത് പകരുന്ന ചുമതലകളെയാണ്. ദൈവം തന്റെ പിതാവാണെങ്കിൽ, തന്റെ ചുറ്റുമുള്ളവരെല്ലാം ദൈവത്തിന്റെ മക്കളും തന്റെ സഹോദരന്മാരുമാണ്. അങ്ങനെയെങ്കിൽ അന്ധകാരത്തിലും, മരണത്തിന്റെ നിഴലിലും കഴിയുന്നവരെല്ലാം തന്റെ സഹോദരന്മാരാണ്. അതിനാൽ തന്നെ അവർക്കെല്ലാം പ്രകാശവും ജീവനും പകരാൻ തനിക്ക് സവിശേഷമായ കടമയുണ്ട്. ഇതായിരുന്നു ഈശോയുടെ ദൗത്യബോധം. അതിനാലാണ് ഈശോ വിജാതിയരുടെ ഗലിലിയിലേയ്ക്ക് പോകുന്നത്. അവിടെയാണ് അന്ധകാരവും മരണത്തിന്റെ നിഴലും.\nഈശോ ഇന്ന് എന്നോട് പറയുന്നത് ഇതാണ് - നിന്റെ ഉള്ളിലെ കനൽ നീ തിരിച്ചറിയുക. അതിനെ ജ്വലിപ്പിച്ചു നിർത്തുക. ആ കനലുമായി നിന്റെ ചുറ്റിലും അന്ധകാരത്തിലും മരണത്തിന്റെ നിഴലിലും കഴിയുന്നവരുടെയിടയിലേയ്ക്ക് കടന്നു ചെല്ലുക. അവർക്ക് പ്രകാശവും ജീവനും പകരുക.\nട്രെയിൻ യാത്രയിലെ ഒരു സംഭവം (ഓഡിയോ കേൾക്കുക).\nഈശോയുടെ ഈ ഹൃദയാനുഭവം ഏറ്റവും നന്നായി ഉൾക്കൊണ്ടത് അസ്സീസ്സിയെല ഫ്രാൻസീസ് ആണ്. അദ്ദേഹത്തിന്റെ സമാധാനപ്രാർത്ഥന ഓർക്കുക.\nകർത്താവേ, എന്നെ അങ്ങയുടെ സമാധാനത്തിന്റെ ഉപകരണമാക്കേണമേ!\nവിദ്വേഷമുള്ളിടത്ത് സ്‌നേഹവും, ദ്രോഹമുള്ളിടത്ത് ക്ഷമയും, സ്‌നേഹമുള്ളിടത്ത് വിശ്വാസവും, നിരാശയുള്ളിടത്ത് പ്രത്യാശയും, അന്ധകാരമുള്ളിടത്ത് പ്രകാശവും, ഞാൻ വിതയ്ക്കട്ടെ.


ജീന് ക്രിസ്റ്റോഫ് - സര്‍വ്വവിജ്ഞാനകോശം\nറൊമേന് റോളാങ് രചിച്ച 10 വാല്യങ്ങളുള്ള ഫ്രഞ്ചു നോവല്. 1904-നും 12-നുമിടയ്ക്ക് പ്രസിദ്ധീകൃതമായ ഈ കൃതി ലോകമെമ്പാടുമുള്ള പീഡിതര്‍ക്കായി, തിന്മകള്‍ക്കെതിരെ പൊരുതുന്ന സ്വതന്ത്രാത്മാവുകള്‍ക്കായി സമര്‍പ്പിക്കപ്പെട്ടിരിക്കുന്നു. ഒരു സര്‍ഗാത്മക കലാകാരന്റെ മാനസികവും സാമൂഹികവുമായ വ്യക്തിത്വത്തെ വിശകലനം ചെയ്യുന്ന മനഃശാസ്ത്ര നോവലാണിത്. സോര്‍ബോണ് സര്‍വകലാശാലയില് സംഗീത ചരിത്ര പ്രൊഫസറായിരുന്ന റോളാങ്ങിന്റെ രചനകളില് സംഗീതജ്ഞാനം ഏറെ സ്വാധീനം ചെലുത്തിയിട്ടുണ്ട്. ബീഥോവന്റെ ജീവചരിത്രം രചിച്ച (1903) നോവലിസ്റ്റിന് ബീഥോവന്റെയും ഗൊയ്ഥെയുടെയുമൊക്കെ മാതൃകയിലുള്ള ഒരു നായകനെ കഥാപാത്രമാക്കി നോവലെഴുതുക എളുപ്പമായിരുന്നു. ജര്‍മന് ഗാനരചയിതാവായിരുന്ന ജീന് ക്രിസ്റ്റോഫ് ക്രാഫ്റ്റിന്റെ ജീവിതം ഇതിവൃത്തമാക്കി രചിച്ച ഈ നോവല് റോളാങ്ങിന് സാഹിത്യത്തിനുള്ള നോബല് സമ്മാനം (1915) നേടികൊടുക്കുന്നതില് പ്രധാന പങ്കുവഹിച്ചു.\n19-ശ.-ന്റെ അവസാനവും 20-ാം ശ.-ന്റെ ആദ്യവും ഫ്രാന്‍സിലും ജര്‍മനിയിലുമായാണ് കഥ നടക്കുന്നത്. മദ്യപാനിയായ ഒരു ദരിദ്രഗായകന്റെ മകനായി ജനിച്ച ജീന്, കുടുംബം പോറ്റാനായി നന്നേ ചെറുപ്പത്തില് ഗായകനും തുടര്‍ന്ന് ഗാനരചയിതാവും ആകുന്നു. ഗാനരചനകളിലെ മാമൂലുകളെ അവഗണിച്ചുകൊണ്ടുള്ള ക്രിസ്റ്റോഫിന്റെ രചനാരീതി വിമര്‍ശനങ്ങള് ക്ഷണിച്ചുവരുത്തി. യൗവന കാലത്തെ വിഫലമായ പല പ്രണയബന്ധങ്ങളും അയാളുടെ ജീവിതം നിരാശാപൂര്‍ണമാക്കി. ഒരു അടിപിടിയെത്തുടര്‍ന്ന് പോലീസിനെ വെട്ടിച്ച് പാരിസിലേക്കോടിപ്പോയ ക്രിസ്റ്റോഫിന്റെ ജീവിതരീതിയോ ഗാനങ്ങളോ അവിടെയും സ്വീകാര്യമായില്ല. എന്നാല് കവിയായിരുന്ന ഒലീവിയറുമായി ഉണ്ടായിരുന്ന ആത്മബന്ധം ക്രിസ്റ്റോഫിനെ ഫ്രഞ്ചു ജീവിതവും സംസ്കാരവുമായി അടുപ്പിച്ചു. പതുക്കെപ്പതുക്കെ ക്രിസ്റ്റോഫിന്റെ ഗാനങ്ങള് പാരിസിലെ ജനങ്ങള് ഇഷ്ടപ്പെടാന് തുടങ്ങി. പക്ഷേ വിധി അയാളെ അവിടെയും സ്വൈര്യമായി ജീവിക്കാന് അനുവദിച്ചില്ല. ഒരു മേയ് ദിനത്തില് ഉണ്ടായ തൊഴിലാളി-പട്ടാള സംഘട്ടനത്തില് ഒലീവിയര് മരിക്കുകയും ക്രിസ്റ്റോഫ് ഒരു പടയാളിയെ കൊന്ന് പാരിസില് നിന്നും ഓടിപ്പോവുകയും ചെയ്തു. കഥാവസാനം അയാള് പാരിസില് തന്നെ തിരിച്ചെത്തുന്നുണ്ട്. അവിടെ എല്ലാവരുടെയും ആദരവും അംഗീകാരവും നേടി വന്ദ്യവയോധികനായി ജീവിച്ചു. മരണസമയത്തെ ഉന്മാദാവസ്ഥയില് സ്വന്തം ഗാനരചനയ്ക്ക് ഓര്‍ക്കെസ്ട്ര നയിക്കുകയാണ് താനെന്ന തോന്നലില് ലോകത്തോടു വിടപറയുന്നു.\nഭാവനയുടെ ലോകത്തില് വിഹരിക്കുന്ന ഒരുവനില് എന്തെല്ലാം വൈരുധ്യങ്ങളും ഭാവപ്പകര്‍ച്ചകളും ഉണ്ടാവാമെന്നും വിഭിന്ന വ്യക്തിത്വങ്ങള് സമ്മേളിക്കുന്ന സര്‍ഗപ്രതിഭകളുടെ ജീവിതത്തില് വൈഷമ്യങ്ങളുടെയും ആനന്ദമുഹൂര്‍ത്തങ്ങളുടെയും അപൂര്‍വസംഗമം സാധ്യമാണെന്നും ചിത്രീകരിക്കുകയാണ് ഈ കൃതിയിലൂടെ റോളാങ് ചെയ്യുന്നത്. സൗന്ദര്യത്തെയും സത്യത്തെയും സ്നേഹത്തെയും സാക്ഷാത്കരിച്ചു സമന്വയിക്കുന്ന മനുഷ്യാത്മാവിന്റെ വികാസമാണ് ഇതിലെ മുഖ്യ പ്രമേയം.\n"http://web-edition.sarvavijnanakosam.gov.in/index.php?title=%E0%B4%9C%E0%B5%80%E0%B4%A8%E0%B5%8D%E2%80%8D_%E0%B4%95%E0%B5%8D%E0%B4%B0%E0%B4%BF%E0%B4%B8%E0%B5%8D%E0%B4%B1%E0%B5%8D%E0%B4%B1%E0%B5%8B%E0%B4%AB%E0%B5%8D" എന്ന താളില്‍നിന്നു ശേഖരിച്ചത്\nഈ താള് അവസാനം തിരുത്തപ്പെട്ടത് 13:18,9ഫെബ്രുവരി 2016.


ബാക്കി ഇരുപത് രൂപ നല്‍കിയില്ല;മകന്റെ മുന്നിലിട്ട് പിതാവിനെ അടിച്ചു കൊന്നു – Times Kerala\nന്യൂഡല്‍ഹി : ഷേവ് ചെയ്തതിന്റെ ബാക്കി തുക ഇരുപത് രൂപ നല്‍കിയില്ലെന്നാരോപിച്ച് മകന്റെ മുന്നിലിട്ട് പിതാവിനെ ബാര്‍ബര് ഷോപ്പ് ഉടമയും സഹോദരനും ചേർന്ന് അടിച്ചുകൊന്നു . 13 വയസുള്ള മകന് നോക്കിനില്‍ക്കെയാണ് ഈ അരുംകൊല നടന്നത് .\nവടക്കന് ഡല്‍ഹിയിലെ ബുരാരിയില് ആളുകള് നോക്കി നില്‍ക്കെയാണ് സംഭവം . 38കാരനായ രൂപേഷ് ആണ് കൊല്ലപ്പെട്ടത് . സംഭവത്തില് ബാര്‍ബര് ഷോപ്പ് ഉടമ സന്തോഷ്, സരോജ് എന്നിവരെ പൊലീസ് അറസ്റ്റ് ചെയ്തു .\nകണ്ടുനിന്നവരില് ഒരാള് മൊബൈലില് പകര്‍ത്തിയ ദൃശ്യങ്ങള് വൈറലായി . ഷേവ് ചെയ്തതിന് 50 രൂപ ആവശ്യപ്പെട്ടു . രൂപേഷ് 30 രൂപ നല്‍കി . ബാക്കി തുക അടുത്ത ദിവസം നല്‍കാമെന്നും പറഞ്ഞു . എന്നാല് മുഴുവന് പൈസയും വേണമെന്ന് ബാര്‍ബര്‍ഷോപ്പ് ഉടമ ആവശ്യപ്പെട്ടു . തുടര്‍ന്നുണ്ടായ തര്‍ക്കത്തിനിടെ പ്ലാസ്റ്റിക് പൈപ്പ് കൊണ്ട് രൂപേഷിനെ അടിക്കുകയായിരുന്നു . അച്ഛനെ മര്‍ദ്ധിക്കരുതെന്ന് മകന് കരഞ്ഞ് അപേക്ഷിച്ചെങ്കിലും അടി തുടരുകയായിരുന്നു . ഗുരുതരമായി പരിക്കേറ്റ രൂപേഷിനെ ആശുപത്രിയിലെത്തിച്ചെങ്കിലും ജീവന് രക്ഷിക്കാനായില്ല .\nപാലാരിവട്ടം മേല്‍പ്പാലം പൊളിക്കാനുള്ള നടപടികൾ തുടങ്ങി


ജിയോ ഫൈബര്: Reliance Jio Fiber Broadband Plans, Price List, Tariff Rates, Speed Details unveiled: Everything you need to know\nReliance Jio Fiber Broadband Jio Fiber Prices Start At Rs 699 Go Up To Rs 8499\nReliance Jio Fiber Broadband, Jio Fiber prices: അടിസ്ഥാന പാക്കേജില് മാസം 100GB ഡാറ്റ ആയിരിക്കും ലഭിക്കുക\nSeptember 06, 2019 09:52:27 am\nReliance Jio Fiber Broadband Plans, Price List: റിലയന്‍സ് ജിയോ ഫൈബര് പ്ലാനുകള് പ്രഖ്യാപിച്ചു. Rs 699 മുതല് Rs 8,499 വരെയുള്ള പ്ലാനുകള് ലഭ്യമാകും. അടിസ്ഥാന പാക്കേജില് മാസം 100GB ഡാറ്റ ആയിരിക്കും ലഭിക്കുക. ഇതിനോടൊപ്പം 50 100GB ഡാറ്റ അധികം ലഭിക്കും. ഏറ്റവും വിലയേറിയ പ്ലാനില് 1GBps സ്പീഡില് 5000GB ഡാറ്റ ഒരു മാസം ലഭിക്കും. പ്ലാനുകള് ഇപ്രകാരമാണ്\nRead Here: Reliance JioFiber pricing\nReliance JioFiber plans announced: More details: ജിയോ ഫൈബര്: കൂടുതല് വിവരങ്ങള്\n100MBps സ്പീഡില് ലഭിക്കുന്ന അടിസ്ഥാന പാക്കേജില് 100GB +50GB ഡാറ്റയായിരിക്കും ഒരു മാസം ലഭിക്കുക. അടുത്തത് സില്‍വര് പ്ലാന് ആണ്. മാസം Rs 899 നല്‍കേണ്ടുന്ന ഈ പ്ലാനില് 200GB + 200GB ഡാറ്റ ലഭിക്കും. സ്പീഡ് 100MBps ആയിരിക്കും. ഗോള്‍ഡ് പ്ലാന് ആണ് അടുത്തത്. അതില് Rs 1,299 രൂപയ്ക്ക് 500GB+250GB ഡാറ്റ ലഭിക്കും. 250Mbps ആയിരിക്കും ഈ പ്ലാന് പ്രകാരം ലഭിക്കുന്ന സ്പീഡ്.\nഅടുത്തത് ഡയമണ്ട് പ്ലാന് ആണ്. [പ്രതിമാസം Rs 2,499 രൂപയ്ക്ക് 1250GB + 250G ഡാറ്റ ആണ് ഇതില് ലഭിക്കുക. സ്പീഡ് ആകട്ടെ, 500Mbps ആയിരിക്കും. അടുത്തത് ഏറ്റവും വിലയേറിയ പ്ലാനുകളില് ഒന്നായ പ്ലാറ്റിനം പ്ലാന് ആണ്. മാസം Rs 3,999 രൂപയ്ക്ക് 2500GB അണ്‍ലിമിറ്റഡ് ഡാറ്റ ലഭിക്കും. സ്പീഡ് 1GBps ആയിരിക്കും. ടൈറ്റാനിയം പ്ലാന് ആണ് ഏറ്റവും ഉയര്‍ന്നത്. അത് പ്രകാരം മാസം Rs 8,499 രൂപയില് 5000GB FUP അണ്‍ലിമിറ്റഡ് ഡാറ്റ ലഭിക്കും. ഇതിലും സ്പീഡ് 1GBps ആയിരിക്കും.\nReliance JioFiber annual plan subscribers: What do you get free: റിലയന്‍സ് ജിയോ വാര്‍ഷിക പ്ലാന് സബ്സ്രൈബ് ചെയ്താല് സൗജന്യമായി ലഭിക്കുന്നത്\nറിലയന്‍സ് ജിയോ വാര്‍ഷിക പ്ലാന് സബ്സ്രൈബ് ചെയ്യുന്ന ഉപഭോക്താക്കള്‍ക്ക് സൗജന്യമായി ലഭിക്കുന്നത് ഇവയൊക്കെയാണ്.\nജിയോ ഹോം ഗേറ്റ്വേ- Jio Home Gateway\nജിയോ 4K സെറ്റ് ടോപ് ബോക്സ്- Jio 4K Set Top Box\n4K or full HD Television Set – ഗോള്‍ഡ് പ്ലാന് മുതല് മുകളിലേക്ക് ഉള്ള ഉപഭോക്താക്കള്‍ക്ക് ആണ് ഇത് ലഭിക്കുക (Gold plan starts at Rs 1,299)\nOTT ആപ്പുകളിലേക്കുള്ള സബ്സ്ക്രിപ്ഷനും ജിയോ നല്‍കുന്നുണ്ട്\nഎല്ലാ ജിയോ ഫൈബര് ഉപഭോക്താക്കള്‍ക്കും സൗജന്യ ലാന്‍ഡ് ലൈന്\nഈ സൗജന്യങ്ങള് എല്ലാം തന്നെ നിങ്ങള് വാര്‍ഷിക വരിക്കരായാല് മാത്രമാണ് ലഭിക്കുക.\nReliance JioFiber: Free TV offer and how it works: റിലയന്‍സ് ജിയോ ഫൈബര്: ഫ്രീ ടിവി ഓഫര്\nReliance JioFiber: First-day, First-show movies, sports content: റിലയന്‍സ് ജിയോ ഫൈബര്: ഫസ്റ്റ് ഡേ, ഫസ്റ്റ് ഷോ സിനിമ, സ്പോര്‍ട്സ്\nഫസ്റ്റ് ഡേ, ഫസ്റ്റ് ഷോ സിനിമ, സ്പോര്‍ട്സ് എന്നിവ കാണാന് ഉള്ള സൗകര്യം ജിയോ ഫൈബര് ഉപഭോക്താക്കള്‍ക്ക് ഉണ്ടാകും. ഡയമണ്ട്, പ്ലാറ്റിനം, ടൈറ്റാനിയം വരിക്കാര്‍ക്കാണ് ഇത് ലഭ്യമാവുക. പ്രതിമാസം Rs 2,499, Rs 3999, Rs 8,499 എന്നിങ്ങനെയാണ് ഈ പ്ലാനുകളുടെ വില.\nReliance JioFiber: Free gaming, TV video calling: റിലയന്‍സ് ജിയോ ഫൈബര്: സൗജന്യ ഗേമിംഗ്, ടി വി വീഡിയോ കാള്\nസൗജന്യ ഓണ്‍ലൈന് ഗേമിംഗ്, ടി വി വീഡിയോ കാള് എന്നിവയും ജിയോ ഫൈബര് ഉപഭോക്താക്കള്‍ക്ക് ലഭിക്കും. വര്‍ഷം Rs 1200 രൂപയാണ് ഇതിന്റെ വില. വീട്ടിലും പുറത്തും കന്റെന്റ്റ് ഷെയറിംഗും ജിയോ ഫൈബര് കണക്ഷന് വഴി സാധിക്കും.


Karipur Gold Smuggling Arrest: കരിപ്പൂർ വഴി സ്വർണം കടത്താൻ ശ്രമിച്ച വിമാന ജീവനക്കാരൻ അറസ്റ്റിൽ - flight security staff arrested with gold in karipur international airport | Samayam Malayalam\nflight security staff arrested with gold in karipur international airport\nകരിപ്പൂർ വഴി സ്വർണം കടത്താൻ ശ്രമിച്ച വിമാന ജീവനക്കാരൻ അറസ്റ്റിൽ\nEdited by Samayam Desk | Lipi | Updated: Dec 19, 2021, 9:22 PM\nകരിപ്പൂരിൽ 3.5 കിലോഗ്രാം സ്വർണവുമായി വിമാന ജീവനക്കാരൻ പിടിയിൽ. മലപ്പുറം സ്വദേശി നിഷാദ് അലിയെയാണ് അറസ്റ്റു ചെയ്തത്. ഒരുകോടി അമ്പതുലക്ഷം രൂപ വിലവരുന്ന സ്വർണ മിശ്രിതമാണ് പിടിച്ചെടുത്തത്.\nസ്വർണവുമായി വിമാന ജീവനക്കാരൻ പിടിയിൽ.\nമലപ്പുറം സ്വദേശി നിഷാദ് അലിയാണ് പിടിയിലായത്.\n3.5 കിലോഗ്രാം സ്വർണമിശ്രിതം പിടിച്ചെടുത്തു.\nമലപ്പുറം: കരിപ്പൂർ അന്താരാഷ്ട്ര വിമാനത്താവളം വഴി അനധികൃതമായി സ്വർണം കടത്താൻ ശ്രമിച്ച വിമാനത്തിലെ സെക്യൂരിറ്റി ജീവനക്കാരൻ അറസ്റ്റിൽ. മലപ്പുറം അങ്ങാടിപ്പുറം സ്വദേശിയായ നിഷാദ് അലിയിൽ നിന്നുമാണ് ഏകദേശം ഒരുകോടി അമ്പതുലക്ഷം രൂപ വിലവരുന്ന സ്വർണ മിശ്രിതം കസ്റ്റംസ് പ്രിവന്റീവ് വിഭാഗം പിടികൂടിയത്. സ്പൈസ് ജെറ്റ് വിമാനത്തിലെ ജീവനക്കാരനാണ് പിടിയിലായ നിഷാദ് അലി. 3.5 കിലോഗ്രാം സ്വർണമിശ്രിതമാണ് കോഴിക്കോട് കസ്റ്റംസ് പ്രിവന്റീവ് വിഭാഗം ഇയാളിൽ നിന്നും പിടികൂടിയത്. മുമ്പും സ്വർണവുമായി വിമാന ജീവനക്കാരനെ പിടികൂടിയിരുന്നു.\nനിയന്ത്രണം വിട്ട ഓട്ടോറിക്ഷ 20 അടി താഴ്ചയിലേക്ക്; മലപ്പുറത്ത്4പേർക്ക് ദാരുണാന്ത്യം, വീഡിയോ കാണാം\nകസ്റ്റംസിനു ലഭിച്ച രഹസ്യവിവരത്തിന്റെ അടിസ്ഥാനത്തിൽ പ്രതി നിരീക്ഷണത്തിലായിരുന്നു. വിമാനത്തിലെ യാത്രക്കാരൻ എത്തിച്ച നാല് പാക്കറ്റുകളിലുള്ള സ്വർണ മിശ്രിതം സീറ്റിനടിയിൽ നിന്ന് എടുക്കുമ്പോഴാണ് ഇയാൾ പിടിയിലായത്. അറസ്റ്റിലായ പ്രതിയെ മഞ്ചേരി കോടതിയിൽ ഹാജരാക്കി 14 ദിസത്തേക്ക് റിമാൻഡ് ചെയ്തു. കരിപ്പൂർ വിമാനത്താവളത്തിൽ യാത്രക്കാർ കൊണ്ടുവരുന്ന സ്വർണം കസ്റ്റംസ് പിടികൂടാൻ തുടങ്ങിയതോടെയാണ് സ്വർണക്കള്ളക്കടത്ത് സംഘം വിമാന ജീവനക്കാരെ ഉപയോഗിച്ച് സ്വർണം കടത്താൻ തുടങ്ങിയത്. ഇത് തടയാൻ കർശന പരിശോധനയാണ് വിമാനത്താവളത്തിൽ ഏർപ്പെടുത്തിയിരിക്കുന്നത്.\nഅപകടത്തിൽ പരിക്കേറ്റ വഴിയോര കച്ചവടക്കാരന് കൈത്താങ്ങായി കുന്നുമ്മൽ കൂട്ടായ്മ\nഅതേസമയം കരിപ്പൂർ വഴിയുള്ള സ്വർണക്കടത്ത് വർധിച്ചു വരുന്ന സാഹചര്യമാണ് നിലവിലുള്ളത്. കോഴിക്കോട് കസ്റ്റംസ് പ്രിവന്റീവ് വിഭാഗം അസിസ്റ്റന്റ് കമ്മീഷണർ കെ വി രാജന്റെ നേതൃത്വത്തിൽ സൂപ്രണ്ടുമാരായ ബഷീർ അഹമ്മദ്, പ്രവീൺ കുമാർ കെ കെ, പ്രകാശ് എം ഇൻസ്പെക്ടർമാരായ പ്രതീഷ് എം, മുഹമ്മദ് ഫൈസൽ ഇ, കപിൽ സുറിറ, ഹെഡ് ഹവിൽദാർമാരായ സന്തോഷ് കുമാർ എം, മോഹനൻ ഇ വി, രാജേഷ് വി കെ എന്നിവർ ചേർന്നാണ് പ്രതിയെ പിടികൂടിയത്.\nവാലില്ലാപുഴയിൽ വൻ കുഴൽപ്പണ വേട്ട\nആര്‍ട്ടിക്കിള് ഷോനിയന്ത്രണം വിട്ട ഓട്ടോറിക്ഷ 20 അടി താഴ്ചയിലേക്ക്; മലപ്പുറത്ത്4പേർക്ക് ദാരുണാന്ത്യം, വീഡിയോ കാണാം\nWeb Title : flight security staff arrested with gold in karipur international airport


നായകളിലെ വിരയിളക്കൽ: എപ്പോൾ? എങ്ങനെ? | How to DewormaDog\nനായകളിലെ വിരയിളക്കൽ: എപ്പോൾ? എങ്ങനെ?\nഓൺലൈൻ പെറ്റ്സ് ബഡ്ഡി June 03, 2020 12:38 PM IST\nപപ്പികൾക്ക്2ആഴ്ച പ്രായമാകുമ്പോൾ വിരമരുന്നു നൽകണം\nശരീര പുഷ്ടിക്ക് വിരകളെ നശിപ്പിക്കേണ്ടത് ആവശ്യം\nവിരയിളക്കൽ നടത്തുന്നതിലെ അശാസ്ത്രീയത അരുമകളിൽ ഒരുപാട് ആരോഗ്യപ്രശ്നങ്ങൾ സൃഷ്ടിക്കുന്നു. കൃത്യമായ സമയത്ത്, കൃത്യമായ ഇടവേളകളിൽ, ശരിയായ അളവിൽ മരുന്നു നൽകി വിരകളെ നിയന്ത്രിക്കേണ്ടത് അനിവാര്യമാണ്.\nനിർഭാഗ്യവശാൽ നമ്മുടെ ശ്രദ്ധക്കുറവും വിരമരുന്നിന്റെ അനിയത്രിത ഉപയോഗവും അരുമകളെ ബാധിക്കുകയും സർവോപരി വിരകൾക്കെതിരെ മരുന്നുകൾ നിർവീര്യമായി തീരുന്നതിന് കാരണമാകുകയും ചെയ്യുന്നു. സമൂഹം ഇന്നു നേരിടുന്ന ‘ആന്റിബയോട്ടിക് റെസിസ്റ്റൻസ്’ എന്ന അപകടം പോലെ ഇന്നു പ്രചാരത്തിലുള്ള പല വിരമരുന്നുകളും വിരകൾക്കെതിരെ യുദ്ധം ചെയ്തു തോൽവി ഏറ്റുവാങ്ങുന്നു. ഇവിടെയാണ് ശാസ്ത്രീയമായ വിരയിളക്കലിനു പ്രസക്തി.\nശരീര പുഷ്ടിക്ക് വിരകളെ നശിപ്പിക്കേണ്ടത് ആവശ്യമാണെങ്കിലും വിരമരുന്നുകളുടെ കൂടെക്കൂടെയുള്ള ഉപയോഗം ഒഴിവാക്കപ്പെടേണ്ടതാണ്. മറ്റേതു മരുന്നുകൾ പോലെ തന്നെ അധികമായാൽ വിരമരുന്നുകൾക്കും അതിന്റേതായ പാർശ്വഫലങ്ങളുണ്ട്. അരുമകളുടെ വിരയിളക്കൾ നടത്താൻ ഉദ്ദേശിക്കുമ്പോൾ തന്നെ പ്രായം, കൃത്യമായ ശരീരഭാരം, 'ബ്രീഡിങ് സ്റ്റാറ്റസ്,' എന്നിവ അറിഞ്ഞിരിക്കേണ്ടത് അത്യാവശ്യമാണ്. നിങ്ങളുടെ അരുമകൾ പ്രകടിപ്പിക്കുന്ന ലക്ഷണങ്ങൾ, ശരീരഭാരം എന്നിവ വിലയിരുത്തി വെറ്ററിനറി ഡോക്ടറെ സമീപിച്ചു സാധ്യമാണെങ്കിൽ മലപരിശോധന നടത്തിവേണം വിരയിളക്കൽ സംഘടിപ്പിക്കാൻ. നായകളിലും വിരലിലെണ്ണിയാൽ തീരാത്ത പലവിഭാഗത്തിലുള്ള വിരകൾ കാണപ്പെടുന്നതിനാൽ മലപരിശോധന നടത്തി വിരയറിഞ്ഞു അതിനുള്ള മരുന്ന് ചെയ്യുകയാണ് അത്യുത്തമം. ഇതിനുള്ള സാഹചര്യങ്ങൾ ലഭ്യമല്ലെങ്കിൽ മാത്രം Broad spectrum വിരമരുന്നുകൾ ഉപയോഗിക്കേണ്ടതുള്ളൂ.\nമേൽപ്പറഞ്ഞ കാര്യങ്ങൾ പരിഗണിക്കാതെ മെഡിക്കൽ ഷോപ്പിൽനിന്നും മറ്റുള്ളവരിൽനിന്നും ഉപദേശങ്ങൾ സ്വീകരിച്ചു വിരമരുന്നു യഥേഷ്ടം വാങ്ങി നൽകുന്നത് ഗുണത്തേക്കാളുപരി ദോഷമായി തീർന്നേക്കാം. ശ്രദ്ധിക്കുക പലവിരമരുന്നുകളും ഗർഭാവസ്ഥയിൽ ദോഷം ചെയ്യുന്നതിനാൽ ഗർഭിണികളായ അരുമകൾക്കു വിരയിളക്കാൻ ഡോക്ടറുടെ നിർദേശം തേടേണ്ടതുണ്ട്. നായകളിലെ ചില മരുന്നുകൾ പൂച്ചകൾക്കു ഉപോഗിക്കാൻ കഴിയില്ല. ഒരേ മരുന്ന് പലതവണ ഉപയോഗിക്കരുത്. ഇത് മരുന്നുകൾക്കെതിരെ വിരകളിൽ പ്രതിരോധശേഷി ഉടലെടുക്കുന്നതു തടയാൻ സഹായിക്കുന്നു.\nപപ്പികൾക്ക്2ആഴ്ച പ്രായമാകുമ്പോൾ വിരമരുന്നു നൽകേണ്ടതാണ്. അമ്മയിൽനിന്ന് പപ്പികൾക്കു ലഭിക്കുന്ന വിരകളെ ഒഴിവാക്കാൻ ഇതു സാഹായിക്കുന്നു. ഇത്തരത്തിൽ3മാസം പ്രായമാകുന്നതുവരെ ഓരോ രണ്ടാഴ്ചയിലും വിരമരുന്നു കൊടുക്കാം. മൂന്നു മാസം മുതൽ ആറു മാസം വരെ മാസംതോറും വിരയിളക്കൽ അനുവർത്തിക്കാം.6മാസം പിന്നിട്ടാൽ ഓരോ മൂന്നു മാസം കൂടുമ്പോഴും ഒരിക്കൽ എന്ന തോതിൽ വിരയിളക്കാം. 1 വയസ് പൂർത്തിയായാൽ വിരബാധയുടെ ലക്ഷണങ്ങൾ (മലത്തിൽ വിര/മുട്ട സാന്നിധ്യം, ക്ഷീണം, വിളർച്ച, ഉന്തിയ വയർ, ഭക്ഷണവിരക്തി, വയറുവേദന, മണ്ണ്/പുല്ല് തീറ്റ) പ്രകടമാക്കുകയോ മലപരിശോധനയിൽ വിരയുടെ മുട്ടകളെ കാണുകയോ ചെയ്യുന്നുണ്ടെങ്കിൽ മാത്രമേ വിരമരുന്നു നൽകേണ്ടതുള്ളൂ.\nശ്രദ്ധിക്കുക അരുമയുടെ പ്രായം, ഭാരം, ബ്രീഡ്, ശാരീരികാവസ്ഥ, എന്നിവയ്ക്കനുസരിച്ചു വിവിധ മരുന്നുകൾ, അവയുടെ ഡോസേജ്, കൊടുക്കേണ്ട കാലയളവ്, ഇടവേള എന്നിവ വത്യാസപ്പെട്ടിരിക്കുന്നു. ആയതിനാൽ ശാസ്ത്രീയമായി തന്നെ വിരയിളക്കാൻ ശ്രദ്ധിക്കുമല്ലോ.\nEnglish summary: How to DewormaDog


'ഇഐഎ 2020 കരട് വിജ്ഞാപനം പിന്തിരിപ്പൻ, പരിസ്ഥിതിക്ക് ആഘാതം', മാധവ് ഗാഡ്‍ഗിൽ പറയുന്നു | madhav gadgil response on eia 2020 draft notification exclusive\n'ഇഐഎ 2020 കരട് വിജ്ഞാപനം പിന്തിരിപ്പൻ, പരിസ്ഥിതിക്ക് ആഘാതം', ഗാഡ്‍ഗിൽ പറയുന്നു\nNew Delhi, First Published 13, Aug 2020, 9:13 AM\nകരട് വിജ്ഞാപനം പ്രാദേശിക ഭാഷകളിൽ പുറത്തിറക്കണമെന്ന ദില്ലി ഹൈക്കോടതി ഉത്തരവിനെതിരെ കേന്ദ്ര സര്‍ക്കാര് നൽകിയ ഹര്‍ജി സുപ്രീംകോടതി ഇന്ന് പരിഗണിക്കും. പ്രതിഷേധങ്ങൾക്ക് എല്ലാ പിന്തുണയുമെന്ന് ഗാഡ്‍ഗിൽ ഏഷ്യാനെറ്റ് ന്യൂസിനോട്.\nദില്ലി: പരിസ്ഥിതി ആഘാത പഠനം 2020 കരട് വിജ്ഞാപനം കേന്ദ്ര സര്‍ക്കാരിന്‍റെ പിന്തിരിപ്പൻ നയമാണെന്ന് രാജ്യത്തെ പ്രമുഖ പരിസ്ഥിതി ശാസ്ത്രജ്ഞൻ മാധവ് ഗാഡ്ഗിൽ. പരിസ്ഥിതിക്ക് കൂടുതൽ ആഘാതങ്ങൾ ഉണ്ടാക്കുന്നതാകും ഇതെന്നും മാധവ് ഗാഡ്ഗിൽ ഏഷ്യാനെറ്റ് ന്യൂസിനോട് പറഞ്ഞു.\nകരട് വിജ്ഞാപനം പ്രാദേശിക ഭാഷകളിൽ പുറത്തിറക്കണമെന്ന ദില്ലി ഹൈക്കോടതി ഉത്തരവിനെതിരെ കേന്ദ്ര സര്‍ക്കാര് നൽകിയ ഹര്‍ജി സുപ്രീംകോടതി ഇന്ന് പരിഗണിക്കും.\nപ്രതിഷേധവുമായി രംഗത്തുള്ള എല്ലാവര്‍ക്കും പിന്തുണയെന്ന് പരിസ്ഥിതി ശാസ്ത്രജ്ഞൻ മാധവ് ഗാഡ്ഗിൽ പറയുന്നു. പ്രകൃതിയോടുള്ള വെല്ലുവിളിയാണ് കേന്ദ്ര സര്‍ക്കാരിന്‍റെ നടപടി. പശ്ചിമഘട്ട സംരക്ഷണത്തിനായി തയ്യാറാക്കിയ റിപ്പോര്‍ട്ട് അട്ടിമറിച്ചു. ഇപ്പോൾ പരിസ്ഥിതി ആഘാത പഠനത്തിനുള്ള വ്യവസ്ഥകൾ കൂടി ദുര്‍ബലമാക്കുന്നു. പരിസ്ഥിതിയെ തകര്‍ക്കുന്ന തീരുമാനത്തിൽ നിന്നും കേന്ദ്ര സര്‍ക്കാര് പിന്മാറണമെന്നും മാധവ് ഗാഡ്ഗിൽ ആവശ്യപ്പെട്ടു.\n''കേന്ദ്ര സര്‍ക്കാരിന്‍റേത് പിന്തിരിപ്പൻ നയമാണ്. ഇത് പരിസ്ഥിതിക്ക് കൂടുതൽ ദോഷമാവുകയേ ഉള്ളു. ഇത് ജനാധിപത്യപരമല്ല, തീരുമാനം കേന്ദ്രം പുനഃപരിശോധിക്കണം'', എന്ന് ഗാഡ്‍ഗിൽ.\nകേന്ദ്ര നീക്കത്തിനെതിരെ കേരളം ഉൾപ്പടെയുള്ള സംസ്ഥാനങ്ങൾ രംഗത്തുവരണമെന്നും മാധവ് ഗാഡ്‍ഗിൽ ആവശ്യപ്പെടുന്നു. ''കേന്ദ്രം ഭരിക്കുന്ന ബിജെപി സര്‍ക്കാരും കേരളം ഭരിക്കുന്ന സിപിഎം സര്‍ക്കാരും സങ്കുചിതമായ സാമ്പത്തിക താത്പര്യങ്ങൾക്ക് വേണ്ടിയാണ് ശ്രമിക്കുന്നത്. അതിനായി പരിസ്ഥിതി താല്പര്യങ്ങളെ സര്‍ക്കാരുകൾ അടിച്ചമര്‍ത്തുന്നു'', എന്ന് ഗാഡ്ഗിലിന്‍റെ വിമർശനം.\nപ്രാദേശിക ഭാഷകളിൽ കൂടി കരട് വിജ്ഞാപനം ഇറക്കി പൊതുജനാഭിപ്രായം തേടണമെന്ന് ദില്ലി ഹൈക്കോടതി പരിസ്ഥിതി മന്ത്രാലയത്തോട് ജൂണ് 30ന് ആവശ്യപ്പെട്ടിരുന്നു. അതിനെതിരെ കേന്ദ്ര സര്‍ക്കാര് നൽകിയ ഹര്‍ജി ഇന്ന് സുപ്രീംകോടതി ചീഫ് ജസ്റ്റിസിന്‍റെ അധ്യക്ഷതയിലുള്ള ബെഞ്ച് ഇന്ന് പരിഗണിക്കും. കരട് വിജ്ഞാപനവുമായി ബന്ധപ്പെട്ട് കര്‍ണാടക, മദ്രാസ് ഹൈക്കോടതികൾ ഇറക്കിയ ഉത്തരവുകൾ സ്റ്റേ ചെയ്ത്, കേസുകൾ സുപ്രീംകോടതിയിലേക്ക് മാറ്റണമെന്നും കേന്ദ്ര സര്‍ക്കാര് ആവശ്യപ്പെട്ടേക്കും.\nLast Updated 13, Aug 2020, 12:58 PM\nMadhav Gadgil On EIA 2020\nഇഐഎ 2020 കരട് വിജ്ഞാപനം


കലശപ്പോരിന് ആര്; ഡല്‍ഹിക്കെതിരെ ചെന്നൈ സൂപ്പര് കിങ്സിന് 150 റണ്‍സ് വിജയലക്ഷ്യം | DoolNews\nകലശപ്പോരിന് ആര്; ഡല്‍ഹിക്കെതിരെ ചെന്നൈ സൂപ്പര് കിങ്സിന് 150 റണ്‍സ് വിജയലക്ഷ്യം\nFriday, 10th May 2019, 9:24 pm\nവിശാഖപട്ടണം: ഐ.പി.എല് രണ്ടാം ക്വാളിഫയറില് ഡല്‍ഹി ക്യാപിറ്റല്‍സിനെതിരെ നിലവിലെ ചാമ്പ്യന്മാരായ ചെന്നൈ സൂപ്പര് കിങ്സിന് 150 റണ്‍സ് വിജയലക്ഷ്യം. തുടക്കം മുതല്‍ക്കെ പിഴച്ച ദല്‍ഹിക്ക് 25 പന്തില് 38 റണ്‍സെടുത്ത റിഷഭ് പന്തിന്റെ ബാറ്റിംഗ് പ്രകടനമാണ് ഭേദപ്പെട്ട സ്‌കോര് പടുത്തുയര്‍ത്താനായത്.\nനിശ്ചിത ഓവറില്9വിക്കറ്റ് നഷ്ടത്തില് 149 റണ്‍സ് എടുത്തു.\nടോസ് നേടിയ ചെന്നൈ ഡല്‍ഹിയെ ബാറ്റിങ്ങിനയക്കുകയായിരുന്നു. ചെന്നൈയ്ക്ക് വേണ്ടി ഹര്‍ബജന് സിംഗ്, രവീന്ദ്ര ജഡേജ, ബ്രാവോ എന്നിവര് രണ്ട് വീതം വിക്കറ്റുകള് നേടി.\nഈ മത്സരത്തിലെ എതിരാളികളാവും ഫൈനലില് മുംബൈ ഇന്ത്യന്‍സിനെ നേരിടുക. ഒന്നാം ക്വാളിഫയറില് മുംബൈയോട് തോറ്റാണ് ചെന്നൈയ്ക്ക് രണ്ടാം ക്വാളിഫയര് കളിക്കേണ്ടിവന്നത്. എലിമിനേറ്ററില് സണ്‍റൈസേഴ്സ് ഹൈദരാബാദിനെ തോല്‍പിച്ചാണ് ഡല്‍ഹി രണ്ടാം ക്വാളിഫയറിന് യോഗ്യത നേടിയത്.


പ്ലസ്ടു പരീക്ഷയിൽ നൂറുമേനി നേടി ഉജ്വല വിജയത്തിൽ സ്കൂളുകൾ : Deepika.com Nattu Visesham\nകാണിക്കമാത കോണ്‍വെന്‍റ് എച്ചഎസ് സ്കൂളിന് പ്ലസ്ടു പരീക്ഷയിൽ നൂറ് ശതമാനം വിജയം. 130 പേർ പരീക്ഷ എഴുതി വിജയിച്ചതിൽ 69 പേർ എല്ലാ വിഷയങ്ങളിലും എപ്ലസ് നേടിയതായി സ്കൂൾ പ്രിൻസിപ്പൽ സിസ്റ്റർ ടെറസിറ്റ സിഎംസി പറഞ്ഞു.\nചിറ്റൂർ വിജയമാത കോണ്‍വെന്‍റ് എച്ച്എസ് സ്കൂളിൽ നൂറ് ശതമാനം വിജയം. 125 പേർ എഴുതിയ പ്ലസ്ടു പരീക്ഷയിൽ എല്ലാവരും വിജയിക്കുകയും 17 പേർ മുഴുവൻ വിഷങ്ങളിലും എപ്ലസ് നേടുകയും ചെയ്തതായി സ്കൂൾ പ്രിൻസിപ്പൽ സിസ്റ്റർ ആൻ മാളിയേക്കൽ സിഎച്ച്എഫ് പറഞ്ഞു.\nസെന്‍റ് തോമസ് ഒലവക്കോട്\nപ്ലസ്ടു പരീക്ഷയിൽ സെന്‍റ് തോമസ് കോണ്‍വെന്‍റ് ഇഎച്ച്എസ് സ്കൂളിന് ഉജ്ജ്വല വിജയം. 72 പരീക്ഷ എഴുതിയതിൽ എല്ലാവരും വിജയിച്ചു. 12 പേർ എല്ലാ വിഷയങ്ങളിലും എപ്ലസ് നേടിയതായി സ്കൂൾ പ്രിൻസിപ്പൽ സിസ്റ്റർ വത്സ തെരേസ് സിഎച്ച്എഫ് പറഞ്ഞു.\nഭാരത് മാത പാലക്കാട്\nപ്ലസ്ടു പരീക്ഷയിൽ നൂറു മേനി വിജയവുമായി ഭാരത് മാത എച്ച്എസ്എസ്. 143 പേരാണ് സ്കൂളിൽ പരീക്ഷ എഴുതിയത്. അതിൽ 42 പേർ എല്ലാ വിഷയത്തിലും എപ്ലസ് നേടി വിജയിച്ചതായി സ്കൂൾ പ്രിൻസിപ്പൽ ഫാ. ഫിലിപ്പ്സ് പനയ്ക്കൽ സിഎംഐ പറഞ്ഞു.\nപ്ലസ്ടു പരീക്ഷയിൽ കഞ്ചിക്കോട് അസീസി സ്കൂളിന് നൂറു ശതമാനം വിജയം. 125 പേർ പരീക്ഷ എഴുതിയതിൽ 17 പേർ എല്ലാ വിഷയങ്ങളിലും എപ്ലസ് നേടിയതായി സ്കൂൾ പ്രിൻസിപ്പൽ സിസ്റ്റർ റോസ് ബെൽ പറഞ്ഞു.


mk-dasan-facebook-post-on-trupti-desai-sabarimala-visit | 'വാഹനം വേണോ വേണ്ടയോ എന്നുപറയില്ല; പകരം സ്‌പെഷ്യൽ ബ്രാഞ്ചിന്റെ അന്വേഷണം എന്നെ കുറിച്ച് മാത്രം! വണ്ടി എപ്പോൾ വരുമെന്ന ചോദ്യത്തിന് സർക്കാർ പറയട്ടെ..അപ്പോൾ എന്ന് പറഞ്ഞയുടൻ തെറി ജപം തുടങ്ങി; തൃപ്തി ദേശായിക്ക് വാഹനം നൽകാമെന്ന് പറഞ്ഞ സിപിഐഎംഎൽ നേതാവിന് കിട്ടിയത് പൊലീസിന്റെ തെറിവിളിയും ഭീഷണിയും; ഫേസ്‌ബുക്കിലൂടെ ആഞ്ഞടിച്ച് എംകെ ദാസൻ - MarunadanMalayali.com\n'ഖുർആനിൽ ഉടനീളം ലക്ഷണമൊത്ത വർഗീയതകൾ അല്ലാതെ ഒന്നും ഞാൻ കണ്ടിട്ടില്ല; അത് മൂന്നുവാചകങ്ങളിൽ കൂടി, മൂന്നുമിനുട്ടുകൊണ്ട് തെളിയിക്കാൻ തയ്യാറാണ്; എന്നെ മതരഹിത ജീവിതത്തിലേക്ക് നയിച്ച ഘടകങ്ങൾ ഖുർആനിലെ വൈരുധ്യങ്ങളും വിദ്വേഷങ്ങളും തന്നെയാണ'; ഇസ്ലാം മാനവികതുടെ മതമാണെന്ന് പറയുന്ന ആരുമായും സംവാദത്തിന് തയ്യാർ'; കെ എൽ എഫിൽ തീപാറുന്ന വാദമുഖങ്ങൾ ഉയർത്തി ജാമിദ ടീച്ചർ; ഇസ്ലാമിസ്റ്റുകളുടെ ആക്രോശങ്ങൾക്കിടയിൽ സ്വതന്ത്ര ചിന്തക പുറത്തുപോയത് പൊലീസ് സരംക്ഷണത്തിൽ\nNovember 16, 2018 | 07:28 PM IST | Permalink\nകൊച്ചി: ശബരിമല സന്ദർശനത്തിനെത്തിയ ആക്ടിവിസ്റ്റ് തൃപ്തി ദേശായി വിശ്വാസികളുടെ പ്രതിഷേധത്തെ തുടർന്ന് നെടുമ്പാശ്ശേരി വിമാനത്താവളത്തിൽ നിന്നും പുറത്ത് കടക്കാനാവാതെ തിരിച്ച് പോകാനൊരുങ്ങുകയാണ്. തൃപ്തിക്ക് സഞ്ചരിക്കാൻ ടാക്‌സി വാഹനം വിട്ട് നൽകാത്തതോടെ പുറത്ത് കടക്കാനാവാതെ തൃപ്തി മണിക്കൂറുകളോളം എയർപോർട്ടിൽ കുടുങ്ങി. എന്നാൽ തൃപ്തിക്ക് സഞ്ചരിക്കാൻ വാഹനം നൽകാമെന്ന് മുഖ്യമന്ത്രിയെയും ഡിജിപിയെയും അറിയിച്ചിട്ടും അക്കാര്യം ചെവികൊള്ളാതെ തന്നെ ഭയപ്പെടുത്തുകയാണ് ഭരണകൂടം ചെയ്തതെന്ന ആരോപണവുമായി സിപിഐഎംഎൽ നേതാവ് എം.കെ. ദാസൻ രംഗത്തെത്തി.\nഫേസ്‌ബുക്കിലൂടെയാണ് ദാസൻ സർക്കാരിനെയും പൊലീസിനെയും വിമർശിച്ച് രംഗത്തെത്തിയത്. ജനാധിപത്യ അവകാശങ്ങൾ ഉറപ്പാക്കുക സർക്കാരിന്റെ ഉത്തരവാദിത്തമാണ്. ആളുകളെ ഭയപ്പെടുത്തി മെരുക്കിയെടുക്കാനുള്ള ഫാസിസ്റ്റ് തന്ത്രങ്ങൾക്ക് സർക്കാർ വഴങ്ങരുത്. സമവായങ്ങളിലൂടെയും സംയമനങ്ങളില്ലടെയും സാമൂഹ്യ പരിഷ്‌കരണങ്ങൾ ഉണ്ടായിട്ടില്ല. പ്രതിലോമ പിന്തിരിപ്പൻ ശക്തികളെ തട്ടിമാറ്റിത്തന്നെയാണ് എക്കാലവും സാമൂഹ്യ മുന്നേറ്റം സാദ്ധ്യമായിട്ടുള്ളതെന്ന് ദാസൻ പറഞ്ഞു.\nവിശ്വസ്തനായ ദാസനെ തൊട്ടത് പിടിച്ചില്ല; സ്പോർട്സ് ലോട്ടറിയിലെ അന്വേഷണ റിപ്പോർട്ട് കളി കാര്യമാക്കി; മേഴ്‌സിക്കുട്ടി അമ്മയ്ക്കും കടകംപള്ളിക്കുമെതിരെ വിട്ടൂവീഴ്ചയ്ക്കില്ലെന്ന പ്രഖ്യാപനവും ചൊടിപ്പിച്ചു; ഇനി മുഖ്യമന്ത്രിയും വിജിലൻസ് ഡയറക്ടറും രണ്ട് വഴിക്ക്; ജേക്കബ് തോമസിന് ചുവപ്പുകാർഡ് കാട്ടാനൊരുങ്ങി പിണറായി\nപാർട്ടിക്കോട്ടയിൽ കൊല്ലപ്പെട്ട ദാസനാകാനില്ല; പറശിനി മുത്തപ്പന്റെ നാട്ടിൽ സിപിഐ(എം)യെ നേരിടാൻ ആളില്ലാതെ വിജയിച്ചത് 10 വനിതകൾ; അക്കൗണ്ട് തുറക്കാനുള്ള മോഹം ഉപേക്ഷിച്ച് ബിജെപിയും; ആന്തൂർ മുൻസിപ്പാലിറ്റി ചരിത്രം സൃഷ്ടിച്ചത് ഇങ്ങനെ\nനെടുമ്പാശ്ശേരി വിമാനത്താവളത്തിൽ നിന്നും പുറത്തു കടക്കാൻ അനുവദിക്കാതെ സംഘ പരിവാർ തടഞ്ഞുവെച്ചിരിക്കുന്ന തൃപ്തി ദേശായിക്കും സുഹൃത്തുക്കൾക്കും യാത്ര ചെയ്യാൻ വാഹനം നൽകാൻ ടാക്‌സിക്കാർ തയ്യാറാകുന്നില്ല എന്ന വാർത്തയറിഞ്ഞയുടൻ പാർട്ടിയുടെ ഉത്തരവാദിത്വത്തിൽ വാഹനം ഏർപ്പാടാക്കിയിട്ട് വാഹനം വിട്ടു നൽകാൻ തയ്യാറാണെന്ന് അറിയിച്ച് രാവിലെ 10.29 നാണ് മുഖ്യമന്ത്രിക്ക് അടിയന്തര സന്ദേശമയച്ചത്.തുടർന്ന് അതേ സന്ദേശം 10.48 ന് DGP ക്കും അയച്ചു.ഒപ്പം മാധ്യമങ്ങൾക്കും വാർത്ത നൽകി.\nപിന്നീട് നടന്നത് ഇതൊക്കെയാണ്,വാഹനം വിട്ടു നൽകാനുള്ള സന്നദ്ധ അറിയിച്ചിട്ട് ഇതുവരെയും അത് സ്വീകരിക്കപ്പെട്ടില്ല. യുക്തമായ നടപടിയെടുക്കുന്നതിനായി സംസ്ഥാന പൊലീസ് മേധാവിക്ക് മെയിൽ കൈമാറിയതായി മുഖ്യമന്ത്രിയുടെ കമ്പ്യൂട്ടർ സെല്ലിൽ നിന്നും അറിയിപ്പ് ലഭിച്ചു. 2.54 ജങ ന് എറണാകുളം സ്‌പെഷ്യൽ ബ്രാഞ്ച് ഓഫീസിൽ നിന്നും വിളിയെത്തി. ഓഫീസിൽ നിന്നും ആവശ്യപ്പെട്ടതനുസരിച്ചാണ് വിളിക്കുന്നതെന്ന് അറിയിച്ച ഓഫീസർ ചോദിച്ചത് എവിടെയാണ് വാഹനം? എന്റെ വീട് എവിടെയാണ്? ഞാൻ ഇപ്പോൾ എവിടെയാണ്? എന്നീ കാര്യങ്ങളാണ്.\nമൂന്ന് ചോദ്യങ്ങൾക്കും മറുപടി പറഞ്ഞ ഞാൻ തിരിച്ചു ചോദിച്ചത് വാഹനം എപ്പോൾ എത്തിക്കണമെന്നാണ്. അക്കാര്യം തീരുമാനിക്കേണ്ടത് റൂറൽ പൊലീസാണ് എന്നായിരുന്നു എനിക്ക് ലഭിച്ച മറുപടി.പിന്നീട് നാട്ടിലെ പൊലീസ് സ്റ്റേഷനിൽ നിന്നു വിളി വന്നു. ചോദിച്ചത് ഞാൻ താമസിക്കുന്ന ഇടവും ഇപ്പോൾ എവിടെയാണെന്നും. പിന്നെയും സ്‌പെഷ്യൽ ബ്രാഞ്ചിൽ നിന്നും വിളികൾ വന്നുകൊണ്ടിരിക്കുന്നു .അവർ വാഹനം വേണോ വേണ്ടയോ എന്ന് പറയുന്നില്ല. അന്വേഷണം എന്നെക്കുറിച്ചു മാത്രം.\nകുറച്ചു മുമ്പ് മറ്റൊരു ഫോൺ വിളി വന്നു. നെറ്റ് വഴിയാകും; അത് എന്റെ തന്നെ നമ്പറിൽ നിന്നുമാണ്.വളരെ സൗമ്യമായി സംസാരം തുടങ്ങി. വണ്ടിയെപ്പോൾ വരുമെന്ന ചോദ്യത്തിന് സർക്കാർ പറയട്ടെ, അപ്പോൾ എന്ന് പറഞ്ഞയുടൻ തെറി ജപം തുടങ്ങി. കൂടുതൽ കേൾക്കാതെ ശരിയെന്ന് പറഞ്ഞ് കട്ടു ചെയ്തു. വീണ്ടും ആവർത്തിക്കുകയാണ്, ജനാധിപത്യ അവകാശങ്ങൾ ഉറപ്പാക്കുക സർക്കാരിന്റെ ഉത്തരവാദിത്തമാണ്. ആളുകളെ ഭയപ്പെടുത്തി മെരുക്കിയെടുക്കാനുള്ള ഫാസിസ്റ്റ് തന്ത്രങ്ങൾക്ക് സർക്കാർ വഴങ്ങരുത്. സമവായങ്ങളിലൂടെയും സംയമനങ്ങളില്ലടെയും സാമൂഹ്യ പരിഷ്‌കരണങ്ങൾ ഉണ്ടായിട്ടില്ല. പ്രതിലോമ പിന്തിരിപ്പൻ ശക്തികളെ തട്ടിമാറ്റിത്തന്നെയാണ് എക്കാലവും സാമൂഹ്യ മുന്നേറ്റം സാദ്ധ്യമായിട്ടുള്ളത്.